**З А П И С Н И К**

од 15-тата седница на Советот на Општина Прилеп, одржана на 27.09.2022 година во салата на Општина Прилеп, со почеток во 13:47 часот.

Почитувани членови на Советот, ја отворам 15-та седница на Советот на Општина Прилеп и констатирам дека, од вкупно 27 членови на Советот, на седницата присуствуваат 27 членови на Советот, па спрема тоа Советот може полноважно да одлучува.

Ве известувам дека на оваа седница покрај Вас членовите на Советот, поканети се и Градоначалникот на Општина Прилеп, предлагачите на материјали, како и претставниците на средствата за јавно информирање.

Пред да го утврдиме дневниот ред, записникот од 14тата седница го ставам на гласање. Дали има забелешки по однос на записникот од 14тата седница?

Повелете г-дине Костоски.

**МЕТОДИЈА КОСТОСКИ:**

Ви благодарам. Според член 49 став 2 од Деловникот, ставам забелешки на записникот и барам во него да се извршат соодветни измени и дополнувања. Страна број 14 во процедуралното излагање на предлог од Методија Костоски шестата реченица во записникот гласи -Вие имате право како Претседател на Совет, ако не сте го внесиле прашањето што е предложено како задача, Претседателот е должен да ги износи причините за тоа. На видео снимката од седницата добро се слуша, Вие имате право како Претседател на Совет ако не сте го внесиле прашањето што го предложил предлагачот, Претседателот е должен да ги изнеси причините за тоа. Воглавно барам зборовите што е предложено како задача, да бидат заменети со зборовите што го предложил предлагачот.

Ви благодарам.

**ДЕЈАН ПРОДАНОСКИ:**

Во ред, забелешката е прифатена. Ги задолжувам службите да..

Повелете со процедурална забелешка...

**МЕТОДИЈА КОСТОСКИ:**

Според член 49 од Деловникот став 3, за основаноста на забелешките на записникот се одлучува на седницата без претрес, што значи дека Советот одлучува, а не Вие.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг имате забелешки кон записникот од 14тата седница? Повели.

**МЕТОДИЈА КОСТОСКИ:**

Втората моја забелешка на страна број 15, во записникот во делот за збор на Методија Костоски, во третата реченица стои, сведоци сме на бавното, па две точки, од дупките од краденото на сите претходници, не ја исполнавте ветената програма која што ќе гарантира успех, продолжувате со склучување на проективни зделки и доведувате до деградирање на личноста на Вашиот Градоначалник. На видео снимката од седницата јасно се слуша, сведоци сме на бавното опоравување од дупките од краденото на сите претходници, не ја исполнивте ветената програма која што ќе гарантира успех, продолжувате со склучување на коруптивни зделки и доведувате до деградирање на личноста на нашиот Градоначалник. Се заменуваат двете последователни точки со зборот опоравување и се заменува зборот проективни со зборот коруптивни, како исто така се заменува зборот Вашиот со Нашиот.

Ви благодарам.

**ДЕЈАН ПРОДАНОСКИ:**

За да спроведат службите за првата забелешка, беше во слични зборови, во превид можи да станува збор, овде веќе суштински се менува забелешката. Нека си проверат службите, па ќе пристапиме кон усвојување на записникот. 5 минути пауза дури да провери администрацијата.

**=ПАУЗА**

**ДЕЈАН ПРОДАНОСКИ:**

Бев информиран од службиве кои што го изготвуваат записникот дека забелешките на советникот Методија Костоски се основани, се надевам дека ова ќе биди една од последните забелешки по однос на записникот. Го слушнавте претходно излагањето, овај прокетот кој што влеговме. Навистина со оваа техника и со вакво озвучување и со преземање на материјалот односно после преслушување било тешко да се изработи коректен записник, по неколку пати го преслушува, ги препишува и се слуша, навистина техничка е оваа грешка. Се надевам дека ко ќе востановиме, односно ко ќе ја постават новата опрема дека нема да има вакви проблеми. Со оглед на тоа сега по бараната забелешка од советникот, заедно со измените кои што се направени на сугестијата негова, записникот од 14тата седница го ставам на гласање.

Кој е ЗА...

Да го изгласаме ќе се јавите.. По однос на ова прашање?

Повелете за процедурално за записникот.

**ИВАН ЈОВАНОСКИ:**

Имам забелешка во врска со записников. Значи од минатата 14та седница на 1саат 6мин и 30секунди, јас барам право на збор, ускратено ми е право на збор, револтирано излегувам на говорница и камерата е исклучена. Камерата е исклучена јас тоа што го зборувам не е влезено в записник после исклучувањето на камерава. Оправдување не е дека не се води стенограм паралелно со аудиото што снима микрофониве. Имате телефони под биро, два мислам, еднио huawei, другио не знам што е, значи имате аудио снимка од секоја седница. Мислам дека и 12тата беше, немаше аудио снимка, 13тата фалеше дел. Клајте си поголема меморија за то шо седница, нова седница не можи да почни без да се изгласа претходниот записник. И јас барам овдека службите да проверат зошто моево зборување на говорница не е влезено в записник, откако е камерата исклучена. Толку. Да се попрај.

**ДЕЈАН ПРОДАНОСКИ:**

Во тој дел од забелешката имавме неколку настани на кои што го користев правото да биди исклучен микрофонот, односно да се дај прекин на седницата и можи во тој дел да е ова, а јас сум убеден дека е така ова вие што го кажавте и од ова што претходно обраложение го дадов дека после воспоставувањето на новата техника ќе има простор и за Претседателот на Советот да го одзема зборот што му е деловничко право и да се исклучува во моментот за да не се чека на друг технички персонал да го напрај истото. По однос на тоа што го кажавте како забелешка за хардверот што го користиме во моментов е таква состојбата некогаш со телефон, некогаш не знам како вршат работа, битно одлуката ја почитуваме што ја донесовме во декември месец на 26.12. да се снима и да се пренесуваат седниците во живо.

И Ве замолувам во иднина еве додека не се постави новата опрема ако имате забелешки, во смисла да не се пролонгира почетокот на седницата да ги кажите вашите забелешки до службава. Верувам дека ќе има слух ако е основано а и е во моментов и оваа забелешка која што ја дадовте односно овие две забелешки се основани. Еве ќе се изврши корекција ќе се попрај тоа како технички недостаток кој што го имаме. И реков дека ако то се случи наредниот месец, наредниот месец ќе почниме со примена на таа нова технологија со која што сум убеден дека нема да имаме вакви технички проблем.

Немате право, процедурална забелешка имавте.

**ИВАН ЈОВАНОСКИ:**

Она што спомнавте дека Претседателот има право да оцени збор. Да, деловнички да. Но Претседателот има право да одземи збор базиран на Деловник, ако прекршам Деловник, да, може да ми биде одземен зборот, но јас не прекршив Деловник, јас барав збор, ме изигнориравте, станав, значи буквално го стави дневниот ред на гласање. И тоа не беше деловнички. Затоа јас излегов, пошто ако не се поштова Деловник, да не поштовам Деловник. Значи јас не прекршив Деловник, а ми беше скратено правото на збор. То ми беше забелешката.

Ќе си земам една вода, две.

**ДЕЈАН ПРОДАНОСКИ:**

Да си земиш.

Кој е "ЗА" усвојување на записникот од 14тата седница со вклучени корекции по забелешките на советникот Методија Костоски?

Констатирам дека записникот од 14тата седница е едногласно усвоен.

За дневен ред на оваа седница, ги предлагам следните прашања:

**Д Н Е В Е Н Р Е Д**

1. Предлог-Одлука за давање согласност на Годишниот план за вработување во 2023 година на ЈКП ,,Пазари“-Прилеп.
2. Предлог-Одлука за давање согласност на Годишниот план за вработување во 2023 година на ООУ “Кирил и Методиј”- Прилеп.
3. Предлог-Одлука за давање согласност на Одлуката за измена и дополнување на Одлуката бр.02-432/5 од 11.06.2015 година за корекција на бројот на возења со електронски возни картички во јавниот градски превоз, на ЈП за ПУП Прилеп.
4. Предлог-Одлука за давање согласност на Одлуката за измена и дополнување на Одлуката за усвојување на Ценовник за слободен и посебен линиски превоз на патници бр.02-273/6 од 29.03.2017 година, на ЈП за ПУП Прилеп.
5. Предлог-Одлука за давање согласност на Одлуката за утврдување на ценовник на услуги за школски превоз на ученици и наставници.
6. Предлог-Одлука за усвојување на Годишен Извештај за работата на ООУ “Добре Јованоски”- Прилеп, за учебната 2021/2022 година.
7. Предлог-Одлука за усвојување на Годишен Извештај за работата на СОУ Гимназија “Мирче Ацев”- Прилеп, за учебната 2021/2022 година.
8. Предлог-Одлука за усвојување на Годишна Програма за работа на СОУ Гимназија “Мирче Ацев”- Прилеп, за учебната 2022/2023 година.
9. Предлог-Одлука за усвојување на Годишен Извештај за работата на СОЕПТУ “Кузман Јосифоски Питу”- Прилеп, за учебната 2021/2022 година.
10. Предлог-Одлука за усвојување на Годишна Програма за работа на СОЕПТУ “Кузман Јосифоски Питу”- Прилеп, за учебната 2022/2023 година.
11. Предлог-Одлука за усвојување на Годишен Извештај за работата на СОУ “Ѓорче Петров”- Прилеп, за учебната 2021/2022 година.
12. Предлог-Одлука за усвојување на Годишна Програма за работа на СОУ “Ѓорче Петров”- Прилеп, за учебната 2022/2023 година.
13. Предлог-Одлука за усвојување на Годишен Извештај за работата на СОУ “Орде Чопела”- Прилеп, за учебната 2021/2022 година.
14. Предлог-Одлука за усвојување на Годишна Програма за работа на СОУ “Орде Чопела”- Прилеп, за учебната 2022/2023 година.
15. Предлог-Одлука за усвојување на Извештајот за работа на ЈОУДГ ,,Наша иднина’’–Прилеп за 2021/2022 година.
16. Предлог-Одлука за усвојување на Годишна Програма за работа на ЈОУДГ ,,Наша иднина’’–Прилеп за 2022/2023 година.
17. Предлог-Решение за разрешување и именување членови во Управниот одбор на ЈОУДГ ,,Наша иднина’’-Прилеп.
18. Предлог-Програма за измени и дополнувања на годишна Програма за финансирање на изработка на урбанистички планови на територијата на Општина Прилеп, за 2022 година.
19. Предлог-Одлука за определување на ширина на крајбрежен појас во водотеците во плански опфат на УПС Чепигово, КО Чепигово Општина Прилеп.
20. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1617/1 КО Селце, на барање од Блаже Стојаноски.
21. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.849, КП бр.850, КП бр. 835 и КП бр.842 КО Прилеп, на барање од Владимир Ристески.
22. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1157 КО Оревоец, на барање од Димоски Крсте и Димоски Душан.
23. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.2574 КО Оревоец, на барање од Доста Пурдеска.
24. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1030/1 КО Плетвар, на барање од Марина Тошеска и Јасмина Тодороска Стојкоска.
25. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.3248/2 КО Прилеп, на барање од Милан Пирганоски.
26. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.3007/4 КО Прилеп, на барање од Олгица Јованоска.
27. Предлог-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП Комуналец Прилеп на територијата на Општина Прилеп, бр.02-1606/2 од 23.09.2022 година.
28. Предлог-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП Комуналец Прилеп на територијата на Општина Прилеп, бр.02-1606/3 од 23.09.2022 година.
29. Предлог-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП Комуналец Прилеп на територијата на Општина Прилеп, бр.02-1606/4 од 23.09.2022 година.
30. Предлог-Одлука за давање согласност на Одлуката за утврдување на цена за снабдување со вода запиење или водоснабдување на ЈКП Водовод и канализација Прилеп, за регулиран период започнувајќи од месец Октомври 2022-2023 година, бр. 02-317/2 од 22.09.2022 година.
31. Предлог- Одлука за давање согласност на Одлуката за утврдување на цена за собирање и одведување на урбани отпадни води на ЈКП Водовод и канализација Прилеп, за регулиран период започнувајќи од месец Октомври 2022-2023 година, бр.02-317/2-1 од 22.09.2022 година.
32. Предлог- Одлука за давање согласност на Одлуката за утврдување на цена за прочистување на отпадни води на ЈКП Водовод и канализација-Прилеп, за регулиран период започнувајќи од месец Октомври 2022-2023 година, бр.02-317/2-2 од 22.09.2022 година.
33. Предлог- Одлука за давање согласност на Одлуката за утврдување на надоместок за одржување на водомерни инстрименти-водомерите за сите корисници на услугите од ЈКП Водовод и канализација Прилеп (физички и правни лица), бр.02-317/2-3 од 22.09.2022 година.
34. Предлог- Одлука за давање на стопанисување на јавното осветлување на територијата на Општина Прилеп.

До службите на Советот пристигната е и една предлог..

Повелете процедурална забелешка.

**АЛЕКСАНДАР КИТАНОСКИ:**

Почитуван Претседател со оглед на тоа што .. на барање на колегата советник од Левица, кој имаше забелешки на записникот од претходната седница, со оглед на тоа што за денес на оваа седница има заинтересираност од голем број на граѓани кои во моментов нас на советничката група ни пишаа во пораки дека и во овој момент седниците на Совет не можат да се следа, па би Ве замолил кратко 5минути да проба дечкиве од техникава да оспособа, доколку можи. Бидејќи ќе се соочиме со истиот проблем. Ако е во ред тогаш е ок, не е проблем. Нека провери, можеби..

**ДЕЈАН ПРОДАНОСКИ:**

Добро кратка пауза, да не бидиме ограничени со време, нека се напрај проверката. Добро.

Напрајвте проверка тука?

**=ПАУЗА**

**ДЕЈАН ПРОДАНОСКИ:**

До мене како Претседател стигна предлог барање за донесување на предлог одлука, заради тоа што во краток рок беше доставена до службите, барам предлагачот кратко да образложи и ќе ја ставиме на гласање. Дали ќе биди прифатена од Советот да биди поставена на дневен ред.

Молам?

Предлог одлуката од ..за исплата на финансиски средства, еднократна помош од буџетот на Општина Прилеп за 2022година.

Повелете г-дине Китаноски.

Ова е за дали да ја приклучиме, ќе се изјаснат советниците и после комплетно дневниот ред ќе го клајме на утврдување.

**АЛЕКСАНДАР КИТАНОСКИ:**

Почитуван Претседателе, пред да ја образложам оваа предлог одлука би побарал да присуствува Градоначалникот, бидејќи одлуката е сериозна. Дел од таа одлука е и негово предизборно ветување. Би побарал и тој да се произнесе ако би сакал.

**ДЕЈАН ПРОДАНОСКИ:**

Како што спомнав на почетокот ко ја отворивме седницата, покрај вас членовите на Советот поканети се и Градоначалникот на Општина Прилеп, предлагачите на материјалите, како и претставниците на средствата за јавно информирање.

**АЛЕКСАНДАР КИТАНОСКИ:**

Тука е Градоначалникот, сигурно, возилото му е тука. Нека слези за 5минути не е проблем да ја слушни и тој. Имате разговарано околу оваа предлог одлука со него?

**ДЕЈАН ПРОДАНОСКИ:**

Вака сега, по текот на нештава во утврдување на дневниот ред Вие сте доставиле точка која што треба да се приклучи, односно треба да се одлучи, да одлучи Советот дали да биди ..

Продолжете.

**АЛЕКСАНДАР КИТАНОСКИ:**

Почитуван Претседател, коректно е да се појави Градоначалникот, да ја слушни оваа одлука. Оваа одлука се однесува на средства на износ од 4 милиони денари кои што беа наменети за субвенционирање на граѓаните и со истата предлагаме да се пренаменат.

Се слуша, ајде.

**ДЕЈАН ПРОДАНОСКИ:**

Да го искористиме времево дури го чекаме Градоначалникот. Ве молам околу ова другово. До службите, до архивата пристигнале 221 амандман, кои што се однесуваат, предлог амандман кон предлог одлука за давање согласност на одлуката за утврдување на цена на собирање и одведување на урбани отпадни води од ЈКП “Водовод и канализација” за регулиран период започнувајќи од месец октомври 2022/2023 година. Вакви се 221 амандман, претпоставувам дека се однесува на истата проблематика.

Согласно Законот за локална самоуправа, кој што го третира работењето на Советот, вели дека..

Добро, тука ќе биди Градоначалникот.

Член 11 вели дека, Советот или основачот на јавното претпријатие дава согласност на актот со кој се утврдува цените на производите и услугите што јавното претпријатие ги продава и врши за корисниците, доколку таквите цени не се предмет на регулирање од страна на независно регулаторно тело и член 36 од Законот за локална самоуправа во став 15 вели, врши и други работи утврдени со закон. Овде под други работи утврдени со закон можи да го подразбериме и Законот за јавни претпријатија во кои што цените на услугите согласно член 19, ги утврдува Управниот одбор. Значи член 19 став 7. И од тука е неосновано сега на седница на Совет да се достава амандмани за корекција на нешто што го предложил Управниот одбор, ова требало да биди предложено до членовите на Управниот одбор во кои што сте застапени како, со претставник и Советот нема ингеренции да реагира по однос на предложената точка. Има овластување само да го прифати или да го одбие предлогот кој што го дава предлагачот, односно јавното комунално претпријатие. Од тука сметам дека овие амандмани не се за, да бидат на оваа седница.

Повелете Вие околу образложение на точката, па ќе ви дадам збор процедурално, во однос на ова второ прашање.

**АЛЕКСАНДАР КИТАНОСКИ:**

Почитуван Претседател, како прво би Ве корегирал по однос на навременето поднесување на оваа предлог одлука.

**ДЕЈАН ПРОДАНОСКИ:**

За одлуката не коментирав, коментирав за амандманите

**АЛЕКСАНДАР КИТАНОСКИ:**

Добро. Оваа одлука беше доставена вчера до архива на Општина Прилеп во 08:45 часот, пред почетокот на Комисијата за финансирање и буџет. Не беше разгледана и на Комисијата за финансирање и буџет. Али то не е проблем. Одлуката се однесува, оваа предлог одлука за исплата на финансиски средства, еднократна помош од буџетот на Општина Прилеп за 2022 година. Со оваа предлог одлука во член 1 е предвидено дека се одобрува исплата на финансиски средства, доделување на еднократна помош во висина од 5.000 денари за секое семејство кое извршило упис на прваче во основните училишта кои припаѓаат на територијата на општина Прилеп за учебната 2022/2023 година. Финансиските средства кои ќе се исплаќаат од буџетот на Општина Прилеп се од основниот буџет, програма Р10, заштита на животна средина, субвенции и трансфери, разни трансфери и други трансфери, конто 464 990 во износ од 3.700.000 денари, а истите средства ќе се префрлат на сметките на семејствата, родители или старатели кои извршиле упис на ученици во прво одделение во тековната учебна година. Значи технички ќе се изведи, ќе се примени оваа одлука, ќе се задолжат директорите на основните општински училишта да достават списоци за запишаните ученици со потребните податоци за родители и ќе ги достават до Одделението за финансии во општината која понатаму ќе ја процесуира исплатата на средствата.

По однос на образложение, околу оваа одлука по извршените уписи на ученици во прво одделение во учебната 2022/2023 година, во училиштата на територијата на Општина Прилеп запишани се околу 740 ученици. Сметаме како советници дека оваа бројка не е значителна и овој износ кој го предвидуваме да се исплати, секако ќе претставува помош за родителите старателите на учениците.

Е сега од каде ќе се пренаменат овие средства. Секако во буџетот кој го носевме во месец декември за оваа година, имавме планирано 4 милиони денари средства со кои што ќе бидат субвенционирани граѓаните за набавка на инвертер уреди. Тој јавен повик Општина Прилеп не го спроведи и тие средства се на располагање на општината.

Исто така, не е реализиран и бесплатниот оброк за учениците до петто одделение за кои при донесувањето на буџетот во месец декември од страна на Градоначалникот, бевме уверувани дека до почетокот на месец септември амандмански, било од блок дотациите или од основниот буџет ќе се интенвенира или со одлука за пренамена на средства ќе почни да се реализира бесплатниот оброк за учениците од прво до петто одделение. Оваа мерка предлагам да продолжи секоја учебна година, износот, овој износ да ни биди вкалкулиран при донесувањето и на буџетот за наредната 2023 година, кој секако како советници ќе го разгледуваме во месец декември.

Сведоци сме дека во повеќе општини, односно повеќе општини во Македонија, да не ги набројувам сите, околу 20тина, во овој месец имаат донесено вакви одлуки и за прифаќање на оваа предлог-одлука барам поддршка од колегите советници и од владеачкото мнозинство.

**ДЕЈАН ПРОДАНОСКИ:**

Ви благодарам за образложението на точката. Повелете процедурално.

**ДАРКО ГЕРАМИТЧИОСКИ:**

Почитуван Градоначалник, почитуван Претседател, почитувани колеги советници и јавност. По неколку точки од дневниот ред советничката група на Сдсм и коалицијата, денес пред почетокот на седницата, не 221, ами повеќе од 300, поднесе повеќе од 300 правни текстови со кои предлага да се извршат измени или дополнувања на предлог одлуките за утврдување на надоместокот и начинот на комуналните услуги како на предлог -одлуките за утврдување на цените на отпадните, урбаните води. Односно по сите оние точки кои уредуваат зголемување на цените на услугите. Право на поднесување вакви правни текстови ни овозможува Деловникот за работа и Статутот на Општина Прилеп. Имено, во член 101 од Деловникот по предлозите на актите се води расправа. Во текот на расправата се одлучува за измени и дополнување на одделни одредби по предлогот на актот. Во член 102 од истиот Деловник е предвидено дека предлог за измени и дополнување на одделни одредби од предлогот на актот можат да поднесат членовите на Советот и предлагачот на актот. Предлогот за изменување или дополнување на одделна одредба од предлог актот се усвојува со мнозинство гласови од присутните членови на Советот и станува соодветен дел од предлогот на актот. Предлогот за изменување или дополнување на одделна одредба од предлогот на актот кој се донесува со мнозинство на гласови од вкупниот број членови на Советот се усвојува со исто мнозинство и станува составен дел на предлогот на актот.

Во врска со истата работа, во членот 26 пак, од Статутот на Општина Прилеп, став 1 точка 5, во надлежностите на Советот на општината е утврдено дека Советот на општината ги врши покрај другото и следните работи. Ја утврдува висината на ставките на даноците и висината на надоместоците и таксите. Имајќи ги во предвид вака цитираните одредби на членовите на Советот им е делегирано право дирекно да одлучуваат за висината на надоместоците за јавните претпријатија кои патем се и основани од страна на Советот, односно имаат право мериторно да ги менуваат предлозите и да носат одлуки за сметка на јавните претпријатија кои ги основале. Затоа Ве замолувам и Ве повикувам да ги вметнете во дневниот ред сите овие амандмани и по истите да се води расправа како за предлог точките.

Благодарам.

**ДЕЈАН ПРОДАНОСКИ:**

Добро. Се јавивте за процедурално. Во ред. Ви ги прочитав претходно членовите на Законот за локална самоуправа и мислам дека тука е повеќе од јасно, делегирано кои обврски ги има Советот. Уште еднаш значи член 11 став 5. Актот со кој се утврдуваат цените на производите и услугите што јавното претпријатие ги продава и врши за корисниците доколку таквите цени не се предмет на регулурање од страна на независно регулаторно тело и член 19 дека Управниот одбор на јавното претпријатие, став 7 ги утврдува цените на производите и услугите. А ние како Совет, имаме обврска дали тие цени предложени од Управниот одбор ќе ги прифатиме или нема да ги прифатиме. Амандманска интервенција по однос на овие прашања не е согласно позитивните прописи кои што ги имаме и Деловникот за работа и Статутот на Општина Прилеп и Законите за локална самоуправа. Мислам дека е неосновано ова поднесување на вакви амандмани. Искрено очекував покреативни чекори од Вас да не биди како претходно, на некои седници имавме ваков чекор. Амандмани се поднесуваат за формирање, односно за креирање на буџетот и се поднесуваат до Комисијата за финансирање и буџет, а сте претставени со Ваш претставник во Управниот одбор кај што сте можеле да интервенирате во однос на тоа дали се согласувате или не се согласувате со ова што го предлагаат Управните одбори на јавните комунални претпријатија.

Ве молам од место да нема дофрлања. Ако имате некое дополнување ќе се јавите за збор.

По однос на.. предлагам Советот да се изјасни.. повелете со процедурално.

**ИВАН ЈОВАНОСКИ:**

Здраво живо другари. Овдека сеа ќе испадни дека Левица наликува дека е во коалиција со Сдсм. Арно ама еве да видите дека сме фер и поштени луѓе дека се согласуваме дури и со Сдсм. Забелешкава мене шо ми е, Претседателот на Совет се изрази со збор, предлагам, дополнување на точки, таа беше точка 27, 28, 29, 30, 31, 32, 33, 34. Овие точки се предложени од претседателот на Совет или од ..не знам, не знам од кого се предложени овие точки значи. Пошто така беше вербално вокабуларно објаснето. Ако Претседателот на Совет има право за уфрлување на точки на дневен ред, овдека јас гледам во дневниов ред имина, Блаже Стојаноски, Владимир Ристески, Димоски Крсте, Димоски Душан, Доста Пурдеска, Марина Тошеска, Јасмина Тодороска Стојкоска со две презимина, Милан Пирганоски, Олгица Јованоска итн. фамилии. Значи обичен човек, граѓанин има право да донеси предлог одлука. Како то ќе помини низ лавиринтиве овде не знам и не ме интересира, али како човек секој човек можи да донеси предлог на Совет, секој можи само советниците не можат. Тоа е многу интересно. Советов немал ингеренции да укини нешто што е донесено на Управен одбор на некое јавно претпријатие, а дали знаете дека на секое јавно претпријатие основач е Советот. Ако Советот е основач, и те има ингеренции и то како. Правник не сум, не ви цитирам закони, не ве замарам има правници ќе ве оптерета со то. Амандмански имаме право на било кој основ, било која точка да ја блокираме исто како пред пет, шест седници, не ми текнува колку, деветта седница беше. Како што ние Левица блокиравме со 400 амандмани некој што сакаше да се џапни некоја парцела ондека покрај река да му натопора не зграда, четири куќи споени во една, ѕид пред нос. Го запревме со амандмани 400. Ама не се кажа овдека пред советнициве, затоа што ако се кажеше дека се повлекува точка од дневниот ред ќе беше бруки. Имаме основ да ги браниме амандманиве. Почетна цена беше евро.

**ДЕЈАН ПРОДАНОСКИ:**

Во кој дел е нарушена процедурата за денешнава седница. 9та седница е завршена многу одамна. Усвоен е записникот.

**ИВАН ЈОВАНОСКИ:**

Така само јас правам паралела затоа што се дешава истото.

**ДЕЈАН ПРОДАНОСКИ:**

Кажете сега во кој дел е нарушена процедурата оти се јавивте за процедурално.

**ИВАН ЈОВАНОСКИ:**

Да. Значи амандмани рековте дека нема основ за амандманска интервенција, а уствари има основ за амандманска интервенција, како што ние имавме и ја пречутивте да не се кажи јавно.

Е сега малце ќе се свртам во коалиција со Дпмне. Претседателе на Совет, значи Вие се ставате овдека во неуба позиција и си земате право и тежина да некое итро дете ве гони кривично или прекршочно. Не сте правник значи не ги знајте, право знајте ваљда колку мене, можда малце појче. Работни цели на.. според Правилник за систематизација, звање соработник, правни и административни технички работи, тој е правникот што е задолжен седницата да оди деловнички законски. Е сега кој се негови работни цели. Законито вршење на работите од подрачјето за кое формирано одделението, а кои се поврзани со функциите на општината согласно Законот за локална самоуправа како и Законот вршење на работите од надлежност на Советот и Градоначалникот, работни задачи и обврски, помага при изготвување на правни акти, друга документација во согласност со општините, упатства, раководителот на одделението и под надзор, ги следи и проучува законите и другите прописи и општи акти од областа на локална самоуправа, помага при соработка на прашањата кои се од значење и примена на законска одредби, помага при изготвување на анализи, информации и други материјали. Ова верувам дека го прајте. Помага при изготвување стручно аналитички материјали за работите на Советот и општината, и ова верувам дека го прајте. Помага при издавање на стручни појаснувања, мислења, а Вие Претседателе на Совет се клавате во ситуација Вие од микрофон да го кажите мислењето на некого што му е работна обврска и задача. Прибира информации, податоци, помага во подготовка на план на работа на одделението, извештај на напредокот за спроведување на неговата работа. Ако треба некој да реагира, ако нешто е прекршено, амандман, деловнички или законски тука треба да реагира соработникот, т.е правникот што е задолжен на седницава, а не Претседателот на Совет, затоа што многу често прајте грешки и тие грешки се забележани и имаме основ и то како за осуди, само не сме ѓубрина да се занимаваме со глупости.

Еве и од Сдсм и од Вмро се согласивме, јас мислам заедно исто дека ова што се дешава овде дека е катастрофа, врска нема од Совет.

Јас предлагам иначе точка на дневен ред укинување на ценава за пречистителнава станица да биди нула.

Ајде член 43.

**ДЕЈАН ПРОДАНОСКИ:**

Ви благодарам.

Процедурално имате? Повелете. Марија прва вие се јавивте, повелете на говорница.

**МАРИЈА СИМОНОСКА:**

Почитуван Претседателе, почитуван Градоначалник, почитувани советници и присутни. Почитуван Претседателе сега спомнавте дека ако имаме член некаде во Управните одбори дека би имале поголема информација во однос на донесувањето на нивните одлуки. Меѓутоа јас прашувам што ако немаме член во Управните одбори? Во тој случај ние како советници не сме однапред информирани какви тие одлуки ќе носат за да можиме ние нели да дадеме некаков амандман или па предлог за подобрување на донесувањето на нивните одлуки, па од тука предлагам и барам во иднина Управните одбори до нас како советници да ни ги одставуваат дневните редови на нивните седници кога тие ќе ги прават за да можиме навремено да интервенираме и да даваме предлози. Во овој случај барам да ми одговорите -зошто сега ние, по кој закон, по кој статут, по кој деловник сме спречени да даваме амандмани, зошто, затоа што малце овдека гледам контрадикторност. Од една страна ние ги формираме Управните одбори, Управните одбори на јавните претпријатија се во надлежност на општината, а од друга страна советниците треба да ги дадат согласност на тие нивни одлуки, а не можиме да дејствуваме. Затоа сметам дека во иднина, барам и предлагам и мислам дека сите ќе се согласите да управните и надзорните одбори однапред да ни даваат дневен ред за што ќе станува збор. И сега повторно Ве замолувам да ни кажите зошто сме спречени и не можиме да донесуваме одлуки, затоа што претходно не сме имале информација.

Ви благодарам.

**ДЕЈАН ПРОДАНОСКИ:**

Добро. Сигурно Вашите колеги не Ви објасниле процесот како е на донесување на една точка да стани предлог точка на дневниот ред. Се испраќа од предлагачот и се дава на комисиско разгледување пред членовите на Советот. И во Управните одбори и во комисиите советниците се застапени и можат да интервенираат. Сега е овај предлог дневен ред кој што е направен согласно предлозите, односно предлог одлуките дадени од предлагачите на материјалите и тука мислам дека повеќе од јасно е работава. По однос на амандманите Ви прочитав и исто така да спомнам дека ова не е праено тука помогнале точно така Одделението за правни работи кои што се задолжени за работата на Советот, односно беа разгледани овие предлози кои што ги имавте и извлечени се членовите од законот и Ви беа предочени овде пред Вас да ги имате на увид.

Повелете г-дине Костоски за процедурално.

**МЕТОДИЈА КОСТОСКИ:**

Благодарам. Исто околу начинот на поднесување на предлози. Во член 43 од Деловникот, предлогот за дневен ред и материјалите по прашањата што се предмет на расправа им се доставуваат на членовите на Советот најдоцна три дена пред денот определен за одржување на седницата на Советот. Зошто да ве прашам од првичните 26, вчера добивме список со 35 мислам точки на дневен ред, и зошто нашата иницијатива која е поднесена пред 8 дена не се најде во материјалите за работа да можат советниците да видат за што станува збор. Нашата иницијатива е и со предлог одлука и баш ме интересира кој е овде одговорен за материјалите и зошто не се доставуваат на увид на сите советници?

Благодарам.

**ДЕЈАН ПРОДАНОСКИ:**

Ви благодарам.

Еве ја користам приликава да го информирам Советот, односно членовите на Советот дека... Да.. Имавме вонреден инспекциски надзор од Министерство за локална самоуправа. Деновиве треба да стигни записникот и известување и до подносителот и до засегнатите страни по однос на извршениот инспекциски надзор и сметам дека после тој записник многу од работиве треба да бида појасни овде што сме ги правеле во минатото и денеска што ги разговараме.

Повелете процедурално.

**МОНИКА ГРАШЕСКА ИЛИЕСКА:**

Почитувани советници, почитуван Градоначалник, почитуван Претседател на Совет. Се јавувам процедурално. Со оглед дека ги одбивте нашите амандмани, немавте храброст да ги ставите на дневен ред, да се соочите. Верувам дека ви е вас на сите денеска особено тешко во Вашите столчиња. Јас процедурално ќе побарам итно повлекување на следните точки -точка под реден број 3 -Предлог-Одлука за давање согласност на Одлуката за измена и дополнување на Одлуката бр.02-432/5 од 11.06.2015 година за корекција на бројот на возења со електронски возни картички во јавниот градски превоз, на ЈП за ПУП Прилеп. Барам итно повлекување на точката број 4 -Предлог-Одлука за давање согласност на Одлуката за измена и дополнување на Одлуката за усвојување на Ценовник за слободен и посебен линиски превоз на патници бр.02-273/6 од 29.03.2017 година, на ЈП за ПУП Прилеп. Барам итно повлекување на точката број 5 -Предлог-Одлука за давање согласност на Одлуката за утврдување на ценовник на услуги за школски превоз на ученици и наставници. Барам итно тргање на точката број 27 -Предлог-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП “Комуналец”- Прилеп на територијата на Општина Прилеп, бр.02-1606/2 од 23.09.2022 година. Барам итно тргање на точката -Предлог-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП “Комуналец”- Прилеп на територијата на oпштина Прилеп, бр.02-1606/3 од 23.09.2022 година. Барам итно тргање на точката број 29 -Предлог-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП “Комуналец” -Прилеп на територијата на oпштина Прилеп, бр.02-1606/4 од 23.09.2022 година. Барам итно тргање на точката од дневен ред број 30 -Предлог-Одлука за давање согласност на Одлуката за утврдување на цена за снабдување со вода запиење или водоснабдување на ЈКП “Водовод и канализација” -Прилеп, за регулиран период започнувајќи од месец oктомври 2022-2023 година, бр. 02-317/2 од 22.09.2022 година. Барам итно тргање на точката број 31 -Предлог- Одлука за давање согласност на Одлуката за утврдување на цена за собирање и одведување на урбани отпадни води на ЈКП “Водовод и канализација” -Прилеп, за регулиран период започнувајќи од месец oктомври 2022-2023 година, бр.02-317/2-1 од 22.09.2022 година. Барам итно да ја тргнете точката број 32 -Предлог- Одлука за давање согласност на Одлуката за утврдување на цена за прочистување на отпадни води на ЈКП “Водовод и канализација” -Прилеп, за регулиран период започнувајќи од месец oктомври 2022-2023 година, бр.02-317/2-2 од 22.09.2022 година. И конечно барам да ја тргните точката број 33 -Предлог- Одлука за давање согласност на Одлуката за утврдување на надоместок за одржување на водомерни инстрименти-водомерите за сите корисници на услугите на ЈКП “Водовод и канализација” -Прилеп (физички и правни лица), бр.02-317/2-3 од 22.09.2022 година.

Пред една година Вие Градоначалник, пред целата прилепска јавност на прес јасно и гласно му ветивте на прилепчани дека ќе ја намалите цената на водата и цената на комуналните давачки. Рековте реално и остварливо. Рековте имам економски тим кој тоа нешто може да го испорача. Тоа не е така далеку. Пред нецела година, кога исто имаше економска криза, имаше ковид криза, не беа најповолни економски услови, но Вие ветивте намалување на цената пред целата јавност. И што се случи? Вие лично ги назначивте директорите на јавните претпријатија кои требаше да испорачаат подобри комунални услуги, но пред се да испорачаат пониски цени. Назначивте Ваш близок пријател за директор на ЈКП “Водовод и канализација”, кој во период од јануари до август 2022 година потрошил 1.400.000 денари за награди и прекувремени саати на партиски подобни вработени, а да не заборавиме дека тука ја сместивте неговата сопруга и вооедно ги вработивте вашите најблиски високи партиски функционери во истото претпријатие. Апсурдот оди до таму што еден од Вашите директори најави поскапување на закуп на тезга на ЈКП “Пазари” поради повисокa сметка за електрична струја, а при тоа истот од претходната локална самоуправа наследи фотоволтаици. Апсурд.

Во ЈКП “Комуналец” назначивте директор кој е долгогодишен вработен во тоа претпријатие и ги познава многу добро состојбите во истото и кој замислете дури навидум после три месеци разбра дека негов вработен е всушност директор на терминал, вработен директор му работи како келнер во Хрватска. Гротеска.

Градот нити е почист, нити е посреден, место каде што одиме и имаме некој близок е во очајна состојба. Тоа се гробиштата. Градоначалник со привремените вработувања го оптоварувате буџетот со стотици илјади евра. Вработените во општинската зграда велат дека не паметат вакво неработење. Кажуваат за нарушени човечки односи како никогаш досега. Секторот урбанизам, како еден од најклучните делови од локалната власт како да не постои. Не сте дури ниту почнати да го изработувате Генералниот урбанистички план за кој реално треба многу време и труд. Вработените без разлика на партиската припадност сведочат за Вашата пасивност, безидејност и изгубеност. И што правите Вие? Каде го наоѓате решението? Во џебот на граѓаните. Денес предлагате поскапување на цената на водата за 23%. Поскапување на комуналните услуги за 67%. Поскапување на градскиот превоз. Толку од Вас и од вашите можности за менаџирање на градот. Посегнувате таму каде што не требаше ни да помислите. Во џебот на граѓаните. Како локална власт со својот буџет, своите ингеренции, своите можности, Вие треба да сте сервис на граѓаните и да помогните во олеснување на животот, а не да го отежнувате истиот. Од тој аспект барам сите овие точки на дневен ред кои носат поскапување и оптеретување на буџетот на граѓаните да имате доблест и Вие советници да ги тргните од дневен ред.

Благодарам.

**ДЕЈАН ПРОДАНОСКИ:**

Ви благодарам. Да одиме со ред. Дали некој ..Немаме право на збор, туку сме уште во дневниот ред, не ни е утврден. Не ни е утврден уште дневниот ред околу предлог за измена и дополнување на дневниот ред.

Каков збор? Ова е за дневниот ред. Ако имате процедурално по однос на дневниот ред.

**АЛЕКСАНДАР КИТАНОСКИ:**

Почитуван Претседател на Совет, почитуван Градоначалник, почитувани советници. Кратко ќе образложам од кои причини барам да бидат предложени дополнителните точки кои за жал ние ги добивме како материјали во петокот, во 15 и 45 часот на меил. Свикавте Управни одбори апансас, во четвртокот. Не ги ставивте на дневен ред при закажувањето на редовна седница и сакате сега на ваков начин сите овие предлог одлуки да ги прошверцувате и да ги истераме овдека и граѓаните на Прилеп секој месец по 1000денари, до 1200 да плаќаат повисоки сметки. Не знам и тоа дали е деловнички, во петок да добијаме материјали од три, две јавни претпријатија, осум одлуки, а во понеделник закажана седница на Комисија за финансирање и буџет уште пред неколку дена, одма нареден работен ден да ги разгледаме. И сега како ќе имаме квалитетна дебата ние и како ќе разговараме по однос на тие предлог одлуки од Управниот одбор.

Колеги советници од Вмро Дпмне, и почитуван Градоначалник Јовчески, денеска ако ги донесиме овие 10тина одлуки донесени од страна на Управните одбори и ако бидат ставени на точка на дневен ред овие дополнителни точки, ќе се направи најголемиот грабеж на граѓаните на Прилеп од постоењето на нашата општина. Нема ништо почитуван Градоначалник од Вашето предизборно ветување од онај слоган -реално остварливо, каде што ветувавте дека ќе направиме услови да ги намалиме сметките за вода и канализација, кои ги добиваат граѓаните на Прилеп. Страна 25 од програмата, а исто така и пресови читавте точно пред 1 година за намалување на сметките. Не, колешке Стерјовска образложувам од кои причини да бидат повлечени точките од дневен ред. Не можам јас само да кажам таксативно. 27, 26, 25 да се повлечат. Да, ама образложение кон колегите советници. Се надевам дека и Вие ќе се вразумите и ќе се согласите дека овие точки треба да бидат повлечени.

**ДЕЈАН ПРОДАНОСКИ:**

Ве молам држете се до процедурата и до образложението зошто барате. Ве молам да не дофрлате од место.

**АЛЕКСАНДАР КИТАНОСКИ:**

Благодарам Претседателе што го почитувате конечно и Вие Деловникот за работа.

Што им нудите на денешнава седница на нашите сограѓани? Им нудите 3 во 1. Во еден ден сакате да донесите 3 одлуки за зголемување на цените на услугите. Замислете за 67% се зголемуваат комуналните услуги. Па така, ако едно домаќинство во индивидуална станбена куќа плаќало 700, 800денари, сега од наредниот месец ќе плаќа 1200, 1300 денари.Сметките за водовод околу 22, 23, по нова година 25% повисоки. Градскиот превоз исто така со повисоки цени. Или како што милувате да објаснувате за зголемувањето на цените од ова јавно претпријатие, исти се цените кога ќе ги објаснувате на комисија само намалена услугата, возењата и не е ништо страшно. Како што напоменав со сите овие зголемувања месечно едно домаќинство ќе плаќа околу 1200 денари повисоко за сметки за вода и комунални услуги.

Почитувани менаџери на јавни претпријатија, погледнете ги завршните сметки пред осум месеци од вашите јавни претпријатија каде во моментов сте директори и каква состојба затекнавте. Не е верувајте вината во Владата. Не барајте алиби. Едноставно, народски кажано, не Ве бидува. Верувајте дека и самите сте свесни, а верувам и дека сте и разочарани од вашето владеење во оваа година. Ама срамота е како ќе признаете во овој момент.

При превземањето на власта не тргна работата ни во оваа зграда, едноставно настана хаварија овдека. Невидено неработење, па како вирус тоа неработење се рашири порано или покасно и кон јавните претпријатија. Граѓаните оваа состојба и оваа ситуација верувајте дека ја знаат и секојдневно гледаат низ нашиот град. Ги излажавте нашите сограѓани. Почитувани колеги од владејачкото мнозинство и советници и останатите колеги, Ве замолувам дајте да ги надминиме теснопартиските интереси, верувајте дека мандатот на членови, како членови на Советот не го добивме од граѓаните да гласаме вакви одлуки и да удираме по нивниот џеб и животниот стандард. Од тие причини барам дополнителните точки да бидат повлечени како предлог дополнителни точки и да не влезат во усвојувањето на дневниот ред.

Ви благодарам.

**ДЕЈАН ПРОДАНОСКИ:**

Ви благодарам. Немате право на реплика, процедурално оти не сме почнати со дневниот ред.

Процедурално имате? На процедурално немате право на реплика.

Повелете со процедурално.

**АНИТА РИСТЕСКА:**

Почитуван Градоначалник, почитуван Претседател на Совет, почитувани советници. Она што го кажаа моите колеги, советници од советничката група на Сдсм, сакам јавно да Ве повикам сите да ги повлечиме овие дополнителни точки, затоа што впрочем и вие кога почнавме со овој состав излеговте овде на говорница и кажавте дека ќе работите домаќински и ќе работите во името на народот. Она што денес го ставате на дневен ред не е ниту домаќински, не е ниту во името на народот. Повикувам сите заедно да гласаме и да ги отфрлиме овие дополнителни точки од дневен ред.

Благодарам.

**ДЕЈАН ПРОДАНОСКИ:**

Ви благодарам. Повелете процедурално Иван и Ве молам сега околу процедурава, не знам сега, се држиме сите ако излегувате немате право да влијаете врз интегритетот и слободното одлучување на секој советник. Ќе се клај предлог дневениот ред на гласање, ќе си се утврди ако советниците сметаат дека треба да биди утврден, ќе биди утврден.

**ИВАН ЈОВАНОСКИ:**

Не можи така другар.

**ДЕЈАН ПРОДАНОСКИ:**

Никогаш немало процедурална..

**ИВАН ЈОВАНОСКИ:**

Абе јас ако сум прозван дирекно и индиректно..

**ДЕЈАН ПРОДАНОСКИ:**

Правото да земите процедурално збор, согласно Деловникот вели дека треба кратко и јасно да образложите во што е прекршена процедурата.

**ИВАН ЈОВАНОСКИ:**

Десет минути..

**ДЕЈАН ПРОДАНОСКИ:**

Ама се јавувате... Добро, во ред.

**ИВАН ЈОВАНОСКИ:**

Исто процедурално мислам дека е 10 минути. Јас имав реплика кон Китано зато шо бев прозван индирекно.

Да, се согласувам сето ова што го кажа, но сакам само да дополнам малце тука да те попрам еве да речам, да те нападнам. Мене ми е жално што и Вие советнициве на Дпмне сте свесни дека ова не чини. Практично, народски кажано поскапува се. Од вода до комунали, пречистителни, улично осветлување, не знам ти шо. Значи поскапува се, како капак на ова сиромаштија шо е сега. Шо прематари буфтаат цени горе пута 300, со инфлација од 6,7, 12 на основ никаков.

Е сега јас имам еден предлог, значи дополнителни точки се 27 до 34, сите се за зголемување на цени на трошок на грбот на прилепчани. Ако вие Дпмне сте за овие точки, тогаш јас предлагам овие од 27 до 34та точка да бидат врзани со моја дополнителна точка плус отстранување на знамето на ЕУ овде, затоа што не му е местото. Ако сте за гласајте.

**ДЕЈАН ПРОДАНОСКИ:**

Ви благодарам.

**ИВАН ЈОВАНОСКИ:**

Процедурално уште еднаш. Пошто ми беше прееска прекршена процедурата и правото како на советник. Некој ми го чепкаше лаптопот. Некој дојде и ми го затвори лаптопот. Дали знаете дека не смеј никој да ми го чепни наливов што ќе го остам овде? Кој има право да чепка онде? Никој нема право да чепка.

**ДЕЈАН ПРОДАНОСКИ:**

Ве молам сега да се држиме..

**ИВАН ЈОВАНОСКИ:**

Не, ова е процедура. Значи се дешаваше во салава. Некој ми го исклучи лаптопот. Јас тука изгубив 2.000 евра бе чоече. 5 минути бев офлајн јас. Кој ќе одговара тука? Никој не смеј да ми чепка.

**ДЕЈАН ПРОДАНОСКИ:**

Ве молам држете се до процедурата.

**ИВАН ЈОВАНОСКИ:**

Да, процедурата беше прекршена. Опомена значи не сум педерче да се жалам за вакви глупости.

**ДЕЈАН ПРОДАНОСКИ:**

Ве молам внимавајте на речникот.

**ИВАН ЈОВАНОСКИ:**

Речникот ми е прилепски. Не внимавам на речникот.

**ДЕЈАН ПРОДАНОСКИ:**

Држето го нивото како што треба да го имаме како Совет и Ве молам внимавајте на речникот.

**ИВАН ЈОВАНОСКИ:**

Нивото како Совет е дно. Зато предлагам овие точки да бидат врзани со отстранување на знамето европско и клавање на Кутлеш, 16 кракот. И петокрака плус со тупаница од Левица, ако сакате овие точки да ги врзите заедно со нејзе. И шо да прајме сега. Имам право на глас? Имам.

**ДЕЈАН ПРОДАНОСКИ:**

Ве молам. Исклучете ја ајде. Пауза 3минути.

**ИВАН ЈОВАНОСКИ:**

Пауза од 5минути ајде.

**=ПАУЗА**

**ДЕЈАН ПРОДАНОСКИ:**

Иако сметам дека ова требаше да биди пракса уште од првата седница, си земам за право пак да се вратиме на она што значи Деловник за работа и почитување на истиот. Процедурални предлози, член 58, членот на Советот има приоритетно право на говор доколку побара дозвола за предлагање на претходно прашање или укуажување на спорен предлог, да предложи одлагање на расправата, да предложи заклучување на расправата, да предложи да се вратат предлозите повторно на работните тела. Ниту еден од овие процедурални предлози не смее два пати да биде предложен за време на една иста расправа од ист предлагач и од исти причини. Времетраењето на говор по процедуралните предлози не може да трае повеќе од 2 минути. Предлозите од став 1 ќе имаат приоритетно значење по однос на главните прашања за кои расправата ќе биде прекината. Во врска со предлозите од став 1, свое мислење може да дадат предлагачот, известувачот или Претседателот на работната група по чиј предлог се води расправата. За процедуралните предлози на седницава се одлучува без расправа. Ова е член 58 од Деловникот за работа кој што се однесува на процедуралните предлози.

Да се држиме до Деловникот за работа иако се остава цело време повеќе простор за да се злоупотребува институтиве кои што се даени по Деловникот за работа. И бевме до делот кој што вика -дали има некој предлог за измена и дополнување на дневниот ред? Никој до сега од говорницава не кажа, а сите се јавивте за процедурално, во што е прекршена процедурата. Согласно член 58 од Деловникот за работа, Ве замолувам да се држиме до Деловникот за работа.

Дали некој има предлог за измена и дополнување на дневниот ред?

Госпоѓата Цекоска се јави прва за збор пред Вас, ќе Ви дадам после за збор. Повелете.

**ЈУЛИЈАНА ЦЕКОВСКА:**

Почитуван Градоначалник, почитуван Претседател на Совет, почитувани колеги советници, претставници на медиумите. Кога грешите пробувате да не спречите да зборуваме. Критиката е добра работа. Во претходниот мандат кога бевте советник, жестоки бевте на оваа говорница. И секогаш укажувавте дека треба да ја почитуваме демократијата, дека Вас граѓаните Ви дале мандат и дека Вие зборувате во нивно име. Очекувам она кое што го зборувавте во претходниот мандат, како Претседател на Совет до сега го почитувате. Во делот на член 58, став 1, кој што го цитирате, предлагање на претходно прашање, укужување на спорен предлог. Еве јас како советник ќе се повикам на тој став, спорен предлог. За мене, дополнителните точки од дневниот ред се спорен предлог, конкретно од ЈКП “Водовод и канализација” -Прилеп и ЈКП “Комуналец” -Прилеп. И сега сакам да Ви се обратам Вас Градоначалник, зошто за мене спорен предлог? Почитуван Градоначалник Борче Јовчески, во предизборната програма, таа е пишан документ, и таа ја има, исто ја има и видео докумнтацијата кога излегувавте на прес конференција. Тоа е нешто Градоначалник кое Вие не можете да го избришете. Во средбите кога ги имавте со вашите гласачи, тоа што кажувавте можеби некој заборавиле имаат кратко памтење, а можеби други не заборавиле. Но, пишаните документи остануваат. Во предизборната програма им се обраќате на наши драги сограѓани прилепчани и им се заблагодарувате за учеството и придонесот во создавањето на истата. Функцијата Градоначалник ја сметате за предизвик, не одговорност, предизвик е, но исто така е одговорност она што го ветувате во предизборната програма, сега како Градоначалник заедно со Вашата советничка група да го реализирате. Да бидете достоинствени и одговорно да им објасните од оваа говорница, зошто погазивте се што кажавте и се што ветивте. Излажавте г-дине Борче Јовчески.

**ДЕЈАН ПРОДАНОСКИ:**

Ве молам завршете со мислата. Времето заврши.

**ЈУЛИЈАНА ЦЕКОВСКА:**

Вие имате визија, велите во изборната програма...ќе завршам уште минута, две, мислам дека нема да биди проблем во интерес на времето.

**ДЕЈАН ПРОДАНОСКИ:**

Две минути имавте процедурално.

**ЈУЛИЈАНА ЦЕКОВСКА:**

Веќе 3 часа сме овде. А кога зборуваме за критика мислам дека не е никаков проблем. На 8ми Октомври 2021 на Вашата пресконференција...

**ДЕЈАН ПРОДАНОСКИ:**

Ве молам завршете си ја мислата, при крај сте со времето.

**ЈУЛИЈАНА ЦЕКОВСКА:**

Мислата да ја завршам. Со Вашиот проект кој што на големо го рекламиравте, реално остварливо, ветивте дека ќе пристапите кон конкретни мерки за намалување на цените. Знаете г-дине Борче Јовчески како Ве нарекуваат Вашите партиски истомисленици? Сликовница без текст. Сега имате текст. Знаете кој е текстот? Овие предлог одлуки кои што ќе удрат по џебот на граѓаните. Конечно добивте г-дине Градоначалник текст.

**ДЕЈАН ПРОДАНОСКИ:**

Ви благодарам. Завршете.

**ЈУЛИЈАНА ЦЕКОВСКА:**

Во Вашето обраќање, Вашето предизборна програма..

**ДЕЈАН ПРОДАНОСКИ:**

Ви заврши времето.

**ЈУЛИЈАНА ЦЕКОВСКА:**

Во Вашето обраќање во Вашата предизборна програма велите дека народот е вашиот најголем двигател, дека сте ги детектирале и сте ги слушнале сите проблеми и сте ги дијагностицирале. Сега ќе Ви се обратам со Вашииот лекарски речник.

**ДЕЈАН ПРОДАНОСКИ:**

Ве молам да не.. Ве молам завршете.

**ЈУЛИЈАНА ЦЕКОВСКА:**

Ги дијагностициравте, но препишавте погрешна терапија. Терапијата е покачување на комуналните услуги.

**ДЕЈАН ПРОДАНОСКИ:**

Ве молам.

**ЈУЛИЈАНА ЦЕКОВСКА:**

Тоа им ветувавте на граѓаните?

**ДЕЈАН ПРОДАНОСКИ:**

Ве молам ќе треба поинаку да...

**ЈУЛИЈАНА ЦЕКОВСКА:**

Едно треба да знаете г-дине Градоначалник..Кога се имате..

**ДЕЈАН ПРОДАНОСКИ:**

Исклучете ја говорницава.

**ЈУЛИЈАНА ЦЕКОВСКА:**

Не е проблем можете да ја исклучите говорницата. Јас ќе продолжам да зборувам.

**ДЕЈАН ПРОДАНОСКИ:**

Зборувајте си. Пауза 5минути.

**=ПАУЗА**

**ДЕЈАН ПРОДАНОСКИ:**

..да си ја кажите мислата.

**ЈУЛИЈАНА ЦЕКОВСКА:**

Ајде уште една минута. Почитуван Градоначалник повторно Ви се обраќам Вас. Вашата советничка група треба да ја вразумите, она што го ветивте пред граѓаните треба да го исполните. Зошто ова ви го зборувам? Бидејќи како политичар ќе ве заборават како Градоначалник, политичкиот кредибилитет кој го имавте и ние како конструктивна опозиција Ви дадовме шанса. Во оваа година единствено со кое што се занимавате се -Прилеп вози, Прилеп трча, Прилеп прави палачинки и такви некакви бесмислици. Кога иди точка на дневен ред за она кое што најмногу ги интересира граѓаните, тоа е поскапувањето на комуналните услуги и водата, Вие повторно пробувате со некакви рекламни адвертајзинг трикови да го одвлечите вниманието. Знаете што е најлошо Градоначалник? Вашиот политички кредибилитет е изгубен, но немој да дозволувате и да го изгубите и човечкиот кредибилитет. Бидејќи граѓаните кога гласаа на претходните локални избори, знаете како Ве гласаа, Борче е добар човек. Не Ве гласаа дали сте добар менаџер или добар Градоначалник. Немој да го изгубите човечкиот кредибилитет. Се надевам дека веќе и во предизборната програма се занимавате со културни манифестации, а знаете некултурно да покачувате цени на комунални услуги кои што удираат по џебот на граѓаните. Имате еден дел од предизборната програма, обновување на Градски оркестар и обезбедување на место за репетиции и за композиции. Која песна ќе ја свири Градски оркестар? Покачување на водата? Покачување на комуналните услуги? Задржете го човековото достоинство Градоначалник.

**ДЕЈАН ПРОДАНОСКИ:**

Ви благодарам.

**ЈУЛИЈАНА ЦЕКОВСКА:**

Со емоција се добиваат избори. Ама со проекти се задржува власта.

**ДЕЈАН ПРОДАНОСКИ:**

Не добро е....сега се злоупотребува ова, ама то се удира од глава..

Процедурално дали друг некој се јавува по однос на дневниот ред?

Повелете г-дине Костоски, па колешке Кузмановиќ.

Досега втор пат ти е ова и последен.

**МЕТОДИЈА КОСТОСКИ:**

Имам право процедурално. По секој предлог посебно имам еднаш.

**ДЕЈАН ПРОДАНОСКИ:**

По кој предлог?

**МЕТОДИЈА КОСТОСКИ:**

По сите предлози процедурално имам право еднаш. Сега се јавувам за првиот предлог процедурален.

Се изнаслушавме многу процедурални предлози, но член 58 вели за процедуралните предлози на седницата се одлучува без расправа. Треба за секој процедурален предлог Претседателе Советот да одлучи без расправа дали го прифаќа или не.

Ви благодарам.

**ДЕЈАН ПРОДАНОСКИ:**

Ви благодарам. Ко ќе заврши, ко ќе се исцрпи бројот на пријавени за процедурални забелешки, интервенции по дневниот ред, секој предлог без расправа за разлика од Вас ќе биди даен на гласање до советниците.

Повелете.

**ИВОНА КУЗМАНОВИЌ:**

Добар ден почитуван Градоначалник, почитуван Претседател на Совет, колеги советници и останати присутни. Барам итно повлекување на дополнителните спорни точки од дневниот ред во интерес на граѓаните, точките за Водовод 30, 31, 32 и 33. Вие Градоначалник во предизборната кампања на граѓаните им ветивте проект кој го нарековте -реално остварливо. Од оваа предлог одлука за покачување на сметката на водата се гледа дека ги излажавте граѓаните. По една година од изборите, наместо пониски цени на водата се случува спротивното и удирате по џебот на секое семејство. Имено станува збор за 25% повисоки сметки за вода. Од наредниот месец граѓаните на општина Прилеп, поради Вашето лошо менаџирање ќе треба да плаќаат повисоки сметки за водата. Почитуван Градоначалник чесно е да кажите дека Вашето ветување било лага и да им објасните на граѓаните, оние кои Ви ја дадоја довербата, зошто и како сте го ветувале тоа. Со ова се гледа дека Вие ги доведувате граѓаните во заблуда и ги излажавте.

Почитуван, од 1ви октомври граѓаните на општина Прилеп ќе плаќаат и повисоки цени за собирање на отпадот и одржување на гробните места. Цените растат, а градот никогаш не бил повалкан. Цената за неспособноста на вашето лошо менаџирање сега ќе ја плаќаат граѓаните од свој џеб со покачување од 67%. Градскиот превоз исто така со повисоки цени. Затоа барам да се повлечат овие точки од дневен ред.

Благодарам.

**ДЕЈАН ПРОДАНОСКИ:**

Ви благодарам. Повелете г-дине Ѓорѓиоски.

**АЛЕКСАНДАР ЃОРЃИОСКИ:**

Почитувани, барам повлекување на дополнителните точки на пречистениот дневен ред за 15тата седница на Советот на Општина Прилеп, односно точките број 27, 28, 29, 30, 31, 32, односно предлог одлуките за ЈКП “Комуналец” -Прилеп и “Водовод и канализација” за поскапување на цените на чинење на комуналните услуги во општина Прилеп. Зошто го барам ова, а тоа е буквално е заради ова. Ова се сметки на едно домаќинство кое живее во стан од околу 70тина квадрати, односно доколку до вчера едно домаќинство плаќало 400денари за Комуналец со новото поскапување од скоро 70%, 67% еве поточни, сега ќе плаќа 700 денари. Доколку за вода плаќало 800денари, сега ќе плаќа 1000 денари, односно 500денари од буџетот на едно четиричлено семејство ќе се издвојуваат директно за потребите на Вмро -Дпмне во јавните комунални претпријатија во општина Прилеп. Според член 58 од Деловникот, како што спомна Претседателот, бараме овие точки да бидат вратени назад кон Управните одбори. Управните одбори да ги преиначат одлукиве кои што ги донесле за олкаво енормно поскапување на цените и да ги вратат старите цени кои што важеа до пред носење на оваа одлука, односно граѓаните во оваа тешка економска и енергетска криза да не треба да плаќаат зголемени цени на чинење на јавните комунални претпријатија.

Ви благодарам.

**ДЕЈАН ПРОДАНОСКИ:**

Ви благодарам. Повелете г-дине Герамитчиоски.

**ДАРКО ГЕРАМИТЧИОСКИ:**

Почитувани колеги советници, седум месеци по фамозниот градоначалнички отчет за првите 100 дена успешно работење, наместо навестениот локален економски бум кој ќе го враќаше сјајот на градот, сите јавни претпријатија без исклучок се наоѓаат пред тотален колапс. И додека се полнат со нови партиски кадри, не работат ништо и тонат во долгови. Прилеп не го памтиме за повалкан, градските гробишта никогаш не биле понесредени и позапоставени. Улиците не биле пораскопани, а во чаршијата има повеќе кучиња скитници од луѓе. Пред неколку денови ги читав изјавите на директорите кои велат дека знаеле во каква ситуација се граѓаните и стопанството. Меѓутоа нивните трошоци во работењето и поскапувањата налагале да бараат корекција на цените на водата и комуналните услуги. Пред само неколку недели од истава говорница истите тие не убедуваа дека имаат и потреба и пари за нови вработувања. А вие колеги советници од мнозинството истото им го овозможивте со гласањето на Годишниот план за партиски вработувања. Ве уверувам дека доколку ги изгласате дополнителните точки на овој дневен ред кои меѓу другото предвидуваат историски највисок раст на цените на комуналните услуги и на водата, народот никогаш нема да Ви прости, бидејќи на секој 1ви од секој нареден последователен месец ќе има писмено потсетување за дополнителниот товар кој му го наметнувате во овие тешки времиња. Ќе дојдат и наредни избори. Како мислете да тропните на врата на луѓе чии сметки сте ги покачиле за скоро 70% по време на ваква немаштија. Со изговор дека владата не помагала, затоа што немало друга опција? Па целата јавност е сведок дека и тоа што е финансиска помош од оваа Влада, Вашата локална власт не знае да го искористи. Почитувани колеги Ве замолувам да не се водите по партиските интереси и да ни се приклучите во нашето барање да го измениме вака предложениот дневен ред со тргање на точките со предлог одлуките на Управните одбори на јавните претпријатија кои предвидуваат поскапувања на цените на услугите. За таа цел, Сдсм и коалицијата со целиот свој интелектуален капацитет, искуство и знаење им стои на располагање на директорите на јавните претпријатија преку јавни дебати и советувања да изнајдеме некои подобри решенија за справување со кризата кои нема да удрат вака по џебот на граѓаните.

Благодарам.

**ДЕЈАН ПРОДАНОСКИ:**

Ви благодарам. Повелете. Процедурално.

**МАРИЈА СИМОНОВСКА:**

Почитуван Градоначалник, почитуван Претседателе и почитувани советници. Како советник од групата на Сдсм и претставник на Вмро Народна партија не се согласувам со овој дневен ред. Барам повлекување на точките од овој реден број од 27 до 35, заради тоа што сметам дека оваа одлука е грешна и не е во интерес на нашите граѓани, особено не е за оние семејства кои што се со минимални приходи. Со покачувањето на цените не се согласувам, затоа што не видов детална анализа за потребата од покачување на цените. Не ја гледам оправданоста затоа што ако причините се зголемени трошоци како резултат на енергетска криза, тогаш зошто, од друга страна имаме толкав голем број на нови вработувања, а немаме видено никаков план или стратегија за намалување на други трошоци и мерки во однос на оваа криза. Без детална анализа сметам дека овие покачувања на цени се неоправдани, па почитувани советници сите Ве повикувам уште еднаш да размислиме дали ова е оправдано покачување на цените, дали денеска треба да бидат изгласани овие одлуки. Ве молам да размислиме уште еднаш.

**ДЕЈАН ПРОДАНОСКИ:**

Ви благодарам. Повелете г-дине Мариновски.

**НИКОЛЧЕ МАРИНОВСКИ:**

Благодарам Претседателе, почитуван Градоначалник, колеги советници. Зошто и јас барам да се повлечат овие дополнителни точки. Ќе пробам преку две причини да ги наведам. Ќе започнам на подруг начин. Еден лутерански свештеник, германски Мартин М. Милер, пишува една поема во 1946 година по завршувањето на Втората светска војна. Оваа поема е за однесувањето и молкот на германските интелектуалци за време на Втората светска војна при нараштајот на нацизмот во Германија. Таа оди вака, -прво дојдоја по социјалистите, не реков ништо бидејќи не бев социјалист, потоа дојдоја по комунистите, не реков ништо бидејќи не бев комунист, потоа дојдоја по евреите, не реков ништо бидејќи не сум евреин, кога дојдоја по мене, немаше кој да зборни за мене. Колеги од Дпмне, Вие со овие поскапувања тропнавте на вратата на секое семејство во Прилеп, и секоја фирма во Прилеп. А интелектуалците во Вашите редови молчат. Го поскапивте паркингот, Вашите интелектуалци молчат. Ги превработивте општината и јавните претпријатија, ги доведовте пред банкрот, Вашите интелектуалци молчат. Сега ќе ја поскапите буквално секоја услуга на секое јавно претпријатие со огромни поскапувања, вашите интелектуалци молчат.

Другата причина ќе Ви ја претставам низ бројки. На последните локални избори советничката листа на Вмро -Дпмне освои 19.341 глас или околу 47% од излезените 40.472 гласачи. Тоа значи дека 53% не го поддржале Дпмне, тоа значи дека 21.131 граѓанин Вас не Ве поддржува, за нивна жал или среќа, условно или реално, сега нив ги претставуваат советниците на Сдсм, Левица, Вмро Народна партија и Нсдп.

За брзо ќе завршам. Од таму нашата одговорност за застапување на интересот на мнозинството граѓани на Прилеп е далеку поголема од онаа на советниците на Дпмне и коалицијата. И затоа нема да молчиме. Ве замолувам да преовладува разумот и да изгласаме повлекување на точките од дневниот ред. Ќе завршам со зборовите на еден новинар од Прилеп, -во Прилеп поскапува живеачката, ама и умирачката.

Ви благодарам.

**ДЕЈАН ПРОДАНОСКИ:**

Ви благодарам. Повелете г-дине Јованоски.

Ве молам од место да нема.

**ИВАН ЈОВАНОСКИ:**

Еве прв пат излегувам за збор во врска со ова. Мариновски кажа многу уба поговорка, дојдоја сите и на крајо никој не е за мене. Е сега дојде некој од страна шо не Ви беше планиран да биди пикнат в политики и Ви ги поремети малце планојте, малце повеќе. Член на Совет има приоритетно право на говор доколку побара дозвола за -да предложи одлагање на расправава, зато шо расправава не оди нигде во врска со овие точки. Мој предлог е и Вие и Вие го држите собраниево, двете партии сте моќни да дајте барање до Влада, до Ваша партија да дојди на дневен ред в собрание да се зголемат дотациите, затоа шо беа плански намалени и тогаш се насетуваше дека е планска планирана криза. Да се зголемат дотациите за електричнава енергија, да завергла училиштава луѓе како прво. Не можи да функционора овај систем затоа што едноставно премногу ситни запчаници има, а роторо е голем. Ни едно јавно претпријатие не можи да функционира, за шо, само заради струја. Има јавни претрпијатија овдека што се одлично раководени. Проблем е само трошокот за струја. Проблем сте Вие овде што не покренувате иницијатива таму горе да ги зголемат дотациите овде. Ми кажа еден од колегиве дека трошоко за училишта гледано на вкупно производство на енергија во Македонија е некојси 2 и пол %, не знам точно колку е. Што е 2 и пол % за една Влада да помогни таму каде што треба, помага таму кај што не треба. Пак ќе речам така се спонзорира Дуи. Толку. И да се одложи ова расправа, нема, не оди нигде.

**ДЕЈАН ПРОДАНОСКИ:**

Ви благодарам. Повелете г-дине.

**ДЕНИЗ МУСТАФОСКИ:**

Почитуван Градоначалник, почитуван Претседател на Совет, колеги советници, претставници на медиуми, почитувана јавност. Барам од дневен ред да се повлечат точките 27, 28 и 29 од Комуналец, 30, 31, 32 и 33 од Водовод. Ова го барам во интерес на граѓаните за повторно да не се удира по џебот на граѓаните и да не им се поскапат сметките за 23% за вода и 67% за повисоки сметки за ѓубре.

Благодарам.

**ДЕЈАН ПРОДАНОСКИ:**

Ви благодарам. Друг некој интервенција за дневниов ред има?

Да одиме со ред. Повелете.

**МОНИКА ГРАШЕСКА ИЛИЕСКА:**

Се јавив само да кажам како ќе гласаме по овие спорни точки. А воедно, ги повикувам советниците од советничката група на Вмро Дпмне, ги повикувам советниците од Левица да не го гласаме овој дневен ред воопшто. Да не дозволиме ова поскапување да стане реалност. Ова не е ниту за Сдсм, ниту за Вмро. Ова е мерка која штетно ќе се одрази на сите граѓани. Да седниме сите заедно и да изнајдиме начин како да ги надминиме тешкотиите во економското работење, но никако преку џебот на граѓаните. Повикувам на совест, повикувам на одговорност и повикувам да го заштитиме буџетот на прилепчани. А вооедно ќе кажам дека нашата советничка група ќе направи се што е во можност овој грабеж да не се случи.

**ДЕЈАН ПРОДАНОСКИ:**

Благодарам.

Предлог одлука за исплата на финансиски средства за еднократна помош од буџетот на Општина Прилеп за 2022 година предложена од советничката група на Сдсм ја ставам на гласање како предлог за дополнување на дневниот ред.

Кој е "ЗА" оваа предлог одлука да стане дел од дневниот ред?

Кој е "ПРОТИВ" оваа одлука да стани дел од дневниот ред?

Кој се "ВОЗДРЖАНИ"?

Констатирам дека со.. прочитавме да. За Вашата одлука ја кладовме на гласање, а Вие си праевте филибастеринг и не слушнавте, не учествувате во гласањето.

Констатирам дека со 15 гласови ПРОТИВ, Одлуката на советничката група од Сдс не е прифатена да стани дел од дневниот ред.

Во кој дел е прекршена процедурата повелете?

Барајте. Повелете.

**АЛЕКСАНДАР КИТАНОСКИ:**

Па ја повредивте процедурата Претседателе.

**ДЕЈАН ПРОДАНОСКИ:**

Во кој дел?

**АЛЕКСАНДАР КИТАНОСКИ:**

Предлог одлуката апансас ја ставивте, ја изгласавте и крај.

**ДЕЈАН ПРОДАНОСКИ:**

Како е тоа апансас?

**АЛЕКСАНДАР КИТАНОСКИ:**

Па така.

**ДЕЈАН ПРОДАНОСКИ:**

Си има записник, ќе видите дека прашав – Кој е ЗА..

**АЛЕКСАНДАР КИТАНОСКИ:**

Барам поддршка од 5 колеги советници од име на советничката група на Сдсм и коалицијата, барам пауза. За да продолжиме да работиме.

Имам право согласно Деловник, прочитајте го.

**ДЕЈАН ПРОДАНОСКИ:**

За што? По кој основ? Абе имате да побарате, треба да образложите.

**АЛЕКСАНДАР КИТАНОСКИ:**

По однос на понатамошната расправа по овие точки што се предложени на дневен ред. Да завземиме став ни треба дополнителни консултации. Можи?

**ДЕЈАН ПРОДАНОСКИ:**

Добро 15 минути пауза.

**=ПАУЗА**

**ДЕЈАН ПРОДАНОСКИ:**

По предлогот на колешката Грашеска Илиеска за повлекување на 3тата, 4тата и 5тата точка од предлог дневниот ред ги ставам на гласање.

Кој е "ЗА" овие точки да бидат повлечени од дневниот ред?

Кој е "ПРОТИВ"?

Констатирам дека со 10 гласа ЗА и 15 гласови ПРОТИВ, овој предлог на колешката Грашеска не е усвоен.

Се снима..Се видело, составов на Советов одлучи дека вака треба циркус да бидиме пред граѓаниве, тоа е. Секој треба совесен да биди и овде застанал на непосредни избори и сеа со вакви циркузи лично неќам нивото да си го симнувам. Тоа е. До сега интервенирано 15та седница, 15 пати истите чекори ги поминуваме и пак е истото. Истото. Стварно нема...Ако некој дополнително сака циркуз да прај овде со обезбедување да се вадиме или не знам што да прајме, тогаш то задоволство нема да го има, за да си добива некои лични хирови да си ги лечи, тогаш треба друга институција. Ова е Совет на Општина Прилеп.

Од причини што сите баравте по однос на овие дополнителни точки што се да бидат повлечени од дневниот ред, како што го предложив дневниов ред го ставам на гласање со тоа ќе се знае мнозинството како одлучува, односно советниците како ќе се произнесат. Дали се ЗА вака предложениот дневен ред или се ПРОТИВ. Исто е.

Овие се...овие точки се даени како дополнителни, не се предлог на дневниот ред и со самото вклучување како дополнителни ако се изјасните дека сте ПРОТИВ, нема да бидат на дневен ред, советнициве. Ако се изјасните дека сте ЗА ќе си бидат состав на дневниот ред. Како што ќе одлучи мнозинството од советниците.

Ве замолувам за одржување на редот во салава и да нема интервенции после по однос на записникот, исклучете ги уредиве, мислам дека не е ни пристојно, ни умесно со вакви методи да се служиме сега и да го нарушуваме дигнитетот на Советот.

То Ви кажав, си има овде Совет, 27 советници, претставници на граѓаните. Како што ќе одлучат така ќе биди. А дали некој има желба нешто да застани или не, лична, тука не можиме да напрајме ништо. Секој на непосредно гласање ќе си гласа, ќе си се произнеси дали се согласува или не се согласува.

Немате право сега сме во фаза на гласање на предлог дневниот ред. Нема прашање, ко ќе ја отвориме дебатата. Сега е во дневниот ред. Не можи било кога.

Кој е "ЗА" вака предложениот дневен ред, Ве молам да крени рака?

Дали е некој "ПРОТИВ"?

Повелете процедурално да видам кај е прекршена процедурата ајде кажете ми.

Во кој дел е прекршена почитуван колега процедурата?

**ДАРКО ГЕРАМИТЧИОСКИ:**

Значи дискутирајќи по предложените дополнителни точки на дневен ред, секој посебно од советниците што зедоја збор си образложи посебни причини поради кои што бараше да бидат повлечени. Затоа сметам дека секоја, по секој предлог треба посебно да се гласа.

**ДЕЈАН ПРОДАНОСКИ:**

Сите предлози од Вас како советници во Вашите процедурални предлози беа и се однесуваат на истите точки на дневен ред кои што се дополнителни точки на дневниот ред. Ако не се усвојат како дополнителни точки и ако не го усвоите дневниот ред како што е вака предложен ќе значи дека вашите забелешки се прифатени. Ако се усвои дневниот ред вака како што е прифатен, значи дека мнозинството го прифаќа дневниот ред како што е предложен.

..А согласно која одредба треба да го клајме дневниот ред на гласање? Предложениот. И Вие да се изјасните. ..Па нема расправа еве.. Вие поведувате расправа, отворате дебата. Точно е така дека се одлучува без расправа. И ние имавме предметна расправа за предлог дневниот ред до сега.

**ИВАН ЈОВАНОСКИ:**

Пошто дофрла колегиве. Значи предлог точка на дневен ред значи предлог точка на дневен ред. И Претседателот на Совет е должен да ја предложи точката на дневен ред од предлагачот. А Советот треба да одлучи дали е ЗА или ПРОТИВ. Ама знаете што е тука стапицава. Не знајте дали да гласате ЗА или ПРОТИВ, зато што не Ви е кажано како да гласате. Ако гласате ЗА може сте во грешка. Ако гласате ПРОТИВ може да сте уште појче во грешка. Зато нејчите да клајте точка на дневен ред. Ниту па предлог ниту па иницијатива. Јас не знам овај Совет зошто, како функционира и зошто фигурира. Иначе прашањево Градоначалниче до тебе беше, во последно време се шетаат...

**ДЕЈАН ПРОДАНОСКИ:**

Немате право за прашање. Можи процедурално.

**ИВАН ЈОВАНОСКИ:**

Добро го искористувам ..онаквото го злоупотребувам.

**ДЕЈАН ПРОДАНОСКИ:**

Како можи така. Што искористувате сега?

**ИВАН ЈОВАНОСКИ:**

Па не знам. Му се обраќам на Градоначалникот, ништо страшно нема.

**ДЕЈАН ПРОДАНОСКИ:**

Ама ќе отвориме тема ќе му се обратите.

**ИВАН ЈОВАНОСКИ:**

Абе два збора се, ова ќе го кажев 5 пати е\*\*\*о. Многу фаци дечишта од 18 до 25 години онака типични АНБ, се рашетува низ општина многу често и шерифски многу се понаша, арогантно многу се понаша. Само ме интересира кои се, ако ги знајте по име, по презиме дали се вработени преку приватна агенција за вработување или се донесени со сила овдека. То ми беше прашањево. Ги знајме по име по презиме кој се, само од кај се појавија? Не се чешит деца.

**ДЕЈАН ПРОДАНОСКИ:**

Конечно. Предлог дневниот ред вклучително дополнителните точки

-Предлог -одлука за давање согласност на одлуката за утврдување на надоместок и начинот на плаќање на комунални услуги во рамките на регистрираните дејности на ЈКП “Комуналец” -Прилеп на територија на Општина Прилеп број 02-1606/2 од 23.09.2022 година

-Предлог-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП “Комуналец” -Прилеп на територијата на Општина Прилеп, бр.02-1606/3 од 23.09.2022 година.

-Предлог-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП “Комуналец” -Прилеп на територијата на Општина Прилеп, бр.02-1606/4 од 23.09.2022 година.

-Предлог-Одлука за давање согласност на Одлуката за утврдување на цена за снабдување со вода запиење или водоснабдување на ЈКП “Водовод и канализација” -Прилеп, за регулиран период започнувајќи од месец Октомври 2022-2023 година, бр. 02-317/2 од 22.09.2022 година.

-Предлог- Одлука за давање согласност на Одлуката за утврдување на цена за собирање и одведување на урбани отпадни води на ЈКП “Водовод и канализација” -Прилеп, за регулиран период започнувајќи од месец Октомври 2022-2023 година, бр.02-317/2-1 од 22.09.2022 година.

-Предлог- Одлука за давање согласност на Одлуката за утврдување на цена за прочистување на отпадни води на ЈКП “Водовод и канализација” -Прилеп, за регулиран период започнувајќи од месец Октомври 2022-2023 година, бр.02-317/2-2 од 22.09.2022 година.

-Предлог- Одлука за давање согласност на Одлуката за утврдување на надоместок за одржување на водомерни инструменти-водомерите за сите корисници на услугите од ЈКП “Водовод и канализација” -Прилеп (физички и правни лица), бр.02-317/2-3 од 22.09.2022 година.

-Предлог- Одлука за давање на стопанисување на јавното осветлување на територијата на Општина Прилеп.

Го ставам на гласање.

Кој е "ЗА" за вака предложениот дневен ред?

Дали е некој "ПРОТИВ"? Дали е некој "ВОЗДРЖАН"?

Ви благодарам.

Констатирам дека со 15 гласови ЗА, со 11 гласови ПРОТИВ, дневниот ред е усвоен.

По првата точка од дневниот ред, одлука за давање согласност....

Се извинувам. Повелете. Дали некој има советничко прашање да постави?

Повелете.

**МОНИКА ГРАШЕСКА ИЛИЕСКА:**

Тешки да беше смешно. Денеска е најтежок ден можеби за општината.

**ДЕЈАН ПРОДАНОСКИ:**

Точно така. За демократијата.

**МОНИКА ГРАШЕСКА ИЛИЕСКА - советничко прашање:**

Моето советничко прашање Градоначалник до Вас, односно до директорот на ЈКП “Водовод”, но прво да Ве потсетам. Не ми одговоривте на моите советнички прашања од претходната седница, иако одговорите беа повеќе од лесни. Ве прашав зошто училишните одбори не постапуваат по Вашата одлука, да објават огласи за избор на директори. Одговорот е едноставен, затоа што доколку ги објавите оние сега назначените немаат положено директорски испити и сите не можи да ги назначите и затоа постапката ја одолговлекувате во недоглед.

Второто побитно прашање Градоначалник, ми беше, зошто не ја свикувате Комисијата за трансформација на работен однос? И тука одговорот за жал многу едноставен и лесен. Зошто не ја свикувате истата седница? Затоа што доколку ја свикате ќе требате да вработите наставници кои не се со иста политичка припадност како Вас. И сеа се прашувам, што се случи со хуманиот доктор Борче Јовчески, онаков како што Ве знаат повеќето граѓани на Прилеп? Не успеавте да се издигните над политиката, не успеавте да бидите Градоначалник на сите и дозволивте луѓе наставници да останат на улица само поради тоа што не припаѓаат на Вашата политичка опција. Сте станале политички тестоград, човек кој нема слух, чувство и одговорност кон другите. Тука завршувам во однос на делот на Вие што не ми одговоривте, но одговорот беше повеќе од јасен.

Моето пратеничко прашање е до директорот на ЈКП “Водовод”.

**ДЕЈАН ПРОДАНОСКИ:**

Советничко прашање имате.

**МОНИКА ГРАШЕСКА ИЛИЕСКА - советничко прашање:**

Да советничко едно имам. Од месец јануари до месец август 2022 година 1.400.000 денари сте потрошиле за награди прекувремени сати на Вашите вработени. Пример на советник за архивско работење од јануари до септември сте го наградиле со плус 16.000 денари. Тој си зел плата, ова е плус награда. На раководител на Одделение на водовод и одржување, во тој период сте го наградиле со околу 22.000 денари. Референт по хлорирање, за тие 9 месеци сте го наградиле со 43.000 денари. Референт инкасант 14.000 денари. Референт друг инкасант околу 5.000 денари. Одговорен за баждарница околу 40.000 денари. Напоменувам овие луѓе си зеле плата. Ова се плус пари кои сте му ги доделиле од месец јануари до август. Па така врз основа на унапредување сте ги зголемиле трошоците за нето плати во однос од околу 90.000 денари на месечно ниво, односно околу 140.000 денари бруто износ. Нови вработувања, зголемени трошоците во износ од околу 200.000 денари на месечно ниво, односно околу 310.000 денари на бруто износ. На основ на награди за Вашите вработени сте дале околу 500.000 денари. На основ на исплата на прекувремени сати на работниците, често се прикажувале многу нереални прекувремени сати, сте исплатиле околу 900.000 денари во период од месец декември 2021 до август 2022 година. Севкупно дополнителни трошоци во овој период на Вашето претпријатие сте му направиле 1.400.000 денари. И денеска Вие барате покачување на цената на водата. Удирате по џебот на граѓаните. Па Ве прашувам, како ги оправдувате овие трошоци?

Благодарам.

**ДЕЈАН ПРОДАНОСКИ:**

Ви благодарам за прашањето. Повелете Градоначалник.

**БОРЧЕ ЈОВЧЕСКИ - Градоначалник:**

Почитуван Претседател на Совет, почитувани советници, раководители, директори, медиуми не знам дали имаме, добар ден.

Мирно, смирено Ве следев и не дозволив да се внесам во нарушувањето на Деловникот. Инаку зошто би молчел и сигурно немаше да остамнам како нем, како рековте нема разгледница без текст, сега сум имал и текст. Или сликовница. Мило ми е што мојата драга почитувана колешка се одзва на една титула хуман, човечен епитет кој што ме красел и останува да ме краси. И можам да Ви потврдам дека сум нај надполитички баш со тоа што го задржав достоинството и почитта. Не дозволив омразата во име на политиката да го расипи нашиот колегијален однос. Ве гледам во очи, променети сте целосно. Целосно. Значи и ќе си дозволам нешто да кажам една дијагноза, се сметам дијагностичар. Ми рекоја дека ја грешам и рецептата или терапијата. Се работи за една дијагноза, тоа е дефокусирање се вика. Тоа што значи, тоа значи дека со неосновани напади ја прикривате целосно грешната политика на Владата која што ја гласавте. Многу емотивно пристапивте кон ожалостување на народот, на оној народ кој што за среќа, и му благодарам сеуште, ме избра, и 45 мислам Мариновски, корегирајте ме, пошто со бројки многу добро баратате. Добро, тогаш и уште нешто да Ви кажам, Вие успеавте со 600.000 насила излезени гласови да успеете на еден референдум, не е срамота. Со такви бројки баратате. Сакате да Ве корегирам или да Ви одржам час и по математика. Одговорот е..добро. Се разбравме. Мислам дека штом наведнувате глава ме разбравте. Да.

Во однос на домаќинското работење, рековте дека општинава стана пример за недомаќинско работење. Па вака еден податок, веројатно го гледате и самите, почнаа неколку неработници сами да излегуваат и да си бараат оставки. Не мора да Ви ги спомнувам, имина и презимина, мислам дека ќе ги препознаете, тоа беа од Вашите редови. Тоа доволно кажува. Останува да бидат задржани работниците. Ве гледам и одговорно тврдам. Не сум можеби така наречен политичар, него надполитичар и Ви тврдам дека најодговорно во целиот мандат ќе се трудам правилно и чесно да се работи. Кај мене зборот нечесност, не постои. Таков ме познаваат, таков ќе останам, бидете сигурни. Тоа Ви го тврдам. Ми е жал што поголемиот дел, ние сме сепак релативно мал град, се познаваме, на некој начин сме и блиски. Советничката милува да речи свои блиски пријатели назначувате за раководители. Ништо помалку не сте ми биле и Вие блиски. И во живеачка и во соработка. Така да одбегнете го тоа блиски. Ова е навистина мал град, секој со секого се познава и во секого ќе препознае роднина, пријател, другар, должник или било што. Нема потреба од такви зборови. Навистина. Да сме во Скопје можеби и не се познаваме, овде секојдневно се гледаме. И сеуште му благодарам на оние што уште ми веруваат, а навистина се голем број да знаете, сигурно. Тоа што го реков како дефокусирање, треба да биди основа, увертира за онаа кулминација која што денеска дискутирате и заеднички некако гледам многу емотивно пристапивте на сожалување на граѓаните. Оние исти граѓани кои што години уназад трпат и оние граѓани кои што од ноември ги затекна цунами. Не по наша вина. Ние не измисливме ни регулаторна комисија, ние не предизборно, пошто милувате да кажите дека имавме ветувања, да, според тие услови тогашни, објективни. Јас мислам дека ниту еден збор од тоа што ми го цитирате од извадок од изборната програма, стоев зад тоа и стојам. И пак ќе речам, ова запаметете го дека доколку успеете преку Влада да ги вратите цените барем на нашите јавни претпријатија на домаќинска тарифа, јас тврдам дека ќе ги вратат и цените на услугите. Ме разбравте што сакам да кажам. Многу убаво. Споредувате 700%, Китаноски, зголемена струја и 200% зголемено гориво, за споредба од 18, 20, 30, па и 60% споредба и тоа е математика. Го прескокнавте...Јас мислам дека нивото, извините, јас мислам дека нивото на интелектуално размислување, прво треба да го сведиме на самокритика, а потоа да критикуваме нешто друго. Така сум воспитан, така Ви пренесувам.

Благодарам.

**ДЕЈАН ПРОДАНОСКИ:**

Ви благодарам Градоначалниче. Немате право, советничко право имавте. Не е предмет на дебата.

Да, ама побара контра реплика и јас кажувам дека немаме право на контра реплика на советничко прашање. Дали имате дополнително нешто да прашате, пошто сакам да го повикам тој што му го поставивте прашањето да Ви одговори.

**МОНИКА ГРАШЕСКА ИЛИЕСКА:**

Градоначалник знаете кај ја изгубивте хуманоста која не ја гледате? Тогаш кога не ја свикавте Комисијата за трансформација на работен однос. Ако ја свикавте на 1ви септември 40 наставници немаше да останат на улица. Е ајде да видиме Вие тоа како ќе го формулирате. Хуманост? Иста е, надполитички. Никако. Толку.

**ДЕЈАН ПРОДАНОСКИ:**

Ви благодарам. Повелете од “Водовод” со одговор на прашањето.

**ИГОР ГУЛАБОСКИ -Директор на ЈКП “Водовод и канализација”:**

Ви благодарам за прашањето. Да Ви одговорам. Во иднина би Ве замолил кога ќе барате некој податоци слободно да барате уназад 5, 10, 15 години за да имате мала прегледност на нештата како биле во “Водовод” пред, значи не зборувам само за последните еве 4 години, за 10 години да барате. За овдека кога ќе излезите да бидите храбри и да го понесите тоа што се случувало во Ваше време. Така ќе имате некаква прегледност, што правел овој директор, што правел Вашиот и тој пред него. Зборувате за некој награди, а не зборувате, и за нив ќе се вратам, не зборувате дека просечната плата од 2013 до 2017та била 5.400.000 или од 2018та до 2021 заради сите ваши вработувања е 7.400.000. Зборуваме сега за некој суми што сеа ќе Ви ги образложам за награди. И сега моментално 7.800 заради покачена минимална плата и бенефициран стаж. Значи разлика од 2.000.000 денари заради сите Ваши партиски вработувања. Затоа треба да внимавате оти и ние имаме одговор на нештото. Денеска од сабајле ги извлеков за 8 години што се случувало со ова што јас сум го затекнал, сум го затекнал и сум го наследил значи 8 години зборувам, не зборувам последните 4 како Вас од нова година. Ова ќе Ви го доставам лично да ги видите бројките во помали плати во 2015та, 2022ра награди, пренагради, по лица, по особи, Ваши членови и така натака како што викате. Приправност има и едните вработени и другите вработени. Не навлегувате во детали за да бидите јасни. Приправност значи од директорот приправен во 3 саатот, ако се случи некој дефект на некоја цевка што градот ќе снема вода, па раководител, па си има таму хиерархија во едно јавно претпријатие. Сите мора да се наградат. Оти во 4 сатот за градот да има вода морам нешто да излезам во пресрет. Јас пробувам и пробав. И еве Ви и записник. На 19.09. записник, сите раководители, ќе Ви ги прочитам, тука има повеќе се Ваши членови, кај што се согласува со моето менаџирање и во кој дел јас работам. Сашко Николоски, Илија Јованоски, Цвета Трајкоска, Наум Ѓорчески, Горан Гарбески, Александар Багески, Александар Настоски, Марија Цветаноска, Џоко Јочкоски, Борче Шабаноски, Никола Василески, Данчо Јошески, Жаклина Стојкоска. Па тие се Ваши, пола раководители од Ваше време. Ни сум ги сменил, ни сум ги назадил, ништо му немам направено. Тие викаат дека на овој записник кај што директорот од постоењето на “Водовод” презема активности и мерки за да се скратат работните сати, заради приправноста да ја фокусирам на се помал број, да не бидат раководителите, превземам јас да бидам како дежурен за да не ги наградувам тие сите раководители. На 19ти, после 8, 9 месеци борба значи во самото јавно претпријатие функционира нештово 15, 20 години. Правам записник кај што сите се согласуваат дека правилно постапувам, а некој ни за 15 години не презел никакви мерки. Сеа за тоа разговараме? Еве го списокот ќе видите Вие кои сте ги наградувале во Ваше време, Вашиот директор. Значи зборуваме за партиски вработувања што го оптовариле “Водовод” 2.000.000 денари само за вработувањата, 70 и кусуро вработени. Ве молам внимавајте малце. Стварно Ве замолувам, Ве поштовам, почитувам, со пола сум пријател, ама кога ги поставувате прашањата размислете уназад што се случувало.

Ви благодарам.

**ДЕЈАН ПРОДАНОСКИ:**

Благодарам. Повелете.

**МОНИКА ГРАШЕСКА ИЛИЕСКА:**

Ќе Ве замолам повеќе никогаш да не се повикувате на периодот пред да бидите директор. Тоа е завршена работа. Ама ако сакате да се повикате вие го начекавте претпријатието во одлична финансиска кондиција, го начекавте со капитални инвестиции, го начекувате без проблем, можи да учите како треба понатаму, од една страна. Од друга страна бројот на зголемени вработувања е и ради прочистителната станица. Тоа не го кажувате колку се тука вработени. Но нејсе. Да го тргниме тоа настрана. Ни Вие , ни јас повеќе да не се повикуваме на тој период и да зборувате за сега и овде во овие 9 месеци Вие што сте сработиле и што сте направиле. Не сум задоволна од вашиот одговор.

**ДЕЈАН ПРОДАНОСКИ:**

Ви благодарам. Повелете советнички прашања.

**АЛЕКСАНДАР КИТАНОСКИ -советничко прашање:**

Почитуван Претседател на Совет, почитуван Градоначалник. Моето советничко прашање се однесува во врска со решението што го добив од страна на Градоначалникот. По предметот, барање за пристап на информации од јавен карактер кое беше поднесено до имателот на овие информации Општина Прилеп, а се однесува на бројот на ангажирани лица кои се вработени преку Агенцијата за привремени вработувања и кои се ангажирани по основ на договор за дело во изминатиот период. Истите навремено ми беа доставени од страна на одговорното лице за пристап на информации од јавен карактер, али првично да го образложам ова мое советничко прашање, а понатаму и дел од тие информации, барања ќе Ви ги презентирам. По однос на тоа како ги склучувате тие договори за вработувања, на кои износи и какви се платите за тие лица кои се ангажирани преку Агенцијата Реалност во моментов и колкави се платите на постоечките вработени кои што работат во општината.

Почитуван Градоначалник, при преземањето на локалната власт пред неполна година ја убедувавте јавноста дека затекнавте превработеност во јавните претпријатија и превработеност во оваа зграда во локалната самоуправа. И сега во овој момент како работите, односно најдобар израз е како не работите, во овој период. Во превработената локална самоуправа ангажирате со договори преку Агенција за привремени вработувања и со договори за дело имате секој месец повеќе од 40 до 50 лица месечно. И сега што станува, значи кога дојдовте како Градоначалник имаше превработеност или немаше? Или ќе испадне и тој муабет околу превработеноста како она околу долгот кога беше за општината, кога ги лажевте во делот на долговите дека има Општина Прилеп 4, 5 милиони, 6 милиони, добро, наследен долг. А во делот само на блок дотации, почитуван Градоначалник, во делот на основно образование имате пренесен вишок од 1.1 милион денари. Сигурно се сложувате со тоа, 66 милиони денари, така е? Бидејќи ми дофрлате од место. Молам? 67 нека биди, уште подобро.

Домаќинското работење знаете како ќе го покажете во време на криза, како што милувате да зборувате, и немање поддршка од централната власт. Секој прес за тоа зборувате, како Вие, така и директорите на јавните претпријатија. Домаќински ќе работите кога ќе ги сведите непродуктивните трошоци на нула. Да инвестирате во инфраструктурни проекти. Да ги реализирате развојните програми кои заедно со Вас ги гласавме овдека на Совет. Да ги реализирате и завршите и наследените проекти. Тоа не се наши лични проекти, не се мои партиски или на претходната власт. Сите тие исти проекти се од граѓаните на Прилеп и истите се за граѓаните на овој град. Таков наследен проект е еден кој го затекнавте во завршна фаза, градинката во Точила. Но за жал еве гледам помина месец септември, тешко да стартува.

Почитуван Градоначалник неспособноста и неработењето и нереализираноста во оваа зграда, покрај хаосот, стануваат секојдневие скоро една година. Муабетот низ чаршијава како што зборуваат нашите сограѓани, а претходно спомнаа и моите колеги, а и јас искрено Ве познавам повеќе од 40тина години, е ваков да бидиме искрени, Борче, ако на име Ве условувам, се надевам нема да ми замерите, е добар. Семеен човек, одличен лекар ортопед. Ама потенцијалот, почитуван Градоначалник, менаџерските способности да ги реализирате за градот Прилеп, проектите кои ги ветивте, тешко дека ќе ги реализирате. Очигледно се работи дека немате капацитети за реализација на овие проекти, за неможност да направите тим за работа, па додека за соработката со раководителите на сектори, раководители на одделенија е никаква. Очигледно е дека немате никаква соработка дури ни со Секретарот на општината. Не Ви функционира симболично да кажам оваа зграда.

**ДЕЈАН ПРОДАНОСКИ:**

Ве молам завршувајте.

**АЛЕКСАНДАР КИТАНОСКИ -советничко прашање:**

Ако немате... Ќе завршам Претседателе уште една минута време.

**ДЕЈАН ПРОДАНОСКИ:**

Помина времето.

**АЛЕКСАНДАР КИТАНОСКИ -советничко прашање:**

За советничко прашање колку е ограничено? Согласно..

**ДЕЈАН ПРОДАНОСКИ:**

Сат и пол.

**АЛЕКСАНДАР КИТАНОСКИ -советничко прашање:**

Согласно Деловникот сат и пол? Колку во Деловникот, колку е предвидено?

**ДЕЈАН ПРОДАНОСКИ:**

За вака искусен советник мислам дека прашањево во иронија го поставувате, затоа и одговорот беше таков.

**АЛЕКСАНДАР КИТАНОСКИ -советничко прашање:**

Почитуван Градоначалник, ако немате соработка со Секретарот на општина, назначете нов, зошто се мачите во таква ситуација? Ваша е одговорноста и носењето на одлуките. Охрабрете се. Нека живни зградава малку. Е сега уште една минута, само последните барања да Ви ги прочитам, бидејќи еве нема време значи. Ми помина согласно Деловникот времето.

На ден 31.08. еве го тоа барање, сте доставиле барање за отстапување на работници на определено време до Агенцијата ПАВ Реалност. Барате да се вработат 30 вработени. Тоа е тоа во 1 ден и сега договорите се некој до крајот на месецот, некој до подоцна, не знам како е. Работно место, барање дури сте направиле страшна утка Градоначалник, со имиња сте ги побарале. Еве ги болдирани се. За тоа постои одговорност, видете службите да не згрешиле овдека да направиле грешка. Работно место советник за финансии 26.500 плата, лице за односи со јавност со виска стручна спрема 27.000, лице за односи со протокол со средна стручна спрема соработник за подршка на протокол на Градоначалник 24.000, возач 25.000.

**ДЕЈАН ПРОДАНОСКИ:**

Ви благодарам.

**АЛЕКСАНДАР КИТАНОСКИ -советничко прашање:**

Постоечките вработени Градоначалник не земаат толкава плата.

**ДЕЈАН ПРОДАНОСКИ:**

Добро Китаноски. Мислам дека поминаја..

**АЛЕКСАНДАР КИТАНОСКИ -советничко прашање:**

Прашањето ми е, да завршам 30 секунди готово. Во месец декември го потпишавте колективниот договор на ниво на работодавач заедно со Претседателот на Синдикатот истиот тој колективен договор го гласавме сите. Кратко прашањето ми е. Кога ќе го примените истиот и кога постоечките вработени во општината ќе го добијат своето заслужено зголемување на личниот доход. Имав уште, ајде понатаму се надевам.

Второто советничко прашање или времево исто е за двете?

Ајде дополнително.

**ДЕЈАН ПРОДАНОСКИ:**

Ако ти е за Градоначалникот постави го, сеа да не губиме после пак 1 сат. Ако можи. Ајде. По убедување.

Повелете Градоначалник со одговор.

**БОРЧЕ ЈОВЧЕСКИ -Градоначалник:**

Во ред Китаноски. Ќе добијате одговор конкретно за градинката тој голем проект од 2.000.000 евра, кој што претходниот Градоначалник не одвои ниту еден денар. Додека сите работат и прават такви објекти, капитални, со средства од Министерство за образование и наука ние го плаќаме тој долг, мислам долг. И точно да, делумно завршена, се дозаврши, но едно заборавивте, да му пренесите на претходниот Градоначалник да направи ограда, да направи трафостаница во проектот, кој што ние маки мачиме да биди имплементирана во тоа. Кој инспектор ќе ја преземи и ќе ни ја даде на користење нас таа градинка ако не е обезбедена, се работи за мала популација на дечина кои што едно куче да е влезено може да направи поголем пакост него било кој. Молчите за ова. Немавте тогаш доблест кога го правеја тој и одобреја тој проект и да го финиширате барем со изработен проект за ограда, изработен проект. Сигурно сте прилепчанец и поминувате тука. Дали гледате некаде ограда? Трафостаницата е постапка и процедура, знаете ЕВН, треба многу многу услови да се исполнат, пошто соседството се гради згради, планирани се други детално урбанистички, значи од поголем капацитет, а градинката нема самостојно снабдување со електрична енергија. Ова јас ви го кажувам, вие треба да го знаете.

Во однос ангажирањата. Мислев пошто, благодарам убаво, јас да го поздравам нашето познавање 40 и повеќе години и очекував вака да пристапите од говорницава, навистина доблест е Градоначалник или Борче пошто повеќе сакам Борче да ме условите кога сме веќе толку години блиски. Направивте толку службени патувања, толку Вашиот возач Ве однесе до некоја дестинација.. Дозволете сега, го спомнавте шоферот, како не... па сега плата, па за тоа зборувам... така да, не зборувам..

**ДЕЈАН ПРОДАНОСКИ:**

Ве молам од место да нема дофрлање.

**БОРЧЕ ЈОВЧЕСКИ -Градоначалник:**

Значи дали користевте средства, дали Ви е доплатен некој додаток за службени патувања, надминување на работни сати, мислам ќе ме пофалевте целосно и ќе Ви речев бравос, навистина изговореното име Борче Ви значи и Ви останало длабоко во сеќавање. Не слушнав таква пофалба, слушнав значи и тој возач и некој слично на него советник кој што до касните часови излегуваме, не излегуваме приватно, него излегуваме пред некој настани јавно, не добиваат никаков додаток. Мислам дека доблест е да се пофалат тие моменти, а после да ги искритикуваме личниот доход.

Ви благодарам.

**ДЕЈАН ПРОДАНОСКИ:**

Повелете.

**АЛЕКСАНДАР КИТАНОСКИ:**

Градоначалник моето прашање не беше околу градинката во Точила конкретно, се однесуваше на кога ќе го примените колективниот договор. Онај што потпишавте во декември. Тоа го заобиколивте, не ми... А околу градинката Вие ако не можите една ограда да направите, тогаш до кого е проблем? Ако еве ја детектирате проблем оградата.

**ДЕЈАН ПРОДАНОСКИ:**

Ви благодарам. Рековте дека околу прашањето ќе кажите.

**АЛЕКСАНДАР КИТАНОСКИ:**

Семафорот не Ви е направен Градоначалник.

**ДЕЈАН ПРОДАНОСКИ:**

Ви благодарам.

**АЛЕКСАНДАР КИТАНОСКИ:**

Пред 5 месеци е овој семафор значи. Кај Тинекс, од ист агол, од оваа говорница и се уште е вака. Видете го. Вака е семафорот кај Тинекс.

**ДЕЈАН ПРОДАНОСКИ:**

Господине Китаноски Ви благодарам.

**АЛЕКСАНДАР КИТАНОСКИ:**

Другото, второто советничко прашање.

**ДЕЈАН ПРОДАНОСКИ:**

Во овој блок прашања имаше само седум, ама ајде сега и второво да го слушниме.

**АЛЕКСАНДАР КИТАНОСКИ -советничко прашање:**

Значи на ден 16 септември доставив барање исто така до одговорното лице во Општина Прилеп и до имателот на информации од јавен карактер кое се однесува на изработката на Генералниот урбанистички план за Општина Прилеп за период од 2023 до 2033. Сите ние добро знаеме овдека дека важноста на тој Генерален урбанистички план завршува наредната година. Значи тој има важност од 10 години, 2013-2023. И сега во одговорот што го имам добиено од почитуваниот Градоначалник вака пишува – за тоа до каде е општината со изработка на нов генерален урбанистички план кој ќе ги следи современите текови на градење, Секторот нема соодветна информација. Градоначалник поразително е за развојот на општината, јавното претпријатие ПУП, исто таков одговор даде и таму доставена информација, да не се работи во моментов на изработка на Генерален урбанистички план. Прашањето ми е – кога ќе почните со изработка на генералниот урбанистички план за наредните 10 години, 2023-2033 година?

Ви благодарам. Бидејќи доколку немаме Генерален урбанистички план знаете што следува понатаму, ни измени, ни детални, ни развој на Прилеп, ништо.

**ДЕЈАН ПРОДАНОСКИ:**

Ви благодарам. Повелете со одговор Градоначалник.

**БОРЧЕ ЈОВЧЕСКИ -Градоначалник:**

Ќе ви одговорам одма, Генералниот е во фаза, почнат е во изработка. Верувајте. Ако сакате конкретна информација Ве поканувам утре дојдете ќе имаме претставници од урбанизмот ќе Ве запознаат дека навистина е започнат Генералниот. Сега она што е во фаза на одобрение за градба е врз база на поранешните детални урбанистички планови кои што се вклопени во Генералниот и ги усполнуваат условите за почеток на издавање на одобрение за градба. А инаку верувајте дека започнато е. Ова ви го тврдам најодговорно. Дојдете утре ве поканувам.

**ДЕЈАН ПРОДАНОСКИ:**

Благодарам. Се јавија сите пред тебе. Последен крена рака.

Повелете следно..повелете г-дине Ѓорѓиоски.

**АЛЕКСАНДАР ЃОРЃИОСКИ -советничко прашање:**

Почитувани, двете советнички прашања кои ќе ги поставам сега се однесуваат до Градоначалникот. Првото советничко прашање околу бесплатниот оброк за учениците до 4то одделение, како прво ветување во изборната програма која што е јавно достапна, од страна на Градоначалникот Борче Јовчески, стоеше бесплатен оброк за учениците до 4то одделение. Веќе втора година како Вие сте Градоначалник, втора учебна година започнува како Вие сте Градоначалник од бесплатниот оброк нема ни трага ни глас. Има дел општини, имаме примери каде што истото ова што ние го разговараме веќе се спроведува, но во општина Прилеп тоа не е така. Во текот на вчерашниот ден интеревениравме амандмански, поднесовме предлог точка за денешниот дневен ред на Советот на Општина Прилеп кој што советниците на владеачкото мнозинство на Вмро Дпмне ја отфрлија, односно тие 4.000.000 денари од клима уредите кои што требаше да бидат финансирни од страна на општината да бидат пренаменети за бесплатниот оброк на учениците. Денеска таа точка беше одбијана од Ваша страна и сакам да запрашам од кога ќе започне тој бесплатен оброк за децата до 4то одделение?

И второто прашање ми е, во февруари месец оваа година беше поставен Советник за млади во Вашиот кабинет кој што и покрај неговото работно место од страна на Општина Прилеп добива 13.500 денари месечен надоместок за работните задачи кои што ги извршува. Според Законот за млади и младинско учество, односно член 26 од овој законик точка 6, вика дека во рок од една година од влегување на сила на закон се формира локални младински совети. Овој закон е донесен во 2020 година, па така денеска 2 години после донесувањето на овој закон ние немаме формирано младински совет. Добивме некаква си иницијатива за отпочнување на меил пред месец, месец и пол, од тогаш нема ништо. Сакам да прашам кога ќе започни формирањето на младинскиот совет и што до сега Советникот за млади има сработено во овие 6 месеци како советник, да знајме, бидејќи стварно ние младите досега немаме видено никаков бенефит од неговото работење.

Ви благодарам.

**ДЕЈАН ПРОДАНОСКИ:**

Прашањево топ ти е. Преубо прашањево. Вашиов советник за млади 4 години што направи?

Одговор има Градоначалникот. Си кренаја сите рака, последен крена Иван рака. Последен крена. Цела советничка група крена рака. Добро. Повелете следен за советничко. Герамитчиоски повелете со советничко прашање.

**ДАРКО ГЕРАМИТЧИОСКИ -советничко прашање:**

Почитуван Градоначалник моите прашања се за Вас. Пред неколку дена директорот на СОУ Гимназија “Мирче Ацев” јавно кажа дека заради неиздавање одобрение за градење од страна на Општина Прилеп било доведена во опасност, проектот за изградба на канализациона мрежа за кој Министерството за образование и наука одобрило 100.000 евра. Барам да и одговорите на јавноста до каде е постапката во врска со реализацијата на овој проект и дали постои опасност истиот да не биде реализиран до 25 декември пошто Министерството за образование ќе ги повлечело одобрените средства. Тоа е моето прво прашање.

Со одлуката за давање на стопанисување на јавното осветлување на територија на Општина Прилеп, која е на денешниот дневен ред, Градоначалникот го отстапува стопанисувањето на целокупното јавно осветлување на територија на општина Прилеп. Набавката на електрична енергија и сервисирањето и одржувањето на мрежата за јавно осветлување во корист на јавното претпријатие “Енерго Прилеп”. Бидејќи во одлуката не се наведува, барам да ми одговорите во кој рок ќе склучите договор со “Енерго Прилеп”, по која цена јавното претпријатие ќе ја набавува електричната енергија за улично осветлување, т.е. дали цената ќе биде пониска од онаа која ја плаќа општината сега? И дали јавното претпријатие “Енерго Прилеп” располага со соодветна опрема за непречено сервисирање и одржување на мрежата за јавно осветлување.

Благодарам.

**ДЕЈАН ПРОДАНОСКИ:**

Да повелете со одговор Градоначалниче.

**БОРЧЕ ЈОВЧЕСКИ -Градоначалник:**

Проектот што беше спорен за во дворот на гимназијата, направена е работна група од проектанти од ПУП, од урбанизам од кај нас и од јавното претпријатие “Водовод и канализација”. Средствата нема да пропаднат ќе го искористиме максималниот рок и навистина во тој рок ќе биди изведено. Тоа одоговорно тврдам пошто поставени се рокови за колку време до изработката и изведувањето. За брзо време сигурно ќе биди, до крајот или средината на декември треба да биди завршено. Значи, а инаку до 31 декември е активен, средствата односно овие кои што се доделени. Тоа е во однос на првото прашање.

За второто прашање, претпријатието што е во фаза, завршна фаза на оформување, односно за склучување договор со набавување на енергија, на струја. Целта е и досега и сите сознанија разговори со Евн, се работи на префрлање на броилата на домаќинска струја. Значи кој што е многу многу поефтина и енергетски ќе биди во корист, бидејќи 90% од средствата што ги издвојуваме и кои што од месец за месец навистина екстремно отскокнуваат висина, 90% е на јавно осветлување, 10% на осветлување на јавни објекти односно кои што се под општината. Значи за почеток јавното енергетско претпријатие “Енерго Прилеп” го превзема само јавното осветлување. Броилата на јавното осветлување кое што во многу, многу помала тарифна цена. Ќе биде некаде од 12 до 16, овие информации ги имаме веќе од општините кои што веќе ја плаќаат струјата за јавно осветлување. А додека остатокот ќе оди на тендерирање, онаа што ја користиме ние и таа е променлива од ден во ден на берзата како ...значи зборуваме за 10те %. И во одлуката прочитајте во член 2 многу децидно стои дека јавното претпријатие ја презема само обврската за набавка на енергијата за користење на јавно осветлување, а додека остатокот од реченицата каде што пишува и си зема обврска за одржување, односно сервисирање, тоа ќе оди на тендер кој што би бил објавен се разбира и другите јавни претпријатија немаат комплет единица која што би можела да го одржува, него на тендер како што досега постоел за одржување и отстранување на дефекти да речиме. Значи тоа е целта на тоа јавно претпријатие, а имаме, има рок од 3 месеци барем основниот костур на тоа претпријатие потпомогнато се разбира од правник, од финасии се разбира, ќе биде во рок од 3 месеци комплетиран. А ние имаме договор тековен кој што е до крајот на октомври, значи 31 или 30ти, колку дена...31 октомври имаме обврска да, пошто договорот ни е веќе во тек. Од 1ви ноември можи да си ги превземи обврските јавното претпријатие Енерго Прилеп.

**ДЕЈАН ПРОДАНОСКИ:**

Ви благодарам. Повелете г-дине Мариновски.

..советнички прашања блок. Со дополнителен одговор за советникот Ве молам да имате трпение уште минутка.

**БОРЧЕ ЈОВЧЕСКИ -Градоначалник:**

Се извинувам на Китаноски му должам одговор за колективниот договор, да кој што е потпишан да речам во првите општини во Македонија. Имавме разговор баш во оваа сала со вработените во локалната самоуправа, мислам дека на многу прашања дадовме и коректен одговор. Дека онолку колку што се има средства до крајот на оваа година ќе се започни со, сеа да не се послужувам со неправилен збор, со изедначување, односно усогласување на личниот доход. Тој дел можеби ќе премини и 2023. Значи се зависи од колку средства можиме ние како општина да ги имаме на располагање за да ги доделиме во ..и со ребаланс, се разбира. Значи ќе започниме бидете сигурни. Никој немаше право без разлика тоа не оди во еден чекор, во еден бран, но на неколку пати ќе се погрижиме да ги усогласиме личните доходи според колективниот договор се разбира.

**ДЕЈАН ПРОДАНОСКИ:**

Повелете г-дине Китаноски изјаснете се за одговорот.

**АЛЕКСАНДАР КИТАНОСКИ:**

Значи конкретно не сум задоволен од одговорот од кога ќе почните да го применувате колективниот договор. Од причина што истиот е потпишан во декември, во месец март е донесен Закон за минимална плата кој што истиот е применет на дел од вработените во општината. Додека најголемиот број на вработените се обесправени. Работат за истите плати. А Вие сте потпишале колективен договор. И што е најголем парадокс, овие барања кои ги доставувате до агенцијата Реалност за истите работни места се многу повисоки нивните нето плати од постоечките вработени. 6, 7, 8 илјади денари. Вие, Советник за протокол, работно место со средна стручна спрема 27.000 денари. Не зема, правниците не знам во општина дали земаат 26, 25 илјади, 24 илјади. Тоа е проблем. Толку.

**ДЕЈАН ПРОДАНОСКИ:**

Ви благодарам. Повелете дополнително со одговор.

**БОРЧЕ ЈОВЧЕСКИ -Градоначалник:**

Уште еднаш ќе повторам. Значи залагањето и ангажирањето не е подеднакво исто. Тоа треба да знаеме. И второ, значи зборот советник не го означува титула советник. Постои советник кој што лично кон мене, советувањето значи го изнесува према мене. Да нема забуна, значи советник по систематизација не е истото работно место и според тој личниот доход како што го заслужува советник кој што си е тековно мислам во склоп на вработувањата.

**ДЕЈАН ПРОДАНОСКИ:**

Благодарам. Повелете г-дине Мариновски со советничко прашање.

Ве молам. Повелете г-дине Мариновски.

**НИКОЛЧЕ МАРИНОВСКИ -советничко прашање:**

Благодарам. Јас имам две прашања согласно Деловникот кон Градоначалникот, а другите ќе ми бидат кон некој од директорите на јавните претпријатија.

**ДЕЈАН ПРОДАНОСКИ:**

Во текот на предметната расправа, затоа што член 28 вели, член на Советот на иста седница може да постави најмногу две прашања.

**НИКОЛЧЕ МАРИНОВСКИ:**

Кон Градоначалникот. Деловникот вика..

**ДЕЈАН ПРОДАНОСКИ:**

Не пишува кон кого, пишува..

**НИКОЛЧЕ МАРИНОВСКИ:**

Проверете ќе видите. Мислам дека колегите од Левица минатата седница тоа Ви го апсолвираа дека обраќањето е кон Градоначалникот две прашања.

**ДЕЈАН ПРОДАНОСКИ:**

Добро. Повелете.

**НИКОЛЧЕ МАРИНОВСКИ -советничко прашање:**

Почитуван Градоначалник би сакал на почеток да расчистиме една работа. Од оваа страна Доктор Борче Јовчески сите го почитуваат, а за Градоначалникот Борче Јовчески имаме право на сопствено мислење. И сега ќе употребам Вашите зборови, со дијагнозата дефокус Вие не и одговоривте на колешката на прашањата кои Ви ги постави. Исто така со дијагнозата дефокус моето говорење за бројките од советничката листа, Вие ги препишавте на себе. Не, Вие добивте апсолутно мнозинство, чест е да се признај. Во делот на спремањето по математика, јас можам само да Ви се заблагодарам за понудата за да ме спремате по математика, можам да ви возвратам или да на таа понуда единствено да повелите ако сакате по спремање на менаџментот. Мојот докторат е по оперативен менаџмент, применета економија, така да доколку сакате, стојам на располагање.

Моето прашање е во врска со “Леце Котески”, да ми одговорите во која фаза е, бидејќи да потсетиме 1.100.000 евра на 25ти декември ќе Ви бидат повлечени доколку не ги поднесите проектите. Овие пари транспорт и врски Ви ги обезбеди, онаа иста Влада која Вие ја критикувате. Исто да Ве потсетам, неколку училишта Ви реновираше оваа Влада.

Очекувам за “Леце Котески”, исто така рековте дека се работи на Генералниот урбанистички план. Согласно годишната програма за финансирање на изработка на урбанистички планови на територија на општина Прилеп за 2022 година, нема предвидено изработка на Генерален урбанистички план. Со кои пари Вие го прајте? Еве го Претседателот на комисија тука. Ние немаме на комисија донесено измена и дополнување на то. Значи за Генералниот и за “Леце Котески”, Ве молам.

Сега во делот на јавните претпријатија. Првото прашање ми е кон директорот на ЈКП “Комуналец”, тука е? Да, во ред. Директоре во прес конференцијата која ја дадовте на 24.09.2022 година велите дека од јануари месец до јули месец или за првото полугодие имате набавено 6.801.564 денари без ддв нафта. Според извештаите за работењето на јавното комунално претпријатие за прво и второ тримесечие кои ни беа доставени до овој Совет за усвојување пишува за прво тримесечие вкупно набавена нафта 1.966.928, за второ тримесечие вкупно набавена нафта 2.513.772 или вкупно за двете тримесечија 4.480.700. Тоа е разлика од 2.320.864 денари. Еве Ви ги кварталните извештаи ако имате потреба да ги видите, тука се. Моето прашање до Вас првото е следново, дали кварталните извештаи се точни, а Вашата изјава неточна или кварталните извештаи кои овде се веќе усвоени се неточни, а Вашата изјава е точна? Понатаму велите дека од 1ви до 7ми месец, значи не вклучувајќи го 7ми месец, 2021 година ЈКП “Комуналец” за електрична енерегија има потрошено 620.194 денари без ддв. А од кварталните извештаи, еве Ви ги на располагање, кои Вие ни ги доставивте, таа бројка е 485.032. Додека сумата која ја претставивте на граѓаните за потрошена електрична енергија за оваа година е 3.565.254 за периодот од јануари месец до јули месец, а според кварталните извештаи таа сума е 2.651.843 или е помала од она што го претставивте. Ве прашувам дали кварталните извештаи во врска со потрошената електрична енергија се точни, а Вашата изјава неточна или кварталните извештаи кои овде се веќе усвоени се неточни, а Вашата изјава е точна? Кој е излажан, ние или граѓаните?

Би сакал Ва ве прашам согласно извештајот за ревизија, Вие имате, односно не Вие, јавното претпријатие кое го менаџирате има инвестирано во изградба на хала 25.599.000 денари и тоа за изградба на хала на производствена линија за селектирање на отпад. Првата транша е направена во 2013 година и тоа за металната конструкција во износ од 11.367.000 денари. Тука го имам ревизорскиот извештај, така да можам да Ви го дадам. Додека втората транша во 2017 година 12.538.000 денари е направена во 2017 година. Гледам имате присутни од книговодство така да прашањето горе долу можат тие да ми го одговорат. Согласно закон, после 3 години законски е ако не вложуваш во објект треба да го отпишите објектот, бидејќи истиот не е завршен. Дали и која е состојбата на овој објект во Вашата книговодствена евиденција?

Исто така сега ви сигнализирам, Градоначалник минатата седница ми рековте за штелувани извештаи сега сакам и тоа да Ви го докажам. Вас не Ви претставуваат дека некои јавни претпријатија должат. Еве од 2010 година по основ на ддв, на 15.03. јавното комунално претпријатие ќе биде по основ на ддв блокирано за 23.019.000 денари доколку не плати ддв према државата. Овие се долгови од пред 2010 година наваму. Имајте во предвид. Ви сигнализираме совреме како за сите работи. Овие работи не Ви ги прикажуваат и Ви даваат лажни добивки. После излегува дека мора да ги платат сето на крај граѓаните. Во секое обраќање тоа Ви го кажувам. Дека на крајот на денот ќе платат граѓаните.

ЈКП “Водовод” согласно ревизијата, и еве директорот Гулабоски од 2010 наваму, 23.768.000 денари јавното претпријатие должи кон фондот за води кои од 2010 година согласно закон и тоа е 1% од утврдената цена. Вие овие како претпријатие зборувам, не Вие конкретно, до душа и Вие за откако сте поставени за директор, ги наплаќате од граѓаните. Еве велиме во Ваше време дали еден денар од овие собрано од граѓаните имате уплатено, бидејќи и оваа сума Градоначалник ако во еден момент Ви побара фондот ќе биди многу сериозна работата и јавните претпријатија ќе заминат во банкрот.

Благодарам.

**ДЕЈАН ПРОДАНОСКИ:**

Повелете Градоначалник со одговор.

Ве молам.

**БОРЧЕ ЈОВЧЕСКИ -Градоначалник:**

Г-дине Мариновски за првото прашање за влезот, односно булеварот “Леце Котески”. Чест ми е и горд сум што конечно, овој збор конечно го кажувам ,бидејќи четири, пет пати ни го враќаат проектот кој што е изработен од наши професионалци. Тие работеле години уназад и мислам дека не се толку неписмени за да свесно прават грешки да бидат ревидирани. Се работеше за игра на времето. Јас со гордост ќе речев дека ова е мој прв капитален проект, без разлика во кое време е дозволен, доколку почнеше во март или април кога почнуваше и градежната сезона. Конечно е комплетиран од нас. Јас лично го доставив до Министерството за транспорт и врски. Сега останува да го тендерираат, да го пуштат тендерот. Навистина чест ќе ми биди ова да го направат до истекот на градежнава сезона, значи есенска. Да не чекаме на пролет пошто пак ќе ми го препишете неуспехот или каснењето мене. Верувајте јас можам да Ви потврдам дека 4, 5 пати јас лично одам во Битола за вертикална сигнализација, хоризонтална, нема одавде велосипетската патека, треба одавде да биди, навистина банални забелешки. Сето тоа се провлекуваше 6, 7 месеци и докулминира сега кога немаа веќе забелешка и проектот е одобрен и даден веќе, пошто знаете треба да го објави тендерот баш Министерството, а не ние. Значи тоа е завршено. Останува да го видиме на дело.

Околу Генералниот урбанистички план, јас се извинувам можеби терминолошки реков дека генералниот се изработува, се работи за измена во текстот, комисијата го изработува, за вклопување со тие измена мислам на две реченици, по препорака пак ќе речам на Министерство за транспорт и врски прајме усогласување на деталниот со генералниот. Оваа општина маки мачеше години заради невклопување на генералниот со деталниот и затоа толку време, дури инвеститори или изведувачи не можеја да почнат да работат на нивните проекти бидејќи не беа усогласени. Значи со измена на текстот ние успеваме да се усогласиме и веќе да го добијат она правно дозволено градење.

Ви благодарам. Можеби јас направив грешка, потенцирајќи само на Генерален урабистички, а се работи за усогласување на генералниот урбанистички со деталниот.

**ДЕЈАН ПРОДАНОСКИ:**

Ви благодарам. Повелете советничко прашање. Се извинувам, прво должиме одговор од јавните комунални претпријатија.

Се извинувам.

**РУБИН АБРАШОСКИ -Директор на ЈКП “Комуналец”:**

Добар ден почитуван Градоначалник, Претседател на Совет, советници и сите присутни. Првото прашање од советникот Мариновски беше дали извештајот од кварталните извештаи е лажен или не. Извештајот е точен, прецизен, бидејќи тука не се влезени сметките за седми месец, како што знаете квартален извештај е на три месеци. Сметките од седми месец не се стигнати. Прам муабет и за струја и за нафта. Првото прашање.

Второто прашање беше за халата и линијата. Да Ве запознаам дека многу добро беше запознаено претходното раководство од 2018та до 2021 година и тие требаше да продолжат со инвестиција на истата хала и истата линија. Меѓутоа не се потрудија да мрднат со прст. По препорака на ревизијата, јас на 23.11.2021 сум назначен на оваа позиција, по препорака на ревизијата и со одлука на Управен одбор, ние ќе ја завршиме работата онака како што треба. А зошто е нештото направено? Затоа што со отпишувањето треба да се плати данок, го знаете тоа добро. Да го знаете.

Ете сега за третото прашање, за старото ддв, кое е наследено во период од 2004та година. Со грејс период од 3 години требало да се плаќа по 254.000 денари месечно. Во времето на еден директор до 2017та година додека може да го прати темпото ја плаќал таа сума. Од 2018та година се сменија неколку директори, Вие многу добро ги знаете кои се и со Управата за јавни приходи имаат разговарано да не се блокира јавното комунално претпријатие и истото да плаќа онолку колку што можи да плаќа или да Ви кажам во бројка 50.000 денари месечно. Значи освен тековните даноци што ги плаќаме ние не сме прекинале со плаќањето и на стариот ддв. Во периодот 2018-2021 има и мали прескокнувања можеби и на тие 50.000 денари. Сметките може да се видат.

Благодарам.

**ДЕЈАН ПРОДАНОСКИ:**

Благодарам. Јавното комунално претпријатие.

**ИГОР ГУЛАБОСКИ -Директор на ЈКП “Водовод и канализација”:**

Ви благодарам на прашањето Мариновски. Реално...

**ДЕЈАН ПРОДАНОСКИ:**

Ве молам.

**ИГОР ГУЛАБОСКИ -Директор на ЈКП “Водовод и канализација”:**

Ви благодарам на прашањето Мариновски. Реално прашање. Културно прашање и такви треба да бидат. Точно е 23 милиони и нешто долг према фонд за води. Тоа јас го имам кажано неколку пати и од моето назначување, ревизијата тоа го утврди и навистина долгот е толку. Во јуни месец имав финансова полиција конкретно за ова. Полицијата ги утврди три работи. Прво дека Гулабоски од десетти месец до шестти месец си плаќа редовно сметките, сите сметки во мое време си се платени, за разлика.. после записникот тоа го евидентира финансова полиција од Скопје. Си ги повика претходните директори, Сашко Николоски, прибидејќи работи во “Водовод” и разговараа. Тој разговор јас не го знам. И потоа, дали стапи во контакт или не со претходниот директор Емил и каков е исходот за тие пари што ги должат и не ги плаќале во нивно време, финансова полиција спрема мене, немам одговор. Према мене е во ред. Ти благодарам.

**ДЕЈАН ПРОДАНОСКИ:**

Повелете со Вашиот впечаток за одговорите кои Ви ги дадоја претставниците од јавните претпријатија и Градоначалникот.

**НИКОЛЧЕ МАРИНОВСКИ:**

Директоре или директори, кога Ви сигнализараме за некои работи немојте да мислите дека лично према Вас нешто имаме. Убаво си одговори директорот и мило ми е што си ги уплаќате. Вие сте чисти.

Директоре не ми одговоривте. Дали вашата пресконференција, значи не беше точна. Бројките кои ги изнесовте во вашата пресконференција не беа точни. Ако тие ги ..Бидејќи рековте, убаво ви кажувам до седми месец, до јули месец, а не и јули месец.

**ДЕЈАН ПРОДАНОСКИ:**

Ве молам од место. Ве молам да нема од место.

**НИКОЛЧЕ МАРИНОВСКИ:**

Вака, вака, вака сега. Затоа зборуваме. Согласно...еве ги кварталните извештаи. Ако речите до седми месец тоа значи дека првите шест месеци од јануари, февруари, март, април, мај, јуни. Еве ги бројките. Вие што ги изнесовте бројките се други. Не знам дали Ви дале Вас подруги бројки. Ако сакате да не ја обременуваме седницата можеме и заедно в ходник да провериме и ќе видите дека...така значи Вие излеговте со подруги бројки, со кои бројки го оправдувате барањето да биди ова поскапување денеска на дневен ред? Јас затоа ви сигнализирам за оваа работа.

Во делот на оваа халата, произведствената хала за прочистување отпад. Убаво е ако продолжите да ја напрајте. Треба да се направи. За селекција. Јас прашав која е книговодствената состојба. Се води уште во објект за во реновирање или во градба, или се води во основни средства? Должни сте да го смените. Како не можи? Должни сте да го смените.

Благодарам.

**ДЕЈАН ПРОДАНОСКИ:**

Ви благодарам. Ајде дополнително одгворете.

**РУБИН АБРАШОСКИ -Директор на ЈКП “Комуналец”:**

Ќе ви дадам објаснување и за кварталните извештаи. Значи сите фактури што се доспеани со 30.06. е пресекот, а прес конференцијата е опфатена значи и оние фактури кои се со валута што требало да се платат во седми месец. Знаете што е валута. Ете така.

Друго за халата. Се води како објект во градба. Не можи да се води како основни средства. И вината сакате да ја префрлите кон нас, ..молам? Значи по препорака на ревизијата нас ни се обработени податоците. По препораката на ревизијата ќе постапиме ние. Ете така.

**ДЕЈАН ПРОДАНОСКИ:**

Ви благодарам. Повелете г-це Кузмановиќ со ваше советничко прашање.

**ИВОНА КУЗМАНОВИЌ -советничко прашање:**

Почитуван Градоначалник, г-дин Борче Јовчески, на последната 14та седница која се одржа на ден 26.08.2022 година од моја страна Ви беше поставено советничко прашање, но бидејќи ден денес не добив никаков одговор од Вас, ќе Ве потсетам. Со цел да бидиме транспарентни пред граѓаните, оние кои Ве гласаа и Ви ја дадоја довербата, моја обврска како советник е да ве потсетам. Во месеците мај, јуни и јули, во тековната година за лица кои сте ги ангажирале преку Агенција за привремени вработувања во локалната самоуправа и на истите надвор од законската рамка сте му исплатиле додатоци во износ од 54.000 денари или 18.000 денари по лице. Во текот на седницата ми дошепнавте дека не сте спремни да ми одговорите на прашањето и ќе ми биде доставен одговор од Ваша страна писмен. Помина веќе еден месец, а никаков одговор не добив. Дали се убедувате да прикријате дека незаконски сте исплаќале додатоци на плата или се обидувате од Вашите партиски војници да прикривате дека едни ги наградувате, а други ги маргинализирате. Ве замолувам да излезите на говорницава и да објасните пред јавноста.

И второто прашање е до директорот на ЈКП “Комуналец”. Од информациите кои пристигнаа до советничката група на Сдсм и коалицијата, а исто така и од она што можевме да го видиме на социјалните мрежи, Вашето комунално претпријатие во целост ја има запоставено работата со бездомните кучиња. Тоа го докажуваат најпрвин, кварталните извештаи каде сумата потрошена за бездомни кучиња е драстично намалена. Тужбите во Основниот суд и побарувањата по основ на тужби во Вашето претпријатие од страна на каснати граѓани од бездомни кучиња е драстично зголемен, како и извештаите кои ги доставувате до Агенцијата за храна и ветеринарство, а се однесуваат на бројот на третирани кучиња согласно закон од страна на прифатилиштето за безбедни кучиња во Прилеп која е во сопственост на претпријатието кое Вие го водите. Од таму моето прашање до Вас, кој се причините за намалената грижа од Ваша страна кон бездомните кучиња? Колкава е сумата исплатена по основ на донесени пресуди и склучени спогодби со граѓаните, каснати од бездомни кучиња од 01.01.2022 година и колку судски предмети се водат против ЈКП “Комуналец” по овој основ? Дали сметате дека за Вас е поисплатливо да исплаќате огромни суми на каснати граѓани или да започнете да се грижите за бездомните кучиња?

Ви благодарам.

**ДЕЈАН ПРОДАНОСКИ:**

Повелете Градоначалник со одговор.

**БОРЧЕ ЈОВЧЕСКИ -Градоначалник:**

Јас се извинувам не бегам од одговорноста да се одговори конкретно на тоа прашање. Не знам зошто е затаено, искрен да бидам. Одлуката за исплата на повисок личен доход не ја донесувам без консултација, правна консултација, или конкретно лице кое што е одговорно, тоа е од човечки ресурси, немам намера да прикријам нечист совет. Еве и ќе кажам име и презиме, во консултација со Кокароска со која лично разговарав на кој начин можи да биди, не награден, него конструкција финансиска, според залагањето и посветеноста и во работни часа. Значи ми беше уочено дека можи да одиме до таа рамка на исплата на личен доход. Значи ова е одговорно тврдам дека е консултирана службата, поточно Оддлението за човечки ресурси. Ако сакате подетално излагање на кој начин или правно, не сум правник признавам, можиме да се обратиме утре или другиден, утре сум во Скопје отсутен цел ден, во четврток можиме еве пристап до информации имате од таков јавен карактер да се обратиме ќе видите на кој начин е разгледувано и одлучено тоа. Немам што да скријам.

Благодарам.

**ДЕЈАН ПРОДАНОСКИ:**

Ви благодарам. Повелете.

**РУБИН АБРАШОСКИ -Директор на ЈКП “Комуналец”:**

Пошто знам дека сте љубител на куче и Вие шетате, а и во вашите редови седи човекот ,го боли да речиме нештото, затоа што во ординацијата наводно не се носат доволно кучиња, се носат онолку колку што ќе се заловат. Еве ќе ви кажам ако сакате и во колку месеци како е вршена кастрација, прочистување и други прегледи и микрочипирање. Ќе зборниме од шести месец 8 кучиња. И во вашата документација можи да видите 12 во седми месец, во осми месец 9. За месец деветти има 11 кучиња. Има и други услуги кои се пропратени со кастрацијата, преглед, микрочипирање, вакцина против беснило и земање мостри за лашманија. Во моментов вкупно 40 кучиња. Зошто е така? Затоа што акцијата, многу пати е повторуваме, фати, залови, третирај и врати го на местото на заловување, нас не не оправдува доколку куче чипирано касне некој наш сограѓанин. Не мора наш сограѓанин и граѓанин кој е дојден во посета на нашиот град. Имаме такви случаи на суд, вчера да речиме. Значи не не оправдува. Треба да се земи предвид дека има несовесни љубетели на кучиња, значи не се, ги пуштаат кучињата, а имам и некои сознанија каде што намерно се пуштаат во одреден период, во минатото на одредени места кучиња и се снимаат, се прават видеа. Ете така. Ако можи да забележите сигурно во последниве месец, два нема такви случаи. Бројката е таа. И брзината на третирање да се земи во ординацијата каде што се носат за третирање кучињата бездомници. Ете така.

**ДЕЈАН ПРОДАНОСКИ:**

Ви благодарам. Ко ќе дојди расправа за “Комуналец” тогаш. Повелете. Ај Ивона повелете околу ..да...одговор.

**ИВОНА КУЗМАНОВИЌ -советничко прашање:**

Почитуван Градоначалник јас Ве прашав дали има зголемување на надлежностите на обемот на работата во општината за Вие да ги наградувате дополнително тие лица. Нема. Одговорете ми дали има потреба за дополнителни парични награди на одредени вработени.

**ДЕЈАН ПРОДАНОСКИ:**

Ви благодарам. Ваше право како сакате. Оти одговорот го слушнавме.

**БОРЧЕ ЈОВЧЕСКИ -Градоначалник:**

Ве разбрав за Вашата консултација со советникот до Вас. Добро, прашање можеби на место. Јас тврдам дека има зголемување на обемот, бидејќи јас не функционирам само 8 часа, искрено Ви го кажувам тоа. Миниум 10 до 12 часа од кои што барем час или два од тие ангажирани лица ја обавуваат обврската и должноста да ме придружуваат. Верувајте ете не се правдам со објавите, него навистина има потреба и тие се постојано, тие двајца или тројца, во дополнителни часови со зголемување значи на обемот на работа. Сега не знам што подразбирате под обем на работа. Моето ангажирање е многу повеќе отколку 8 часа. Не работам јас само 8 часа.

Ви благодарам.

**ДЕЈАН ПРОДАНОСКИ:**

Ви благодарам. Повелете г-дине Мустафоски, па колегиве од Левица со прашања.

**ДЕНИЗ МУСТАФОСКИ -советничко прашање:**

Почитуван Градоначалник, почитуван Претседател на Совет, колеги советници, претставници медиуми, почитувана јавност. Сакам да ја искористам оваа прилика и да му поставам советничко прашање до Градоначалникот на Општина Прилеп, г-дин Борче Јовчески. Почитуван Градоначалник сакам да Ве прашам зошто општината се однесува како да не постојат селата кои се под општина Прилеп. Патиштата до многу населени места, поточно села уште малку ќе бидат непроодни од грмушки и од гранки, особено за селата Ерековци, Подмол станува збор. Во селата каде што има канализациони мрежи извира од шахтите секој втор ден, иако повеќе пати овие проблеми биле пријавени до службите, од страна на мештаните со денови не се реагирало. Паркчињата во селата кои претходно редовно се одржувале сега еднаш на месец. Ќе повторам прашањето ми гласи, зошто Општина Прилеп се помалку внимание обрнува на населените места, односно селата кои се под општина Прилеп? И Ве повикувам да им обрните повеќе внимание на овие луѓе, бидејќи овие луѓе припаѓаат на оваа општина и заслужуваат повеќе.

Ви благодарам.

**ДЕЈАН ПРОДАНОСКИ:**

Ви благодарам за прашањето. Повелете со одговор Градоначалник.

**БОРЧЕ ЈОВЧЕСКИ -Градоначалник:**

Мило ми е што поставивте вистинско прашање. Ќе добијате и вистински одговор Мустафоски со сета почит на Вашето населено место од каде што потекнувате. Денеска веројатно бевте сведок, имавме гости кои што беа и кај Вас од Р.Турција. Дискутиравме на таа тема и ми ги поставија сличните прашања. Веројатно прошетале низ атарот на Канатларци и веројатно поминале и низ Ерековци. За среќа ние направивме една анализа каде што мапиравме за прв пат огромен број на рурални населби. Не е заобиколено ни Канатларци, ни Ерековци. Не ги потенцирам чисто заради Вашето место на живеење, него да Ви доловам дека навистина есенва се планира исто така офанзива за средување на таа инфраструктура, патна инфраструктура. Исто така и, макар не ме прашавте за водоводот, средствата се обезбедени и есенва очекуваме и тоа да го покрениме како навистина витално Ваше прашање. А инаку навистина јас можам да Ви ги кажам и по име презиме и селата и улиците кои што се опфатени со последното мапирање, анализа и од професионалци од нашата служба за патишта при урбанизам. Така да, ќе се уверите и самите.

**ДЕЈАН ПРОДАНОСКИ:**

Благодарам. Г-дине Јованоски имате право да поставите советничко прашање.

**ИВАН ЈОВАНОСКИ:**

Јас имам едно прашање конструирано од неколку прашања, затоа што да излегувам на 15 пати нема смисла. Кратко вака. Првава работа до Претседател на Совет, зошто оваа седница имаме право на прашања, а минатата не? Кој е исклучоков, сега можеме да бомбадираме со сачми колку сакаме, а минатата бевме ограничени на две. По кој основ бевме ограничени на две, знам по Деловник имам право на две кон Градоначалник, а другиве можам да ги прашувам колку сакам, дури и советник, Менде можам да го прашам пример нешто. Да. Не си ограничен тука. Значи кој...Што е толку посебна седницава да се малтретираме, да ги малтретирате директорите на претставниците на училиштава. Прееска реков пуштете ги први нека поминат, ние ако сакаш 5 дена ќе седиме овде. Немам јас гајле. Само кафе.

Вака сега, за градинкава се спомна, зато многу работи се натрупаа, за градинкава, таа историска градинка од 1.200.000, 2.000.000 сега не знам колку е со продолжување договори, анекси, казни триста си чуда. Првата пресметка беше 4.500 евра квадрат, сега се стасани до околу 8.500 евра квадрат тврда градба. Мене ми е прашањето какви материјали се користат ондека бе луѓе. Какви материјали се користат? 8.500 евра квадрат кошта она, бункер за нуклеарка, не знам што е она и дури вака да го гледаш морбидно е како.. јас не знам кој и е архитект. Не му се извиднувам ама стварно нема осет чоеков.

**ДЕЈАН ПРОДАНОСКИ:**

Ве молам држете се до минутите.

**ИВАН ЈОВАНОСКИ:**

Да за ова се држам. Ова е чиста промаршена глупост еб\*\*о. Брутализам некој копира, брутализам е скроз друга работа бе другари. Јас Ви кажав вакви буџети, вакви глупости дека нема да помина, не 500 амандмани, туку по 5.000 амандмани на точка наредна седница ко ќе има ребаланс ќе Ви лупниме. Ребалансот ќе биди џубре и Ви гарантирам катастрофа. Очигледно бре Вие не сте дојдени овдека да провергла градов бе човече. Ќе окарам, ми иди да окарам ама ајде се виздржувам. Кој црни проекти бре, кој црни вработувања. Вие вработивте 17, не ние вработивме 12. Дали бе се слушате што зборувате и дали сте свесни во каква ситуација е градов бе луѓе? И на кај оди. Ме фајча жештини, на фејбук имав коментар оти сум носел капа, сум претставувал институција. Не, не претставувам институција, јас претставувам народ што е на улица онаму, а ова не е институција, ова е јас, дивоградба, што викам. Јас практично да запалам цигара овдека, можам легално законски да пушам затоа што не постои ова. Институција, на какво ниво паднавме овдека, на какво ниво паднавме, пазете луѓе.

Семафорите, семафорите, семафорите, семафорите. Четири месеци има веќе јавна набавка од 34.000 евра, не ми текнува која фирма. Јас не знам што се дешава со таа јавна набавка. Ај проверете си кои се луѓево таму, уплатени се париве, така ми рекоја, ама не било сите уплатени сите, ќе биле уплатени на рати, а во договоров не пишува така. Некој овдека нешто мати. Значи буквално овде гледам ко во некоја фракциона дестилација во гасовита состојба човече, тука сте, не сте тука, значи поделени, хаотично ми е некако ситуацијава. Јас некогаш се запрашувам, чекај јас да не не сум во ред или овде нешто не е во ред. Ама очигледно овде не е во ред, затоа што како мене мисла многу народ, а и Вие исто размислувате ама сте под команда. И сте уплашени. Кој ја постави оваа структура денешна во општинава шо кочи? Кој? Вие и Вие бевте на власт бе луѓе. Не бевме ние. Вие и Вие ги вработивте тие што ги нареков џубрина. Не се навреди цела администрација, се навредија тие што не се дојдени на работа и што треба со виљушка да ги буцкаш в бубрег да ти дај едно ливче што го кошта два клика принт. Е тие ги нареков џубрина. Ако се навредени со тоа, доволно се возрасни, нека ми се обратат лично.

“Енерго Прилеп”, немојте да си прајте филмој дека ќе го злоупотребите ова како јавно претпријатие. Ќе фигурира фиктивно колку да намалиме ова. “Енерго Прилеп” треба да биди производител на струја и тоа е поентата. И тоа е целта. Имаме ние детален проект за 50 мегавати, а на Прилеп му се доволни 25 до 30 за улично осветлување, секое јавно претпријатие, секоја институција државна. 30 мегавати бакшиш. Општинава можи, сака да тргува со нив, а ако сака можи да ги раздели, да намали цена на сметки на население што не можи да плати струја. Јануари улично осветлување сметка беше милион и пол. Јули се сеќавам беше околу 6 и нешто милиони. Септември 15 и кусур. Значи иди месечна рата за осветлување на општина колку што кошташе годишно. Зошто? Затоа што сте уценети од еден Анѓушев бе луѓе. Од еден...

**ДЕЈАН ПРОДАНОСКИ:**

Ве молам ајде со прашањето.

**ИВАН ЈОВАНОСКИ:**

Тоа ми е прашањево. Зошто општинава е уценета со Анѓушев упорно да потпишува анекси, последнио анекс е потпишан пред шест месеци и што е интересно во документов. Јавното осветлување склучен на ден празно место стои, ама има лупнато печат, има и потпис овдека. Кој е одговорен овдека што не стои датум на договор. Не стои датум. Пази. Секоја општина е окупирана и уценета Анѓушеви да му продаваат струја демек не смеело законски, морало тендерски. Ма немој. Кој прикаски. Како порано нормален тек имаше на струја преку дистрибуција Евн. Па сега наеднаш мора, обврска тендерска. Исто ко со фирмиве за привремено вработување -приватник. Морало. Како бе морало, од кај излезе тоа морало? Од кај излезе тоа? Можи, ама не мора. Што сум јас должен да го ангажирам некојси тралала фирма да ми донеси чоек зошто е тогаш трудов овдека, шо го викаме трудо. Значи нема логика никаква овде.

**ДЕЈАН ПРОДАНОСКИ:**

Ај ве молам привршувајте.

**ИВАН ЈОВАНОСКИ:**

Привршувам толку. Тоа е вака муабетов што го слушав денеска, дали ќе има тендер, дали ќе нема тендер, кој ќе биди тендерџија, кој ќе биди ова. Нема овдека другарче да Ви мрдни ништо. Овдека ќе ..општината има ингеренции покрај законот за енергетика сама да си постави некој граници. Обработлива земја не е, петта, шестта класа таму на рид ако сака нека реди панели колку сака. И никој да не му гарантира, ако сака да му гарантира тогаш има фирми што гарантираат по 30 години. А тие не се наши домашни. А нашиве домашни ги знаеме кој се, таче, жмице, кице како се вика од Зоки син му. Пренамена другар на сатовиве во домаќинска струја. Толку. Тоа е едново кратење што е од страт, а понатаму производство. Она гасификацијана ќе биди тогаш ко ќе се смена геополитики, ваљда ќе бидиме здрави живи. Значи тоа е. Времево иди или ќе биде лошо или ќе биди полошо. Арно нема да биди. Толку од мене. Ова беше прашање до не знам кого. Општо кажано да си се олеснам зато што ова е хаварија луѓе. Пропаѓа значи. Ниедно претпријатие не е лихвидно значи ова е дупка црна. Поарно дај со декрет да ја забраниме општина со декрет формиран на Општина Прилеп два и готово. И така со секое претпријатие нема долгој нема ништо, чисто пријатно. Е така треба со овие. По нивни правила да бида победени затоа што играме на наш терен.

**ДЕЈАН ПРОДАНОСКИ:**

Благодарам. Добро. Повелете Градоначалник.

**БОРЧЕ ЈОВЧЕСКИ -Градоначалник:**

Еве јас ќе одговорам. Прозвана е како да речам општината и точно, прво му благодарам на Иван кој што како предлог идеја е прифатена и размислувано, да, “Енерго Прилеп” нема да биде само јавно претпријатие кое што ќе набавува и ќе се грижи за јавното осветлување и одржување. Точно, “Енерго Прилеп” треба да премини, односно да прерасни во претпријатие кое што ќе произведува, мислам ќе продава, ќе можи да биди поврзан и на мрежата на Рек Битола према некаде, на пример има еден према Грција, еден према Скопје и целта ни е навистина тоа. Јас стварно, ова е за поздравување како да има размислувано за во идно време, и го поканувам лично да учествува со предлог идеи во работна, се разбира, средина, каде што ќе бидат ангажирани така и планирам, дај Боже да се покажи штедливо тоа претпријатие како што имаме и намера. Али со чекорите, да имаме простор, односно користење, треба да имаме преку за 50 гига, да ни дозволи Министерство за животна средина и за екологија и за економија поточно, да можиме ние да ги направиме тие како концесионерски места, но предходно треба да исполниме некои услови, значи урбанистички пристап и урбанистички план на таа локација, без разлика дали од петта, шестта категорија или шумско земјиште, таква работа. Значи тоа сепак се размислува се анализира и дај Боже да го доживееме во најскоро време тоа.

**ДЕЈАН ПРОДАНОСКИ:**

Ви благодарам. Повелете со коментар околу одговорот.

**ИВАН ЈОВАНОСКИ:**

Си ја шинав ногава, и такви муабети има, иначе сум одел кај докторо Борче сум одработувал за него за паушал, а јас одам на инекции, имам со кичмава проблем. Такви се муабетиве. Од мака идам.

Градоначалниче ова што спомнавте Министерство за екологија, економија кое точно овдека надлежен, јас мислам дека и самиве министерства не знаат. Да дај аманет, еве Ви ја планинава, терајте. Кој е сега на власт? Знаеме кој е власт. Нема да дадат. 90% веројатност. Што ако општинава изгради дивоградба, како што било, како да кажам, нешто нормално. Самава општина прај дивоградба и никому ништо. Така да и ова можи да биди дивоградба и никому ништо. Само да се клај еден стражар добар таму, да не чепка никој ништо таму. Иначе бев присутен на Управниот одбор, втора седница беше, конститутивната беше помината, на втора седница јас ко појдов, јас се осетив некако многу недобредојден. Извини ти, шо? Да напуштиш просторија, зошто? Немаш право да бидиш тука ми вика Претседателов на Управен одбор. Не ми текнува како се викаше, некое специфично пално презиме, знам дека има народна песна за то презиме. Баш ќе пуштам да видам. Проклета песна таква.

**ДЕЈАН ПРОДАНОСКИ:**

Ве молам држете сеа до коментар околу одговорот на Градоначалникот и да завршиме.

**ИВАН ЈОВАНОСКИ:**

И да напуштиш. Не напуштам викам, значи имам право, јас сум од Совет, а Советот е основач на ова претпријатие и како основач јас можам да бидам присутен, на крај краева седниците се јавни. Да, јавни се. Јас можам да донесам уште десетмина со мене, кој економист, кој правник, кој не знам шо, да се консултираме со вас. Јас имам право на мислење, на критика, на сугестија, само немам право на збор. Ете тоа е. Секој може да присуствува на Управен одбор. Јас по 15ти пат барам сите советници да добиваме меил кога се одржува Управен одбор на то претпријатие пример. Или комисија за урбанизам, сите да бидиме информирани кога се одржува. Барање писмено имаме поддаено три пати мислам не ми текнува Менде колку пати. Ништо. Јас барам за сите советници да бидиме информирани, да знаеме што се дешава. Битно од Управниов одбор од се имаше значи гласање на измена на статут, нормално статутот никој го немаше, го имаше само Владимир и директорот, не ми текнува како се викаше. Го исчитаа Статутов, забелешки имаше, добро, не се прифатија. Најбитно од цела седница беше паушалот колку пари ќе биди. Пошто Управниот одбор имал голема тежина, имал голема одговорност..

**ДЕЈАН ПРОДАНОСКИ:**

Ве молам сега ..

**ИВАН ЈОВАНОСКИ:**

Не ова морам да го искоментирам.

**ДЕЈАН ПРОДАНОСКИ:**

Имаме точка за “Енерго Прилеп” можевте тогаш, сега околу прашањето да се држиме.

**ИВАН ЈОВАНОСКИ:**

Не ова е за “Енерго Прилеп”, фактички за истото прашање што го прашав Градоначалникот. Колку ќе биди паушалот. Тоа беше најбитната работа од цела седница. Јас му реков, другарче законски мислам дека е од 600 до 1200, Скопје имаше некое претпријатие си напраја 3.000 тие. Можи да се напрај по 500 евра. Ама чекај сега ми вика, ти си советник, ти земаш паушал месечен, па зошто не и ние. И сега му се пулам вака, му викам другар ако вака терате тогаш, окарав, клајте клуч заминете. Ова е осудено на пропаст. За тие, за таа илјадарка му е дојдено како стимул да работеле за добро на претпријатиево. Абе дали сте свесни бе дека тешка круна носите на глава бе. А таа тешка круна тежи на глава. Што поголема одговорност толку поголем слуга треба да биди човек. Значи ова што треба да се прај е за во иднина за нашите деца.

**ДЕЈАН ПРОДАНОСКИ:**

Ви благодарам мислам дека..

**ИВАН ЈОВАНОСКИ:**

А не да земи да се изграби, да се искради и пријатно..

**ДЕЈАН ПРОДАНОСКИ:**

Ја видовме поентата Ви благодарам.

**ИВАН ЈОВАНОСКИ:**

Таа е поентата. Колку ќе биди паушалот на Управниот одбор. Забелешка беше ова. Критика е. Не ми текнува и то презиме како беше, можда и за то презиме има песна. Ако нема ќе напрајме.

**ДЕЈАН ПРОДАНОСКИ:**

Ви благодарам. Повелете г-дине Костоски се пријавивте вие за советничко прашање.

**МЕТОДИЈА КОСТОСКИ -советничко прашање:**

Почитуван Градоначалник имам некои податоци и затоа Ве прашувам дали знаевте дека имаме законска можност со поставување на фотоволтаични панели на самиот кров на општинската зграда во вредност од 5.000евра ќе бидеме ослободени од надоместок за пренос и дистрибуција на електрична енергија со што како општина би заштедиле и по неколку милиони денари секој месец. Сега не сум сигурен дали ова важи и за дивоградби, но вреди да се праша.

И имам уште едно прашање, извинете до Проданоски и Маркоска Трајаноска. Затоа што Ве гледам цело време со телефоните, дали случајно примате инструкции или притисок во Вашето право самостојно да одлучувате?

Благодарам.

**ДЕЈАН ПРОДАНОСКИ:**

Ви благодарам г-дине Костоски. Ќе оставиме ова на вашата имагинација да си замислите што точно се комуницира со телефоните. Дали некој има одговор на прашањево...

Во ред е. Дали некој друг има советничко прашање? Повелете г-ѓо Ристеска со Вашето советничко прашање.

**АНИТА РИСТЕСКА -советничко прашање:**

Почитувани моето советничко прашање е точно наменето кон Градоначалникот, почитуваниот Борче Јовчески. Почитуван Градоначалник еве и како советник, меѓутоа и како граѓанин на Прилеп кој секојдневно се движам по “Борка Талески” мене ме интересира до каде е проектот за реконструкција на улицата и дали веќе се пробиени роковите за договор и доколку се пробиени дали имате склучено анекс на договорот за да се продолжат тие работи. Тоа е првото советничко прашање. Дали тој анекс секако ќе значи дека ќе се зголеми сумата.

А второто советничко прашање ми е поврзано со манастирот Трескавец. Нели преку ТАФ програмата се обезбедени средства за водоснабдетелен систем на самиот манастир, па ме интересира до каде е изградбата на тој систем, бидејќи Министерството за култура знаеме дека во изминатите години има вложено доста пари за реконструкција на манастирот.

Благодарам.

**ДЕЈАН ПРОДАНОСКИ:**

Ви благодарам. Повелете Градоначалник со одговор.

**БОРЧЕ ЈОВЧЕСКИ -Градоначалник:**

За доизградбата на плоштадот “Борка Талески”, роковите не се пробиени. Без разлика што договорот е за 365 дена изведувањето требаше да биди за во рок од три месеци, но паралелно со изведувањето на плоштадот, паралено течеше и реконструкција на водоводна цевка. Тоа е еден момент кој што е вон договорот, кој што можи да се пролонгира, а другиот момент е беа затекнати портокалова фаза и скратување на работниот ден до 11 часот. Таа документација уредно е видена во градежната книга и се одобрени од надзорот мислам, не држете ме за збор, досега беа 35, 36 дена за пролонгирање. 35, 36 работни денови, значи во најскоро време очекуваме да се финишира. Во најскоро време. Анекс не е потпишан и нема потреба засега.

За второто прашање беше за манастирот Трескавец, водоводот. Тие средства беа делумно доволни за проектот, значи, за водоснабдување е изграден, направен, но додадовме уште еден проект и за канализација. Пошто проектот ги содржеше само терминот водоснабдување, а не беше и до, сепак отпадните води, каде што му треба и мини прочистителна станица. Тоа во најскоро време мораме и тоа да го завршиме и во оптимистичките рокови да го, навистина, да го завршиме. Во тек е.

**ДЕЈАН ПРОДАНОСКИ:**

Ви благодарам. До Градоначалникот е? Добро, второ прашање до Градоначалникот.

**ИВАН ЈОВАНОСКИ:**

Градоначалникот или до надзорот што е на изградба на ..Како прво не беше законски обележано како градежно место. Имаше случај што си скрши нога дете тука. Никому ништо. Стручнаците од одборов од ко помина законскиот рок за изведба добивме оправдување дека, ама чекај сега, сабота е пазар има гужва, среде пазар има гужва. Како ги изненади то, сабота и среда дека има гужва. Па не било, не можело да се работи, или цевка пукнала, цефка, не пукна цел плоштад, пукна ваму, работи ваму бе човече. Значи то можеше да биди средено. Сакав да напомнам само едно. Има тука еден со сертификат за проценка на камен. Ако случајно излези на плоштадон, гранит кукул, да знајте дека многу луѓе ја цапнале мината. Затоа што кукул се земани блокој на диво, што е заштитено подрачје од Унеско, а ги имаме ние со имина, презимина. Кој булдожери, регистерски таблички и кај се обработуваше, кај одеше тој камен, се. Само нека се појави кукул. И ме интересира ако се појави кукул дали ќе биди проценет како кукул, затоа што јас имам искуство од камен. Јас можам да го видам што камен е, камен, кој е кукул, кој е мариово гранит. Така да, тука нека внимава малце и онака ќе има кривична поднесено за нелагално копање камен, ама ова че му биди капак.

**ДЕЈАН ПРОДАНОСКИ:**

Ви благодарам. Повелете со советничко прашање. Вие Симоновска прва кренавте рака.

**МАРИЈА СИМОНОВСКА -советничко прашање:**

Почитуван Градоначалник, прашањево е конкретно и од родителите на децава во основниве училишта. Прашуваат зошто сеуште не се почнати дневниот престој во основните училишта, затоа што општината е должна да обезбеди дневен престој во основниве училишта, а родителите во моментов се приморани да ги носат децава во приватни дневни центри. Па прашањето нивно, зошто сеуште не се почнати овие дневни престои?

Исто така имам и уште еднаш прашање до “Водовод и канализација”, можи писмено да ми одговорите. Не беше целосен одговорот во писменото мое барање од минатата седница за седумте лица кои што Ви се ангажирани дополнително. Требаше да ми одговорите по кој надоместок се ангажирани и за кои работни задачи?

Ви благодарам.

**ДЕЈАН ПРОДАНОСКИ:**

Ви благодарам за прашањето. Благодарам. Дали уште некој бара да постави советничко? Повелете г-ѓо Цекоска.

Сега имате полно право да се изразите како што треба.

**ЈУЛИЈАНА ЦЕКОВСКА -советничко прашање:**

Претседателе бидејќи многу сте нервозен сега ќе Ве поштедиме. Почитуван Градоначалник Борче Јовчески моите советнички прашања се однесуваат на Вас, но пред да Ви ги поставам ако внимателно Ве слушав кажавте дека работите од 10 до 12 часа на ден. Можеби и 16. Работите 12 до 16 часа, а немате сработено ништо. Кажавте дека советникот кој што Ви е ангажиран дополнително неговата плата е висока, бидејќи мора да Ве прати цело време за реализирање на Вашите работни обврски. Ако добро Ве разбрав Ви ја прати работата во делот на проектите, промоцијата, споделувањето на фан страната. Очекувам од Вас објаснување во кој дел Ви ја прати работата. А бидејќи покажавте голема нервоза и докажавте дека можеби повеќе Ви лежи медицината и поставувате дијагнози, со тоа докажувате дека не Ви лежи професијата Градоначалник. За да не предизвикуваме нервоза кај Вас и да Ви го зачуваме Вашиот човечки кредибилитет сега ќе поставам две прашања од делот оној кој што најмногу го промовирате, културниот туризам.

**ДЕЈАН ПРОДАНОСКИ:**

Ова е прво прашање?

**ЈУЛИЈАНА ЦЕКОВСКА -советничко прашање:**

Да, прво прашање. Во делот од програмата имате наведено, сигурно претпоставувам дека ова треба да го имате завршено, изработка на веб страна во која секој граѓанин на Македонија и посетителите од странство ќе добиваат информации за културно археолошки локалитети. Очекувам дека во истиот момент кога станавте Градоначалник, првиот месец, ова треба да биди направено и дали постои оваа веб страна?

Второто советничко прашање е во делот на поддршка на мали средни претпријатија. Во програмата имате предвидено дека ќе го стимулирате развојот на малите и средните бизниси и ќе создадете услови за отворање на нови. Цитирам, администрацијава од локалната самоуправа ќе биде целосно на располагање во рамките на своите надлежности, во најбрзо можно време ќе се овозможи електронски проток на сите сектори и одделенија во општината со цел побрзо услужување на граѓаните на Прилеп. Дали има електроноски проток на документи, дали е дигитализирано?

И второто советничко прашање во овој ист дел е, тоа е едно исто бидејќи се работи во главата за поддршка на мали и средни претпријатија. Велите вака, цитирам, ќе обезбедиме средства на настап бизнис саеми на фирмите кои имаат најголем потенцијал за раст, со тоа ќе придонесиме за подинамичен развој на малите и на средните претпријатија бидејќи тие имаат потенцијал да креираат на голем број на нови работни места. Кои фирми не застапуваат надвор од нашата држава, на кој саем, колкав е нивниот број и кои се фирмите?

Ви благодарам.

**ДЕЈАН ПРОДАНОСКИ:**

Ви благодарам за прашањето. Ова посебно со веб странава ме бендиса ќе си земам за слобода да ви искоментирам. Треба да проверите дека еден од нововработените во мандатот 2017-2021 година се зафати човекот, изработи страна и постои. Ете така.

Повелете Градоначалник.

Така така, затоа го поставивте прашањево.

**БОРЧЕ ЈОВЧЕСКИ -Градоначалник:**

Не знам зошто и мене ме нарековте нервозен, мислам дека максимално сум смирен. Тоа е доблест на еден добар доктор, можеби лош менаџер се изрази Мариновски, добро. Мислам дека не е на одмет малце позитивно расположение да се опуштиме, се во знак на продуктивен разговор. Не, ни малку не сум нервозен, баш напротив, многу сум стрплив, Ве слушам внимателно, внимавам како ќе Ви се обратам, внимавам каков одговор ќе Ви дадам. Бидете сигурни. Таков останувам до крај. До сега никој не успеал да ме извади од патики што викаат.

За подршка на мали и средни претпријатија, прашавте, не знам дали сте информирани. Точно, имавме замисла и да формираме саем на поголеми успешни фирми од градов и успеавме да привлечиме интерес. Ако верувате дека во наше соседство, во нашиот јужен сосед, имаше меѓународен саем за мермери и минерални суровини и дојдоја луѓето изразија желба да го видат Прилеп и беа восхитени. Самите се понудија да го внесат Прилеп на мапата на минерални богатства. И се погрижија догодина да ни помогнат за да се организира еден мега саем. Наше е како домаќини да понудиме простор и услови, а остатокот организациски и канење на гости од негде слични места како нашиот Прилеп, да го поддржат и да го презентираат, да го рекламираат низ светот. Додека за малите и средни претпријатија, ние имавме средба тука се присутни некои од Вашите советници кои што беа гости на таква бизнис средба каде што се разговараше како се одразува енергетската криза за успех, односно проблем неуспех во тие претпријатија. Дојдоја до заеднички заклучок дека најголем проблем е енергетската криза. Ако веќе згаснуваат малите и средните претпријатија причината е тоа, енергетската и кризата за суровини, односно и тука спаѓа и за горива. Сета друга поддршка во соработка на средните училишта во нивните програми вклучува и практицирање, односно ангажирање на ученици како потенцијални високо квалификувани успешни професионалци. Исто така бев сведок на две посети од амабасади и донатори, меѓу кои беше и Гентерм каде што понудуваат едукација и практицирање баш на наш кадар, средношколски, со надеж дека ќе направи од нив идни инженери. Тоа што можиме да го понудиме за одржување на малите и средни претпријатија максимално го правиме и за почеток јас сум презадоволен од изразената желба и интерес баш на странски инвеститори да помогнат во проширување на нивните инвестиции тука во прилепска општина.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг има? Повелете со дополнително прашање или реакција за одговорот.

**ЈУЛИЈАНА ЦЕКОВСКА:**

Почитуван Градоначалник знаете каде ја покажавте нервозата? На советничково прашање на координаторката, Вие ми реплициравте мене. Таа Ви постави советничко прашање, Вие ми одговаравте мене, за дијагностицирање. Тоа е онај човечки аспект, кога фројдовски не можите да се помирите и пробувате заобиколено да ми одговорите. И колешката чекаше одговор на советничкото прашање, а Вие зборувавте за дијагнози. Во делот на саемот за мермер јас не ве прашав, моето советничко прашање не беше за саемот за мермер, бидејќи во програмата точно е, точно е во програмата, можеби ајде не ме разбравте да прецизирам, имате предвидено Саем за мермер и ја поздравувам јас иницијативата, кога би биле домаќини ние во Општина Прилеп. Но јас ве прашав нешто друго. Малите и средните претпријатија во програмата имате предвидено да бидат учесници, дека ќе донирате да можат да учествуваат на надворешни меѓународни саеми, се со цел да се поттикнува нивниот развој. Јас тоа прашав, не прашав за саемот за мермер. А она кое што ми одговоривте за состаноците, кои ги имате, тоа во Вашата програма беше предвидено и зборувате Вие за економскиот совет. Економскиот совет кој што треба еднаш месечно со Вас да има состанок, на компаниите во Општина Прилеп е нешто сосем поразлично од она јас што Ве прашувам. Јас Ви поставив прашање, кој фирми од нашиот град не претставувале и ние како општина и Вие како Градоначалник, согласно на тоа што сте се обврзале во предизборната програма да го помагате претставувањето на тие мали, средни претпријатија на меѓународни саеми. Ако има такви кои се тие и на кој саеми учествувале?

Ви благодарам.

**ДЕЈАН ПРОДАНОСКИ:**

Ви благодарам. Дали некој друг има советничко прашање?

Ви благодарам. До 19 часот пауза, продолжуваме во 19.

**=ПАУЗА**

**ДЕЈАН ПРОДАНОСКИ:**

По **1та** точка од дневниот ред

-Одлука за давање согласност на Годишниот план за вработување во 2023 година на ЈКП ,,Пазари“-Прилеп.

Пред да отворам претрес ја повикувам Претседателката на Комисија за финансирање и буџет г-ѓа Ирена Стерјовска -Локвенец да го поднесе извештајот по однос на оваа точка. Повелете г-ѓо Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Наместо добар ден, добро вечер Градоначалник, добро вечер почитуван Претседател на Совет, колеги, раководители на јавни претпријатија, нивни соработници. Комисијата за финансирање и буџет на 26.09. одржа состанок на кој на дневен ред беше предлог одлуката за давање согласност на годишниот план за вработување во 2023 година на ЈКП ,,Пазари“-Прилеп. На истата комисија присуствуваше директорот на ова јавно комунално претпријатие кој го образложи Годишниот план за 2023 година и планираните вработувања за овај период. Како Комисија ја усвоивме оваа точка со 4 гласа ЗА и 1 ВОЗДРЖАН и како таква ја предлагаме денес до Советот за да се усвои.

Благодарам.

**ДЕЈАН ПРОДАНОСКИ:**

Ви благодарам за извештајот. Отворам претрес по однос на оваа точка. Повелете г-дине Китаноски имате право за збор.

**АЛЕКСАНДАР КИТАНОСКИ:**

Почитувани советници, почитуван директор на ЈКП ,,Пазари“. На едно од претходните седници се жалевте дека ЈКП ,,Пазари“ е превработено и дека претходниот директор ангажирал, направил, реализирал многу вработувања. Во мандатот на претходниот директор, како што можи да видиме од Годишниот план за вработување, претпријатието броело 27 вработени,а Вие го имате преземено со 25 вработени. Ве прашувам зошто за наредната година во време на, како што милувате да кажувате на енергетска криза, економска криза, планирате 5, ми се чини, вработувања во Годишниот план и зошто предвидувате работна позиција сметководител кога последното вработување во вашето јавно претпријатие е на таа работна позиција, а воедно имате и ангажирано консалтинг приватен сметководител кој Ви ги врши услугите во Вашето јавно претпријатие.

По однос на домаќинското работење во Вашата фирма ме интересира зошто го поништивте последниот оглас и за кого беше наменет? Сигурно потрошивте можи повеќе од 30, 40.000 денари. Не одговоривте кој ќе ги плати огласите во весниците, за оглас кој го објавувате и после пак го поништувате.

Во врска со дивите продавачи. Не го решивте проблемот. Напротив. Вие како јавно претпријатие на дивите продавачи околу вашиот пазар им издавате дури и сметки. Им наплаќате. Тоа е поразително за закупувачите на тезгите. Реагираат тие.

Јавното претпријатие го затекнавте со поставени фотоволтаици. Ве прашав и на Комисијата за финансирање буџет на вчерашната седница дали функционираат, Вие одговоривте дека во моментот не работат, дека не сте во можност да ги оспособите. Цело време обвинувате за енергетска криза како менаџер, потрудете се и оспособете ги истите.

И уште едно прашање согласно менаџерскиот договор што го имате, доколку имате со Градоначалникот, прво што треба да направите во време на криза економска, финансиска криза во јавното претпријатие, Вие како раководител да си ја намалите вашата плата, односно менаџерскиот договор од Градоначалников да Ви го склучи на понизок износ па така ќе испратите порака дека сериозно се грижите за Вашата фирма.

И уште една работа барам извинување од Вас овдека за таа увреда што ја имавте на претходната седница, таа навреда кон нас советниците, околу комуњарите и комунистите. Лесно и ние Вас можиме да ве обвиниме за тоа што се случи со Вашата плата, па да ве направиме дека сте ај сега да не именувам што. И околу тој износ кажете ми дали го вративте тој износ доколку е вратен на сметката на јавното претпријатие.

Ви благодарам.

**ДЕЈАН ПРОДАНОСКИ:**

Ви благодарам. Повелете со одговор.

**ИГОР КРСТЕСКИ -Директор на ЈКП “Пазари”:**

Добра вечер Претседателе, добра вечер Градоначалник, советници, медиуми нема. Ќе почнам со ред. Годишниот план за вработување е вистина на пет работни места, меѓутоа тоа не значи дека Планот за вработување ќе се реализира. Значи Планот за вработување, срамота е јас да го кажувам дека тоа е обврска, законска обврска, која што мора да се поднеси до 31 август и како таква ние ја поднесовме. Исполнувањето на Планот за вработување е веќе нешто друго. Ако има средства можи да се вработат, ако нема, нема да се вработат со ресурсите со кои што располагаме и финансиски и интелектуални ќе ги обавуваме работите онака како што можиме. Значи ќе го затегниме појасот и ќе си ги вршиме нормално работните обврски.

Со врска со фотоволтаиците, точно е, Ви кажав дека пред две недели од прилика, додека јас не бев тука, настанало повторно хаварија и утре веќе имам договорено состанок, треба да дојдат од Квазар од фирмата која што е изведувач, да направат детална анализа зошто се случува толку често проблеми со фотоволтаиците. Односно ова е веќе трет или четврт пат како трансформаторот, просто кажувам, прегорува. Утре кај 10 часот од прилика треба да дојдат и ќе ја имаме таа информација. И треба да се надмини нормално. Јас во текот на овие, значи од моментот кога го надминав како проблем кога се замени со нов, имав многу бенефит. Тука мора да се кажи дека од поставувањето на фотоволтаиците и секаде кај што одам на сите директори им кажувам фотоволтаикот е алфа и омега на проблемот што го имаме сега со електричната енергија. Посебно во услови кога периодот кој што имаме денска светлина ни оди во полза.

Како што и претходно кажав за сметководителот, затоа и беше поништен огласот, бидејќи ние веќе имаме сметководител. И во иднина она што го имавме договорено, ќе настојуваме. Значи минатиот пат го кажав, ние сме толку малечка фирма..

**ДЕЈАН ПРОДАНОСКИ:**

Ве молам од место да нема.

**ИГОР КРСТЕСКИ -Директор на ЈКП “Пазари”:**

..толку малечка фирма сме што не можиме ние да имаме, да го имаме луксузот да удвојуваме работни позиции. Односно, еве го, во конкретниот случај госпоѓата што е вработена, не именувам по име и презиме, оди на породилно боледување и ние ќе имаме потреба од сметководител, девет месеци. И затоа ја ангажираме надворешната фирма. Иако пак ќе речам надворешната фирма не е ангажирана прв пат јас откако сум поставен. Надворешната фирма функционира безмалку 10 години. Зошто и како и тоа ќе дојди на дневен ред. Значи кога нашата вработена ќе ги има сите сертификати, надворешна фирма нема да има. Тоа отворено овдека јасно и гласно го кажувам.

Во поглед на дивите продавачи, проблемот со дивите продавачи почитувани не е од вчера. Значи проблемот е најмалце десетина години. Јас и вчера на состанокот Ви кажав дека настојуваме максимално да го решиме во полза како на нашите коминденти, значи што се тезгаџиите, така и во полза на целокупното население на Прилеп. Во моментов сме во преговори, значи утре, другиден Боже здравје, треба да потпишиме договор за откупување на паркинг места околу катната гаража, бидејќи ние ако направиме анализа, односно имаме направено анализа кој дел од централното градско подрачје најмногу го имаме како проблем со дивите продавачи, тоа ни е она што го дефинираме веќе години наназад, областа околу катната гаража. Значи во моментов сме во фаза на потпишување на договор да ги закупиме тие 6, 7, 10 паркинг места како би го надминале проблемот со дивите продавачи. Инаку и на нашата официјална веб страницата постојано ние и денес еве пред да дојдиме на состанокот, јас испратив официјални барања и до полиција и до инспекторатот од локалната самоуправа и до пазарниот инспекторат за решавање на проблемот со дивите продавачи. Меѓутоа до ден денес, пак ќе повторам до ден денес, ниту еден со исклучок на локалната самоуправа која што иди, меѓутоа нема механизми за да го надмини проблемот, проблемот не се решава. Во изминативе две недели остварувам контакти со другите пазари, посебно еве можам да кажам дека Битола како наш соседен град и тие имаа проблем, меѓутоа функционирањето, соработката помеѓу Битола и полицијата и излагањето на директорот им е феноменална. Вика ние не се занимаваме со дивите продавачи, тоа ние не, еднаш ние се обраќаме до институциите и тој е проблем решен. За жал ние не можиме, немаме слух, немаме фидбек од другата страна и го одбираме алтернативниот начин за решавање на проблемот, односно ќе си ги земиме тие паркинг места. Од една страна дивите продавачи нема да бидат тука паркирани, од друга страна за посетителите на пазарот ќе има паркинг места да можат да си паркираат да си купат на пазарот и да си заминат.

Благодарам.

**ДЕЈАН ПРОДАНОСКИ:**

Ви благодарам. Повелете со контра реплика.

**АЛЕКСАНДАР КИТАНОСКИ:**

Почитуван директоре околу дивите продавачи, полицијата не е надлежна, полицијата не можи да појди да ги избрка, има општината, има комунални редари, инспекторат. Вие сте именуван од Градоначалникот, ќе ја зголемите соработката, ќе интервенирате до нив и општината, после тоа тие ќе побараат асистенции од полицијата. Не можи полицијата да оди тука и да ги брка, доколку претходно не излезат комуналните редари, комуналниот инспекторат на терен.

Не ми одговоривте по однос на Вашиот менаџерски договор, како менаџер дали планирате во наредниот период во време на економска криза основно што е прво, прва работа. Менаџерските договори да ги намалите. Платата Ваша да ја намалите. Не ми одговоривте и дали ги уплативте средствата на Вашата сметка и за тоа не ми одговоривте и уште едно прашање, дали во наредниот период и Вие како останативе три јавни претпријатија планирате да ја зголемите цената на закупнината на тезгите.

Ви благодарам.

**ДЕЈАН ПРОДАНОСКИ:**

Ви благодарам. Повелете со дополнителен одговор.

**ИГОР КРСТЕСКИ -Директор на ЈКП “Пазари”:**

И на минатата седница кажав дека износот на средствата што беше префрлен вишак, се вратени. Значи не знам колку пати ќе повторам и на наредната ќе кажам ако треба. Тоа беше едното прашање.

Другото што беше? За цената на услугите. Сега засега не планираме да ја зголемуваме цената на услугите, иако повторно ќе речам еве ќе се навратам на претходниот Градоначалник можеби знаете, а сигурно знаете дека и тој поднесол барање за зголемување на цената на услугите. Така е? И не му било одговорено, не било ставено на Совет. Сега за сега значи ќе се обидиме со максимални напори, со штедење да не ги оптовариме нашите коминтенти. Тоа ни е целта. Да нема дополнително оптоварување.

Ние имаме соработка со инспекторатот, меѓутоа за жал инспекторатот нема можност да одземи стока. Значи она што го имам јас како повратна информација со инспекторатот од локалната самоуправа, инспекторатот нема можност да одземи стока. И сега идиме во една ситуација кога единствена можност за да се отстранат тие диви продавачи е да им се одземи стоката. Тоа локалната самоуправа не го можи и затоа како алтернативно решение најбезболно, значи без да се оштетат ни дивите продавачи, бидејќи на крајот на краиштата и тие се луѓе и треба да ги разбериме дека и тие не се дојдени од кизнај каде од што сакаат да се шетаат по градовите. Или пак не мора овие од другите градови, овие што идат од селата и тие се диви продавачи од наша гледна точка. Меѓутоа и тие се граѓани. Никој не дошол тука од просто кажано ние по прилепски го викаме од уѕур, меѓутоа најбезболното решение во моментов е така. Се додека не најдиме начин за пазар на големо.

**ДЕЈАН ПРОДАНОСКИ:**

Ви благодарам. Добро. Да ве информирам директоре дека Советов донесе одлука па после препрај одлуката. Инаку донесовме како Совет одлука во минатиот состав.

Дали некој друг се јавува за збор по однос на оваа точка?

Бидејќи никој не се јавува за збор ги молам членовите на Советот да се изјаснат.

Кој е "ЗА" усвојување на Одлука за давање согласност на Годишниот план за вработување во 2023 година на ЈКП ,,Пазари“-Прилеп?

Дали е некој "ПРОТИВ"? Дали е некој "ВОЗДРЖАН"?

Констатирам дека 15 гласови ЗА, 10 гласови ПРОТИВ и 2 гласови ВОЗДРЖАН, Одлуката е усвоена.

По **2та** точка од дневниот ред

- Одлука за давање согласност на Годишниот план за вработување во 2023 година на ООУ “Кирил и Методиј”- Прилеп.

Пред да отворам претрес ја повикувам Претседателката на Комисија за финансирање и буџет г-ѓа Ирена Стерјовска -Локвенец да го поднесе извештајот по однос на оваа точка. Повелете г-ѓо Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Благодарам Претседателе. На одржаната седницата на Комисијата за финансирање и буџет на дневен ред беше предлог одлуката за давање согласност на Годишниот план за вработување во 2023 на ООУ “Кирил и Методиј”- с. Канатларци- Прилеп. На истата седница присуствуваше претставник на ова општинско училиште кој што го образложи годишниот план за вработување кој што е само план кој не знаеме колку ќе се реализира. А истата точка беше усвоена со 4 гласови ЗА и 1 ПРОТИВ. Предлагаме до Советот да се усвои оваа предлог одлука.

Благодарам.

**ДЕЈАН ПРОДАНОСКИ:**

Ви благодарам. Отворам претрес по точкава. Дали некој се јавува за збор?

Бидејќи никој не се јавува за збор ги молам членовите на Советот да се изјаснат.

Кој е "ЗА" усвојување на Одлука за давање согласност на Годишниот план за вработување во 2023 година на ООУ “Кирил и Методиј”- Прилеп?

Дали е некој "ПРОТИВ"? Дали е некој "ВОЗДРЖАН"?

Констатирам дека со 16 гласови ЗА, 10 гласови ПРОТИВ и 1 глас ВОЗДРЖАН, Одлуката е усвоена.

По **3тата, 4тата и 5тата** точка од дневниот ред

-Одлука за давање согласност на Одлуката за измена и дополнување на Одлуката бр.02-432/5 од 11.06.2015 година за корекција на бројот на возења со електронски возни картички во јавниот градски превоз, на ЈП за ПУП Прилеп.

-Одлука за давање согласност на Одлуката за измена и дополнување на Одлуката за усвојување на Ценовник за слободен и посебен линиски превоз на патници бр.02-273/6 од 29.03.2017 година, на ЈП за ПУП Прилеп.

-Одлука за давање согласност на Одлуката за утврдување на ценовник на услуги за школски превоз на ученици и наставници.

Пред да отворам претрес ја повикувам Претседателката на Комисија за финансирање и буџет г-ѓа Ирена Стерјовска -Локвенец да го поднесе извештајот по однос на овие точки. Повелете г-ѓо Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Комисијата за финансирање и буџет на одржаната седница на комисијата на дневен ред ги разгледа предлог одлука за давање согласност на Одлуката за измена и дополнување на Одлуката бр.02-432/5 од 11.06.2015 година за корекција на бројот на возења со електронски возни картички во јавниот градски превоз, на ЈП за ПУП Прилеп. Исто така ја разгледавме и предлог одлуката за давање согласност на Одлуката за измена и дополнување на Одлуката за усвојување на Ценовник за слободен и посебен линиски превоз на патници бр.02-273/6 од 29.03.2017 година, на ЈП за ПУП Прилеп. Исто така ја разгледавме и предлог одлуката за давање согласност на Одлуката за утврдување на ценовник на услуги на школски превоз на ученици и наставници. На седницата на Комисијата за финансирање и буџет беше присутен директорот на ова јавно претпријатие за ПУП- Прилеп кој што детално ги елаборира зошто се пристапува кон промена на овие одлуки и како комисија предлагаме денес до Советот кој што истава точка беше усвоена од Комисијата со 4 гласови ЗА и 1 ПРОТИВ, да биди усвоена од страна на Советот.

Благодарам.

**ДЕЈАН ПРОДАНОСКИ:**

Ви благодарам. Отворам претрес по однос на точкиве. Дали некој се јавува за збор? Повелете г-дине Герамитчиоски.

**ДАРКО ГЕРАМИТЧИОСКИ:**

Согласно член 58, став 1 точка 4 од Деловникот, процедурално предлагаме предлог- одлуката за давање согласност на одлуката за измена и дополнување на одлуката бр. 02-3432/5 од 11.06.2015 година за корекција на бројот на возења со електронски возни картички во јавниот градски превоз на ЈП за ПУП – Прилеп да се врати на повторно разгледување и обработка пред предлагачот. И тоа поради лошата економска состојба на корисниците на услугите на јавниот превоз го предлагаме ова решение во корист на граѓаните на општина Прилеп. Сметаме дека на овој начин ќе допринесеме за олеснување на граѓаните полесно и поевтино да ги извршуваат нивните секојдневни обврски. За таа цел, предлагам измени во предлог одлуката за давање на согласност на одлуката за измена и дополнување на одлуката со број 02-3432/5 од 11.06.2015 година за корекција на бројот на возења со електронски возни картички во јавниот градски превоз на ЈП за ПУП -Прилеп. И тоа во член 1 под реден број 5, каде што стои -цената за 50 возења за студенти и ученици ќе изнесува 500 денари, да гласи -цената за 120 возења ќе изнесува 240 денари.

Благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор? Повелете г-дине Китаноски.

**АЛЕКСАНДАР КИТАНОСКИ:**

Почитуван Претседател на Совет, почитувани советници, почитуван директор на ЈП за ПУП. По однос на предлог одлуката за измена и дополнување на одлуката за усвојување на ценовник за слободен и посебен линиски превоз на патници број 02-273/6, предлагам оваа одлука согласно член 58, став 1 точка 4 од Деловникот за работа на Советот на Општина Прилеп, истата да се врати на повторно разгледување кај предлагачот, на односно Управниот одбор на јавното претпријатие и да се направи измена каде што во колона 3, цената со вклучен 5% ддв, во редот со број 1 сумата од 45 денари се менува со сума од 65 денари, во редот број 2 сумата од 50 денари се менува со сума од 70 денари, овие се овие ваши предвидени зголемувања на Управниот одбор за посебен линиски превоз за патници во редот со реден број 3 сумата од 40 денари се менува со сума од 60 денари и во редот со реден број 4 сумата од 55 денари се менува со сума од 75 денари за слободен превоз на патници. Вака предложената одлука да ја разгледа Управниот одбор и да ја измени, да го донесиме овој заклучок и оваа препорака што така да во колона 3 цената со вклучен 5% ддв во редот со реден број 1, сумата од 45 денари да се замени со сума од 44 денари, додека во редот број 2 сумата од 50 денари се менува со сума од 49 денари за посебен линиски превоз на патници. Во редот со реден број 3 сумата од 40 денари да се замени со сумата од 39 денари и во редот со реден број 4, сумата од 55 денари се менува со сума од 54 за слободен превоз на патници. Се надевам дека Управниот одбор на ова јавно претпријатие ќе ја разгледа вака предложената предлог одлука и оваа точка ќе се врати на повторно разгледување до членовите на Управниот одбор.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор? Повелете г-дине Мариновски.

Ве молам ај за тишина.

**НИКОЛЧЕ МАРИНОВСКИ:**

Ви благодарам. Претседателе како што знаете доставивме амандмани, но ни беа одбијани, па така согласно член 58 од Деловникот за работа, предлагаме прeдлог одлуката за давање на согласност на одлуката за утврдување на ценовник за услуги за школски превоз на ученици и наставници да биди вратена на доработка до Управниот одбор или да биди изменета и тоа предлагаме измени во член 1 став 3 каде што стои -во членот 2 се менува и цената на услугата за вршење на школски превоз на учениците и наставниците, односно 600 денари на 1000денари со вклучен 5% ддв месечно за еден ученик, да стои, во членот 2 се менува и цената на услугата за вршење на школски превоз на учениците и наставниците, односно 600 денари на 572 денари со вклучен 5% ддв месечно за еден ученик. Образложението до Управниот одбор е следното, поради лошата економска состојба на корисниците на услугите на јавниот превоз го предлагаме ова решение во корист на граѓаните на општина Прилеп. Сметаме дека на овој начин ќе допринесиме за олеснување на учениците и наставниците полесно и поефтино да ги извршуваат нивните секојдневни обврски. Исто така, имам прашање до директорот. Директоре дали овој пат имате точна анализа и на кој начин утврдивте секое зголемување и поскапување на износите? Тоа е прашањето до Вас.

И моето прашање до економистите членови на Комисијата за финансирање и буџет. Дали колешке сметате дека и Вие, и Вие колешке, Вие сте двете економисти, сметате дека целосно јавното претпријатие ги има искористено сите механизми, за во делот на менаџирањето да ги намалат трошоците, за да гласате позитивно за поскапување во време на економска криза? Да потсетам, јавното претпријатие колку што се сеќавам во период од две години во време на ковид криза и Вие баравте да ги ослободува граѓаните итн., а Вие тоа не го направивте и сега гласавте без пардон да биди поскапено. Ве прашувам двете да ми одговорите една по една.

Благодарам.

**ДЕЈАН ПРОДАНОСКИ:**

Ви благодарам. Ве молам од место да нема дофрлање. Да одиме со одговор од директорот пошто беше повикан па ќе Ви дадам збор после.

Повелете.

**ЗОРАН ЈОВЕСКИ -Директор на ЈП за ПУП:**

Почитуван Градоначалник, почитуван Претседател на Совет...

**ДЕЈАН ПРОДАНОСКИ:**

Ве молам ај за ред.

**ЗОРАН ЈОВЕСКИ -Директор на ЈП за ПУП:**

..почитувани советници. Значи ја видовте измената на ценовникот, која е денеска предмет на Ваше усвојување. Ги слушнавме предлозите Ваши за корекција на ценовниците и не би се задржал тука, меѓутоа би се задржал на оној дел околу прашањето од г-динот Мариновски. Дали извршивме анализа, да г-дине Мариновски. Извршивме голема анализа и таа се однесува главно на следниот начин, значи двата ценовници кои се однесуваат на посебниот и на линискиот превоз се однесуваат на екскурзии и се однесуваат на превоз кон фирми со договор за да му носиме работници и слично. И тие се покачуваат најмалку согласно кон конкуренцијата што би можела во тој сектор со приватниот да ја направи ПУП. Што се однесува до корекцијата на превозот на учениците и наставниците тоа е 20 денари, значи од 12 претходно оди на 20 денари и месечна карта од 50 возења по 20 денари, 1000денари. Значи истото како и за онај прв ценовник кој што е за корекција на бројот на возења. Ценовникот околу превозот на школските, на учениците и наставниците кој се плаќа од блок дотациите и затоа можеби би можело тука да има еден бенефит претпријатието како поголем, во смисла на тоа што обезбедени се финансиски средства од наставниците преку блок дотациите на општината, односно на учениците со блок дотации од општината за наставниците.

Што се однесува на првиот, специфичниот ценовник оној каде што се директни плаќачи граѓаните, каде што предлагате намалување на студентите, значи не можиме да слезиме на цена која е петкратно зголемена на метан да слезиме од оваа сега што до сега беше. Значи метанот го врши градскиот превоз исклучиво она што го користат граѓаните. Значи ако беше 40 денари ланска година максимална на метанот, 204 е во моментов. Значи петкратно зголемување, а зголемуваме од 12 денари на 20 денари. Имате една ставка од 20 на 30, меѓутоа доколку купи картичка оној што плаќал 30 со кеш плаќање, ќе се вози повторно за 20. Значи ова е најминималното покачување што можи, дури е малку, не е убав зборот смешно, во споредба со останатите градови во Републикава, не зборувам за Скопје. Значи не се работи дали претпријатието работи позитивно или негативно, се работи за еден принцип којшто, знаете како, 12 денари се 12 денари. Ги кревате на 20 денари, значи немојте, немојте знајме колкав е тој износ од 20 денари за едно возење. И да то тешко ги оптерети граѓаните. За ваша информација со тој ценовник направена е анализа за 3 месеци, некаде вкупно од граѓаните собираме 350.000денари од кои 100.000 во просек кажувам за април, мај и јуни, од кои 100.000 на картички, 250.000 со плаќање кеш. Значи тие во моментов се 20 денари кеш. Се креваат на 30 и повторно ако земи картичка пак се враќаат на 20. Значи тука и воопшто нема граѓанинот да биди оптеретен доколку си купи картичка со ова покачување. Значи такви се механизмите кои што ги праевме, таква е анализата која што ја праевме за граѓаните. Значи во еден дел тоа Ви го кажувам, друго што беше краткото прашање околу позитивното работење на ЈП за ПУП. За Ваша информација значи можам да Ви кажам со 220ка и со обврска кон општината за комунална такса ЈП за ПУП го презедов со 36 милиони негатива и 2 милиони неисплатени годишен регрес. Тоа значи 38. Во моментов е 30 милиони вкупната обврска. За 8 месеци 8 милиони е намален вкупниот долг на претпријатието. Ако треба уште нешто задржувам право.

**ДЕЈАН ПРОДАНОСКИ:**

Ви благодарам. Повелете г-дине Јованоски имавте право за збор.

Се извинувам да завршиме со циклусов дополнително има. Се извинувам.

Повелете г-дине Мариновски.

**НИКОЛЧЕ МАРИНОВСКИ:**

Директоре Ве разбирам целосно. Значи и за поскапувањето ама кога одите од, по возење, од 12 на 20 денари. На 50 возења 400денари, така иди? Не, 5по 6, 300. Не, од 12..5 по..400 денари. Убо си кажав, 400 денари на 50 возења. Тоа е за ученик. Сега јас зато интервенирав кај учениците. Двајца ученици во едно семејство се 800 денари. Ајде да речиме дека ќе го издржи едно семејство, ама ако е само возењето. ..Да завршам...

**ДЕЈАН ПРОДАНОСКИ:**

Ај ве молам од место да нема дофрлања.

**НИКОЛЧЕ МАРИНОВСКИ:**

..еве овие 50 возења нема, ама Ценовник за 50 возења. Јас си одам по материјалот. Е сега. Ама не е само то. Денеска имаме поскапување и ...и на кашкавалот и на млекото. Ајде така нека биди. Имаме поскапување на комунали, имаме поскапување на ѓубре, имаме поскапување давачки по основ на двор. Едно семејство ќе биди целосно оптеретено и затоа како што Ви кажав, во моето прво обраќање, кај Вас овие со кашкаваливе овдека молчат. Интелектуалците во Вмро Дпмне молчат. Едно семејство вкупно ќе биди оптеретено минимум со 3, 4 илјади денари месечно плус. Ако одиме ставка по ставка, така е во право сте. Затоа ние реагираме и затоа цел ден овдека Ви.. седиме Ве држиме да се откажите и бараме од нив, од овие со кашкавалов поддршка за нештото.

Благодарам.

**ДЕЈАН ПРОДАНОСКИ:**

Ви благодарам. Повелете г-дине Јованоски.

**ИВАН ЈОВАНОСКИ:**

Денеска ја истегнавте некако седницава непотребно. Цело време исти муабети се вергла се шалта без потреба. Она ме бендиса дијагноза дефокус. Што е море луѓе проблемов значи на поскапувањево? Проблемов е кревањето, ненормалното кревање на ценава на струјава. Башка некој директори што не се способни за менџирање на претпријатие. Мудро тука зборнавте 30 милиони вкупно, оврска, не е таа вкупна обврска, таа е долг. Значи ќе ја кажите како долг, не обврска. Ама така обврска многу замаскирано, симпатично личи. 350.000 денари месечно приход. Така мислам дека беше. Од кои 100.000 денари електронска картица, 250.000 денари кеш. Не работи терминалот за електронско наплаќање. Како се овие пишани мене ме интересира. Имаше побарувачка се бараа луѓе шуш буш за ај среди ми работи напрај ми електроноско вакво. Пошто тие луѓе мене ми се другари. Али не се договоривте за цена пошто беше скапо некојси 150 евра, за безвеза.

Поскапувањето другари, пак ќе речам струјата. Абе кој е на власт? Кој е на власт? Јас прееска реков значи Владата многу лесно можи да ги крени дотациите т.е. да ги врати дотациите, затоа што во јануари ги нурна дотациите то беше најава за криза планирана. Еве како со Совет предложив пак, ама никој не ме ферма 2% пошто сте овдека со задача толку. Советов да предложи иницијатива кон Влада зголемување на дотации или сменување на тарифава во од како е дефиниран сеа во домајќинска струја, пошто сме големи домајќини. И еднаш засекогаш да му е\*\*\* да се тргниме од Анџушеви од не знам ти кој маџери, оти општина е окупирана и сите општини се уценети да купуваат струја од кај некој си такви муртовци. А не мора. Тука е проблемот цел, продава домашна струја по пазарна цена на берза. Многу итар. Такви се тие од источна Македонија, итри. Епа зато овдека сме најтепани, Пелагонија сме труло слепо црево и си игра мајтапи со нас таму.

**ДЕЈАН ПРОДАНОСКИ:**

Ви благодарам. Повелете реплика.

**НИКОЛЧЕ МАРИНОВСКИ:**

Колега Јованоски, само за ваша информација, Владата донесе одлука во 2021 година за зголемување на блок дотациите кон општините. И тоа од 3% на 6% и тие ќе одат таксативно по години. 4% па 5% па 6%. Многу пати ја повикувате Владата, еве да Ве информирам уште минатата година донесе Министерството за финансии и то сеа ќе пробам да Ви кажам точно и... не, не, во ред.

**ДЕЈАН ПРОДАНОСКИ:**

Ве молам од место да нема.

**НИКОЛЧЕ МАРИНОВСКИ:**

Не, не, јас не ја бранам, јас само ...јас не бранам централна политика, ние работиме овдека за граѓаните на општина Прилеп. Ве информирам. Тоа сакам да Ви кажам. Ве информирам. Фискална дезентрализација и реформата ќе се состои од три столба. Зголемување на фискален капацитет на општините и зголемување на приходите на општините, зголемување на финансиска дисциплина на општините, намалување на долговите и домаќинско работење. Трета, зголемена транспарентност и отчетност. И ...не нема гасификација. Тоа е друга работа. Сакав само да Ви кажам од кои данок..

**ДЕЈАН ПРОДАНОСКИ:**

Ај Ве молам ...

**НИКОЛЧЕ МАРИНОВСКИ:**

Од кој данок, али не можам сеа во моментов да го најдам. Така да има зголемување во дотациите.

Благодарам.

**ДЕЈАН ПРОДАНОСКИ:**

Ви благодарам. Контра реплика повелете г-дине Јованоски.

**ИВАН ЈОВАНОСКИ:**

Во право си другар дека Владата донесе таква одлука 2021 за зголемување на блок дотации 3%, па 4%, па 5, па 6, па не знам шо. То кога ќе, тогаш. Е кога, не знаеме. Ете Червона Калина..

Ако биди биди, ако не биди никому ништо. Мене ми е муабетот, донесена одлука за зголемен блок дотации, кај си блок дотациве? Толку едноставно е чоече. Не се во општината. Да де, одлука донесена е, ама кога ќе биди тоа не знаеме. Исто ко со Законо за енергетика, го влечкаја 3 години. Имаше пишано па јуни, кој јуни 2044та? Не беше дефинирано, значи како сака така си игра, то знам дека има одлука, ама нема применување на таа одлука исто како што се донесува еден куп одлуки што се за џабе на папир. Така да, ова не држи вода ништо. Тоа е ко да ти прочитам јас не знам некој член од Устав дека Уставов мене ме брани на право на слобода на говор и да Ви изнаречам овдека се и сешто и да си заминам па Вие да ме тужите, па да Ви речам Устав. А знајме дека тоа нема тежина никако. Така да другарче нема ништо опипливо и тргенете ги Анѓушеви бе. Овдека мислам, локалнава самоуправа треба сама да си ги тргни. 31 октомври поминува договоров со нив. Е сега да видиме колкав ќе биди притисокот и дали ќе можи да го издржа притисокот. Таа струја што е имплементирана одамна од деведести овде за да ја контролира општинава. Затоа што тие се таа кочница и тие се то ѓубре што ја затнува цевкава да не течи вода надвор. Треба да се исчисти то пошто има многу загадена вода што треба надвор да оди. И ќе оди за брзо.

**ДЕЈАН ПРОДАНОСКИ:**

Благодарам. Повелете имате право на збор.

**МОНИКА ГРАШЕСКА ИЛИЕСКА:**

Директоре кога ги објаснувавте поскапувањата кажавте толку се мали и минорни добив впечаток да Ве прашам, па зошто поскапувате ако е тоа толку мало, незначително, минорно? Зошто поскапувате? Не ќе да е така. Сепак тоа поскапување ќе удри по џебот на граѓаните. Нека не се две школски деца кои добиваат бесплатен превоз од училиштето, нека се двајца пензионери или двајца возрасни луѓе кои го користат вашите услуги. Ќе удри по џебот на граѓаните. Не можи да биди тоа така безначајно и минорно. Па затоа кажувам дека во однос на точките 3, 4 и 5 ние ќе гласаме против покачување на цените на вашите услуги. Зошто корисници се ученици, наставници, пензионери, најголем дел од прилепчани. Претходно ги покачивте цените на паркинг местата, всушност Вашето покачување ќе го почувствуваат сите прилепчани, што е недозволиво. Немате никакви вложување, инвестици. Долг временски период се штрајкуваше во Вашето претпријатие, па оваа година едноставно ќе останете запаметени по поскапувањата, а со тоа прилепчани не Ве гласаа, а ние ќе гласаме против ваквата одлука.

Благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки? Повелете г-дине Ѓорѓиоски.

**АЛЕКСАНДАР ЃОРЃИОСКИ:**

Почитувани, пред почетокот на оваа седница поднесовме предлог амандмани во однос на поскапувањето на трите јавни претпријатија, ПУП, Комуналец и Водовод, кои што беа отфрлени од страна на Претседателот на Совет на Општина Прилеп. Како советничка група на Сдсм и Коалицијата ќе предложиме да се донеси заклучок на оваа седница да овие цени кои што ги предлага Управниот одбор на ЈП за ПУП да бидат отфрлени како такви и согласно член 58 од Деловникот за работа на Општина Прилеп да бидат вратени назад на доработување кон работните тела, односно кон Управниот одбор на ЈП за ПУП. Притоа за 3тата точка -предлог одлука за давање согласност на одлуката за измена и дополнување на одлуката бр.02-432/5 од 11.06.2015 година за корекција на бројот на возења со електронски возни картички јавниот градски превоз на ЈП за ПУП -Прилеп. Односно, според одлуката донесена од страна на Управниот одбор на ЈП за ПУП, се врши корекција на бројот на возења со електронски возни картички во јавниот градски превоз на ЈП за ПУП и тоа во член 1 под реден број 1 каде што стои – цената за возење, односно еден купен билет во автобус досега изнесуваше 20 денари, со влегување на сила на оваа одлука ќе изнесува 30 денари. Ние предлагаме оваа одлука да биде отфрлена од страна на советниците на Општина Прилеп, односно ја повикуваме советничката група на Вмро Дпмне да го отфрли ова и да донесиме заклучок цената на едно возење, односно еден купен билет за автобус да изнесува 20 денари.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор? Повелете г-ѓо Симоновска.

**МАРИЈА СИМОНОВСКА:**

Имам прашање до директорот на ПУП. Директоре дали кога правевте анализи и ги донесувавте овие одлуки за ваквите покачувања на цени, ме интересира дали зедовте во предвид, односно дали предвидовте бројот на корисници на превозот, дали ќе се намали или ќе се зголеми? Дали сметате дека со покачувањето на цени и овие веќе приходи кои што ги има ќе бидат зголемени или намалени?

**ДЕЈАН ПРОДАНОСКИ:**

Ви благодарам. Повелете со одговор.

**ЗОРАН ЈОВЕСКИ- Директор на ЈП за ПУП:**

Благодарам за прашањето почитувана колешке. Значи ќе бидам краток. Ова е работено на генарално ист број, се надевам дека ист број ќе бидат корисници, нема да биди зголемен бројот од нашите очекувања, бидејќи капацитет има, превоз има, училиштата, односно на школските деца генерално констатно е ист така да.. отприлика би се движел во тие рамки. Она што се однесува користам прилика, значи не знам колку Ви одговорив на Вашето прашање, значи не очекуваме зголемување на бројот на корисници. Не очекуваме, бидејќи Прилеп е релативно мал град. Зборувам просторно распостранет, така да од анализите на моите колеги од сообраќај кажуваат дека то е то исцрпено се користат оние максимални релации и тука е да речам загубата што се прави во маса, односно што помалку се возат патници. Тие се тие и тој е тој број. Не би можеле за некое големо покачување на бројот на корисници.

Задржувам правото на Моника да и одговорам на кратко ќе проштеваш што вака те персирам. Значи минорно го кажав во број на маса на пари. Не за граѓаните како минорни. Ако мислите дека ние не размислуваме да нешто дајме олеснување за граѓаните кое што повторно има збор минорно, односно минорен приход во случајов со неделната линија. Значи неделната линија најверојатно на наредната седница ќе биди, Вие ќе донесите одлука за бесплатен превоз. Бидејќи се собира во недела од 1.500 до 2.500 денари кои што се исто така минорни за приход на претпријатието па граѓаните да можат да ја користат таа линија бесплатно.

Благодарам.

**ДЕЈАН ПРОДАНОСКИ:**

Ви благодарам. Дали некоју друг се јавува за збор по однос на овие точки? Повелете г-дине Костоски.

**МЕТОДИЈА КОСТОСКИ:**

Почитуван директоре, сведоци сме дека и уште еден од новите автобуси има некое оштетување во предниот дел. Дали знаете за ова? Добро, мислам дека број 3 во предниот дел од левата страна, мала пукнатина има, но сепак не е само овој пример туку и скоро сите општински возила се на некој начин оштетени и тоа со години трае. Никој не ги санира. Дали има некоја постапка каде што може да се доведат до ситуација каде што да личат на нешто, да не биди така само оставени на сами на себе.

Благодарам.

**ДЕЈАН ПРОДАНОСКИ:**

Благодарам, повелете одговор.

**ЗОРАН ЈОВЕСКИ -Директор на ЈП за ПУП:**

Благодарам уште еднаш за прашањето. Не сум известен, а тоа ако е вероватно денеска во текот на денот. Не сум известен дека таква пукнатина има. Број 3. Ќе проверам, ќе бидиме во контакт, ќе доставам.

Значи што се однесува до тековното одржување на автобусите сигурно имаме јавна набавка, избрана куќа која што ги одржува, ги сервисира. Меѓутоа ја користам пак повторно приликата да Ви спомнам еден показател. 2001ва година за тековно одржување на тие четири автобуси беа потрошени од прилика негде 2.5 милиони денари од кои 500тини ради спогодбата за репрограмирање пренесовме оваа година, меѓутоа направено е во минатата година, а оваа година имаме само 450.000 денари. Значи петкратно е намалено одржувањето, односно проблемот околу сервисирањето на тие возила.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за давање согласност на Одлуката за измена и дополнување на Одлуката бр.02-432/5 од 11.06.2015 година за корекција на бројот на возења со електронски возни картички во јавниот градски превоз, на ЈП за ПУП -Прилеп?

Молам? Мислам дека овие прашања ги затворивме на почетокот на седницата и Вие барате заклучок за да се врати на разгледување на Управниот одбор. Точно така. Ако одлуката биди неусвоена, тогаш можи Советот да донеси заклучок за да се врати на повторно разгледување во Управниот одбор на ЈП за ПУП. Тоа мислам дека е веќе разработено прашање на почетокот на самата седница.

Кој е "ЗА" донесување на ваква одлука?

Дали е некој "ПРОТИВ"?

Констатирам дека со 15 гласови ЗА, 11 гласови ПРОТИВ, Одлуката е усвоена.

Кој е "ЗА" усвојување на Одлука за давање согласност на Одлуката за измена и дополнување на Одлуката за усвојување на Ценовник за слободен и посебен линиски превоз на патници бр.02-273/6 од 29.03.2017 година, на ЈП за ПУП Прилеп?

Дали е некој "ПРОТИВ"? Дали има "ВОЗДРЖАНИ"?

Констатирам дека со 15 гласови ЗА, 11 гласови ПРОТИВ, Одлуката е усвоена.

Кој е "ЗА" усвојување на Одлука за давање согласност на Одлуката за утврдување на ценовник на услуги за школски превоз на ученици и наставници.?

Дали е некој "ПРОТИВ"?

Констатирам дека со 15 гласови ЗА, 12 гласови ПРОТИВ, Одлуката е усвоена.

Од **6тата до 14тата** точка од дневниот ред кои се однесуваат на извештаите и програмите за работа на средните општински училишта, извештајот на основното општинско училиште “Добре Јованоски”

-Одлука за усвојување на Годишен Извештај за работата на ООУ “Добре Јованоски”- Прилеп, за учебната 2021/2022 година.

-Одлука за усвојување на Годишен Извештај за работата на СОУ Гимназија “Мирче Ацев”- Прилеп, за учебната 2021/2022 година.

-Одлука за усвојување на Годишна Програма за работа на СОУ Гимназија “Мирче Ацев”- Прилеп, за учебната 2022/2023 година.

-Одлука за усвојување на Годишен Извештај за работата на СОЕПТУ “Кузман Јосифоски Питу”- Прилеп, за учебната 2021/2022 година.

-Одлука за усвојување на Годишна Програма за работа на СОЕПТУ “Кузман Јосифоски Питу”- Прилеп, за учебната 2022/2023 година.

-Одлука за усвојување на Годишен Извештај за работата на СОУ “Ѓорче Петров”- Прилеп, за учебната 2021/2022 година.

-Одлука за усвојување на Годишна Програма за работа на СОУ “Ѓорче Петров”- Прилеп, за учебната 2022/2023 година.

-Одлука за усвојување на Годишен Извештај за работата на СОУ “Орде Чопела”- Прилеп, за учебната 2021/2022 година.

-Одлука за усвојување на Годишна Програма за работа на СОУ “Орде Чопела”- Прилеп, за учебната 2022/2023 година.

Пред да отворам претрес го повикувам Претседателот на Комисија за опшествени дејности и заштита на правата на децата. Г-дин Кире Јоноски да го поднесе извештајот по однос на овие точки.

Повелете г-дине Јоноски.

**КИРЕ ЈОНОСКИ:**

Добро вечер почитувани колеги, почитуван Градоначалник, почитуван Претседател. Вчера на Комисијата за опшествени дејности и заштита на правата на децата беа разгледани сите овие точки што ги прочитавте и сите едногласно беа усвоени од комисијата, со напомена дека во СОЕПТУ “Кузман Јосифоски- Питу” -Прилеп за учебната година 2022-2023 ќе биде усвоена со анексот кон истата, која таа треба да го достави директорката кон Советот и Одделението за правни работи.

Благодарам.

**ДЕЈАН ПРОДАНОСКИ:**

Ви благодарам. Отворам претрес по однос на овие точки. Дали некој се јавува за збор? Повелете г-дине Китаноски.

**АЛЕКСАНДАР КИТАНОСКИ:**

Би поставил кратко прашање до директорот на Гимназијата “Мирче Ацев”, се надевам доколку е тука. Претседателе, претставникот..

Ако е тука, тука, ако не обезбедете го. Пауза барам или информирајте го. По 10минути, барам поддршка од 10, од 5 членови на Совет пауза барам. Да не информирате дали ќе имате претставник. Ви благодарам.

**ДЕЈАН ПРОДАНОСКИ:**

Добро.

**=ПАУЗА**

**ДЕЈАН ПРОДАНОСКИ:**

Ве молам. Повелете да.

**АЛЕКСАНДАР КИТАНОСКИ:**

Му благодарам на директорот за присуството. Ја разгледавме годишната програма за работа на СОУ Гимназија “Мирче Ацев”- Прилеп, ме интересира во делот на доделените средства од Министерството за образование и наука во износ од 100.000 денари. Тоа се оние средства за кои Вие пред неколку дена, како директор на таа институција, дадовте изјава дека имате проблем за реализација на тој проект за кој се однесува хортикултурно уредување на училишниот двор и промена на канализиционата, на дел од канализационата мрежа. Дали до овој момент имате добиено дозвола за градба со цел да се распиши тендерската постапка и тие 100.000 евра доделени од МОН да бидат искористени до крајот на оваа фискална година?

Исто така ме интересира како член на Совет, дали во овој момент Вие како директор на таа институција имате поднесено оставка, како вршител на должност директор на таа институција имате поднесено оставка до Градоначалникот на Општина Прилеп.

Ви благодарам.

**ДЕЈАН ПРОДАНОСКИ:**

Ви благодарам. Повелете со одговор.

**РУБИН МАТЕСКИ -Директор на СОУ Гимназија “Мирче Ацев” -Прилеп:**

Добро вечер на сите, се извинувам што чекавте. Јас мислев дека побрзо ќе заврши, имав и на работа некои други работи, затоа и се закаснив. Што се однесува до прашањето, да, беше дадена таа изјава. Прво да Ве поправам не беа 100.000 денари, туку 5 милиони денари. Можи грешка, лапсус лингва. Да, кажавте тука 5 милиони денари. Да, добро е. Значи реагирав затоа што беше во интерес на општината без разлика што сум јас директор за добро на целата општина. Добив, да, добив потврден одговор дека тој проект ќе биди реализиран. Дека ќе биди во најбрзо време интервенирано и дека ќе биди постапката средена, затоа што тендерот не е проблем, тендерот е поминат. Беше уште тука градежната дозвола. Да, дозволата за градба. Тоа е што се однесува до Вашето прво прашање.

До Вашето второ прашање, да вчера поднесов неотповиклива отставка, но тоа е од мои лични причини.

Благодарам.

**ДЕЈАН ПРОДАНОСКИ:**

Благодарам за одговорот. Дали некој друг бара збор по однос на овие точки?

Бидејќи никој не бара збор ги молам членовите на Советот да се изјаснат.

Кој е "ЗА" усвојување на Одлука за усвојување на Годишен Извештај за работата на ООУ “Добре Јованоски”- Прилеп, за учебната 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 16 гласови ЗА, 10 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен Извештај за работата на СОУ Гимназија “Мирче Ацев”- Прилеп, за учебната 2021/2022 година?

Одлуката е едногласно усвоена.

Кој е "ЗА" усвојување на Одлука за усвојување на Годишна Програма за работа на СОУ Гимназија “Мирче Ацев”- Прилеп, за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 10 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен Извештај за работата на СОЕПТУ “Кузман Јосифоски Питу”- Прилеп, за учебната 2021/2022 година.?

Дали е некој "ПРОТИВ"? "ВОЗДРЖАНИ"?

Констатирам дека со 16 гласови ЗА, 10 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишна Програма за работа на СОЕПТУ “Кузман Јосифоски Питу”- Прилеп, за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 16 гласови ЗА, 10 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишен Извештај за работата на СОУ “Ѓорче Петров”- Прилеп, за учебната 2021/2022 година?

Констатирам дека Одлуката е едногласно усвоена.

Кој е "ЗА" усвојување на Одлука за усвојување на Годишна Програма за работа на СОУ “Ѓорче Петров”- Прилеп, за учебната 2022/2023 година?

Констатирам дека Одлуката е едногласно усвоена.

Кој е "ЗА" усвојување на Одлука за усвојување на Годишен Извештај за работата на СОУ “Орде Чопела”- Прилеп, за учебната 2021/2022 година?

Констатирам дека Одлуката е едногласно усвоена.

Кој е "ЗА" усвојување на Одлука за усвојување на Годишна Програма за работа на СОУ “Орде Чопела”- Прилеп, за учебната 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 15 гласови ЗА, 10 гласови ВОЗДРЖАН, Одлуката е усвоена.

По **15тата, 16тата и 17тата точка** од дневниот ред

-Одлука за усвојување на Извештајот за работа на ЈОУДГ ,,Наша иднина’’–Прилеп за 2021/2022 година.

-Одлука за усвојување на Годишна Програма за работа на ЈОУДГ ,,Наша иднина’’–Прилеп за 2022/2023 година.

-Решение за разрешување и именување членови во Управниот одбор на ЈОУДГ ,,Наша иднина’’-Прилеп.

Пред да отворам претрес го повикувам ја повикувам Претседателката на Комисија за финасисрање и буџет г-ѓа Ирена Стерјовска -Локвенец и претседателката на Комисијата за мандатни прашања, избор и именување г-ѓа Билјана Кузманоска да го поднесат извештајот по однос на овие точки.

Се извинувам, Претседателот на Комисијата за опшествени дејности и заштита на правата на децата, да го поднеси извештајот.

**КИРЕ ЈОНОСКИ:**

На вчерашната седница на Комисијата исто така беа едногласно усвоени предлог одлуката за усвојување на извештај за работа за ЈОУ Детска градинка “Наша иднина” -Прилеп. Предлог за усвојување на годишната програма за работата на “Наша иднина”- Прилеп, исто така предлог -решение .. мислам тие две точки беа едногласно усвоени.

**ДЕЈАН ПРОДАНОСКИ:**

Ви Благодарам. Повелете г-ѓо Кузманоска со извештајот од Вашата комисија.

**БИЛЈАНА КУЗМАНОСКА:**

Почитуван Претседател, почитуван Градоначалник, почитувани колеги советници, Kомисијата за мандатни прашања, избор и именување на седницата имаше точка на дневен ред прво решение за разрешување на членови на Управниот одбор на ЈОУ Детски градинки “Наша иднина”-Прилеп. Членови во Управниот одбор на ЈОУ Детски градинки “Наша иднина”- Прилеп се разрешуваат Мартин Благоески, претставник од родителите на деца, Јасмина Иваноска, претставник од родителите на децата, а на нивно место се именуваат Христина Митрески, претставник исто така од родителите на децата и Дијана Димеска, претставник од родители на деца. Како Комисија ја усвоивме оваа точка со 5 гласа ЗА и предлагаме до Советот да се усвои.

Ви благодарам.

**ДЕЈАН ПРОДАНОСКИ:**

Ви благодарам. Отворам претрес по однос на овие три точки. Дали некој се јавува за збор?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за усвојување на Извештајот за работа на ЈОУДГ ,,Наша иднина’’–Прилеп за 2021/2022 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА и 10 гласови ВОЗДРЖАН, Одлуката е усвоена.

Кој е "ЗА" усвојување на Одлука за усвојување на Годишна Програма за работа на ЈОУДГ ,,Наша иднина’’–Прилеп за 2022/2023 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА и 10 гласови ВОЗДРЖАН, Одлуката е усвоена.

Кој е "ЗА" усвојување на Решение за разрешување и именување членови во Управниот одбор на ЈОУДГ ,,Наша иднина’’-Прилеп?

Констатирам дека Одлуката е едногласно усвоена.

По **18тата до 26тата** точка од дневниот ред кои се од областа на урбанизам

-Програма за измени и дополнувања на годишна Програма за финансирање на изработка на урбанистички планови на територијата на Општина Прилеп, за 2022 година.

-Одлука за определување на ширина на крајбрежен појас во водотеците во плански опфат на УПС Чепигово, КО Чепигово Општина Прилеп.

-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1617/1 КО Селце, на барање од Блаже Стојаноски.

-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.849, КП бр.850, КП бр. 835 и КП бр.842 КО Прилеп, на барање од Владимир Ристески.

-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1157 КО Оревоец, на барање од Димоски Крсте и Димоски Душан.

-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.2574 КО Оревоец, на барање од Доста Пурдеска.

-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1030/1 КО Плетвар, на барање од Марина Тошеска и Јасмина Тодороска Стојкоска.

-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.3248/2 КО Прилеп, на барање од Милан Пирганоски.

-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.3007/4 КО Прилеп, на барање од Олгица Јованоска.

Пред да отворам претрес го повикувам Претседателот на Комисијата за урбанизам и заштита на животна средина г-дин Зоран Јанкулоски да го поднеси извештајот по однос на овие точки.

Повелете г-дине Јанкулоски.

**ЗОРАН ЈАНКУЛОСКИ:**

Почитуван Градоначалник, почитувани колеги советници, почитувани присутни. Комисијата за урбанизам и заштита на животна средина при Советот на Општина Прилеп на ден 26.09.2022 година со почеток во 11часот одржа седница со следниот предлог дневен ред.

1. Предлог-Програма за измени и дополнувања на годишна Програма за финансирање на изработка на урбанистички планови на територијата на Општина Прилеп, за 2022 година.
2. Предлог-Одлука за определување на ширина на крајбрежен појас во водотеците во плански опфат на УПС Чепигово, КО Чепигово Општина Прилеп.
3. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1617/1 КО Селце, на барање од Блаже Стојаноски.
4. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.849, КП бр.850, КП бр. 835 и КП бр.842 КО Прилеп, на барање од Владимир Ристески.
5. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1157 КО Оревоец, на барање од Димоски Крсте и Димоски Душан.
6. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.2574 КО Оревоец, на барање од Доста Пурдеска.
7. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1030/1 КО Плетвар, на барање од Марина Тошеска и Јасмина Тодороска Стојкоска.
8. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.3248/2 КО Прилеп, на барање од Милан Пирганоски.
9. Предлог-Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.3007/4 КО Прилеп, на барање од Олгица Јованоска.

Комисијата по точките се изјасни, точката 1, 5..да. Под број 1, 5, и 7 беше изгласана со 4 гласови ЗА и 1 ВОЗДРЖАН, а преостанатите точки 2,3,4,6,8 и 9 беа едногласно изгласани.

Благодарам. И на Комисијата и предлагам да бидат усвоени во предложениот текст. Да позитивно.

Благодарам.

**ДЕЈАН ПРОДАНОСКИ:**

Благодарам за извештајот. Отворам претрес по однос на овие точки. Дали некој се јавува за збор?

Повелете г-це Кузмановиќ.

**ИВОНА КУЗМАНОВИЌ:**

Почитуван Претседател на Совет бараме пауза да се обезбеди присуство на претставник од урбанизам да ни ја образложи програмата по однос на 18тата точка.

...Ќе си дојдат. Пауза да дојди претставник да ни ја образложи програмата.

**ДЕЈАН ПРОДАНОСКИ:**

Ќе продолжиме со работа. Овие точки ќе ги оставиме за разгледување понатаму. Продолжуваме со работа дури се обезбеди претставник од Секторот за урбанизам.

..Пауза од 15минути.

**=ПАУЗА**

**ИВОНА КУЗМАНОВИЌ:**

Почитуван бараме подетално да ни ја образложите 18тата точка, предлог програма за измена и дополнувања на Годишната програма за финансирање на изработка на урбанистички план на територијата на општина Прилеп за 2022 година.

**ДЕЈАН ПРОДАНОСКИ:**

Ви благодарам. Повелете претставникот од Секторот за урбанизам со објаснување.

**БОЖИДАР ВЕЛКОСКИ- Претставник од Сектор за урбанизам:**

Добро вечер на сите. Во врска со измената и дополнувањето на програмата за донесување на Детални урбанистички планови во конкретниот случај станува збор, не за план и проект од страна на општината, туку за приватна иницијатива. И затоа во интерес на поднесителот на инцијативата, бараме да се вметни и неговата иницијатива за измена и дополнување на планот и програмата. За подетално нешто доколку Ве интересира во врска со таа иницијатива слободно обратете се, ние подетално во писмена форма се што Ве интересира ќе Ви доставиме.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки? Се јавивте за збор сега. Не беше советничко прашање, беше за збор. Контра реплика повелете.

**ИВОНА КУЗМАНОВИЌ:**

Господине Ве викнавме нешто да ни образложите, а не да дојдите да Ве чекаме 20минути за да ни кажите дека писмено ќе не известите. Сакаме образложение. Се надевам носите нешто со Вас, програма, материјал. Не дојдовте така.

**ДЕЈАН ПРОДАНОСКИ:**

Повелете со дополнување на Вашиот одговор.

**БОЖИДАР ВЕЛКОСКИ- Претставник од Сектор за урбанизам:**

Прво дојдов за 10, не за 20 минути. А второ, како што кажав и претходно ќе повторам. За подетално што Ве интересира слободно обратете се, писмено ќе Ви доставиме. Значи станува збор за обемен материјал, не е тоа нешто што ќе го донесам овде и само ете видете и толку.

Благодарам.

**ДЕЈАН ПРОДАНОСКИ:**

Повелете.

**АЛЕКСАНДАР КИТАНОСКИ:**

Почитуван претставник, не се работи за вашето доаѓање овдека за 10 или 15 минути, тоа е пропуст веројатно и на Претседателот на Совет овдека. Пропуст и на Градоначалникот за секоја точка мора да има претставници од предлагачот на материјали.

**ДЕЈАН ПРОДАНОСКИ:**

Во еден претходнен мандат колку сега што седи Градоначалников на седница...

**АЛЕКСАНДАР КИТАНОСКИ:**

Тогаш да сте реагирале.

**ДЕЈАН ПРОДАНОСКИ:**

Реагиравме и тогаш.

**АЛЕКСАНДАР КИТАНОСКИ:**

Советник бевте.

**ДЕЈАН ПРОДАНОСКИ:**

Советник бев и реагирав. Да и ти бранеше. Во иста ситуација сме. Еве ти кажаа дека писмено ќе одговори. Како се заинтересиравте за деталниве планови, нема проблем.

**АЛЕКСАНДАР КИТАНОСКИ:**

Значи со оглед на тоа што знаеме како функционира урбанизмот и Одделението за урбанизам во општинава и ова е доказ вечерва. Да го викате претставникот од дома вечерва во 22, 22 и 30 часот колку е и да дојди овдека една реченица да ни кажи дека писмено ќе ни одговори.

**ДЕЈАН ПРОДАНОСКИ:**

То беше целта да се пролонгира.

Ве молам од место да нема дофрлање.

Повелете Ви течи времето.

Ве молам од место да нема дофрлање.

**АЛЕКСАНДАР КИТАНОСКИ:**

Не е раководителот, почитуван колега Зоран, наш. Раководителот е вработен овдека. Бил и вработен до сега, работел за плата. Како во кое време? Овие 10 месеци. Ова една година има од избори. Што сработи урбанизам во оваа една година?

**ДЕЈАН ПРОДАНОСКИ:**

Ве молам од место да не дофрлате.

**АЛЕКСАНДАР КИТАНОСКИ:**

Ве замолив Градоначалник, во урбанизмот да направите ангажман да почни да функционира во општинава. Толку.

**ДЕЈАН ПРОДАНОСКИ:**

Во благодарам. Дали некој друг се јавува за збор?

Повелете г-дине Герамитчиоски.

**ДАРКО ГЕРАМИТЧИОСКИ:**

Почитуван претставник на предлагачот. Јас разбирам дека материјалот е доста обемен, меѓутоа точките се ставени на гласање сега. И затоа мораме да Ви ги поставиме овие прашања и да ни ги разјасните нејаснотиите кои ги имаме по однос истите, бидејќи ги гласаме сега. Дополнителното образложение понатаму нема да ни менува ништо. Во контекст на она што го праша и колешката Ивона, Ве замолувам да ни ја објасните и предлог одлуката за опредулување на ширината на крајбрежниот појас во водетеците во планскиот опфат на УПС Чепигово КО Чепигово, Општина Прилеп.

Благодарам.

**БОЖИДАР ВЕЛКОСКИ- Претставник од Сектор за урбанизам:**

Во врска со двете точки и двете се поминати на комисиите претходно, формирани од страна на Советов. Така да, таму поминаа со позитивно мислење и како што кажав значи во врска со првата точка околу Деталниот урбанистички план, измена и дополнување, значи не е тоа нешто што еве како што кажав можи овдека да се објасни. Ние сепак како урбанизам, дел од Општина Прилеп, Сектор за урбанизам, Ви стоиме на располагање во секое време. Вие материјалот го имавте една недела претходно. Секој онај што беше заинтересиран можеше слободно да дојди во било кое време и да види за што и како се работи. Никој тоа до сега не го направи. Тоа е во врска со ...молим? Да. Е така. Поконкретни и подетални, еве како што кажав, се што Ве интересира сега вечерва..една недела не Ве интересираше, сега вечерва. На Комисија помина кај што имате претставници од Советот. Имате што се. И сега, еве пак повторувам, се што Ве интересира во поглед со Деталниот урбанистички план, нема проблем ние Ви стоиме како Сектор на располгање детално да Ви одговориме во писмена форма, ако сакате повелете, дојдете и усно, нема проблем.

Во врска со второто прашање, тоа е дел од програмата за изготвување на детални планови за населени места. Конкретно станува за населено место Чепигово, каде што треба да се утврди заштитен појас. Да..Да. Тоа ширина, едно друго, тоа е сето утврдено согласно закон. Тука нема..само што мора заради изготвување на Деталниот план на населено место Чепигово да помини со одлука на Совет овде. Инаку тоа е законско утврдено колкав е заштитниот појас. Еве ви објаснивме. Еве и пак да повторам, слободно кога сакате.

**ДЕЈАН ПРОДАНОСКИ:**

Ви благодарам. Да нема од место дофрлања. Ве молам.

Дали некој друг се јавува за збор? Повелете г-дине Јованоски.

**ИВАН ЈОВАНОСКИ:**

Прееска исто се отвори тема за урбанизам и се оџагарија многу одма луѓе. Мене ме интересира, кога ќе прекини да ве интересира некои парцели што ги имате пикирано, таргетирано, државни, да прекините да Ве интересира затоа што нема шанса квадрат метар да дозволиме да се оттуѓи државно земјиште. Толку. Немојте да тријате раце ни со Детален урбанистички план, ни со Генерален урбанистички план. Нема шанса. Ни зграда, ни зградуле, ни четири куќи со исти влез со различни ..ништо нема да Ви помини. Ништо нема да Ви помини. Толку.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Програма за измени и дополнувања на годишна програма за финансирање на изработка на урбанистички планови на територијата на Општина Прилеп за 2022 година?

Дали е некој "ПРОТИВ"? "ВОЗДРЖАН"?

Констатирам дека Одлуката е едногласно усвоена.

Кој е "ЗА" усвојување на Одлука за определување на ширина на крајбрежен појас во водотеците во плански опфат на УПС Чепигово, КО Чепигово Општина Прилеп?

Констатирам дека Одлуката е едногласно усвоена.

Кој е "ЗА" усвојување на Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1617/1 КО Селце, на барање од Блаже Стојаноски?

Дали е некој "ПРОТИВ"? "ВОЗДРЖАН"?

Констатирам дека Одлуката е едногласно усвоена.

Кој е "ЗА" усвојување на Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.849, КП бр.850, КП бр. 835 и КП бр.842 КО Прилеп, на барање од Владимир Ристески?

Дали е некој "ВОЗДРЖАН"? "ПРОТИВ"?

Констатирам дека Одлуката е едногласно усвоена.

Кој е "ЗА" усвојување на Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1157 КО Оревоец, на барање од Димоски Крсте и Димоски Душан?

Дали е некој "ВОЗДРЖАНИ"? "ПРОТИВ"?

Констатирам дека Одлуката е едногласно усвоена.

Кој е "ЗА" усвојување на Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.2574 КО Оревоец, на барање од Доста Пурдеска?

Констатирам дека Одлуката е едногласно усвоена.

Кој е "ЗА" усвојување на Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.1030/1 КО Плетвар, на барање од Марина Тошеска и Јасмина Тодороска Стојкоска?

Констатирам дека Одлуката е едногласно усвоена.

Кој е "ЗА" усвојување на Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.3248/2 КО Прилеп, на барање од Милан Пирганоски?

Констатирам дека Одлуката е едногласно усвоена.

Кој е "ЗА" усвојување на Одлука за утврдување услови за донесување на урбанистичко планска документација со која ќе се изврши проширување на планскиот опфат и вклопување на бесправниот објект на КП бр.3007/4 КО Прилеп, на барање од Олгица Јованоска?

Констатирам дека Одлуката е едногласно усвоена.

По **30та, 31та, 32та и 33та** точка од дневниот ред

-Одлука за давање согласност на Одлуката за утврдување на цена за снабдување со вода запиење или водоснабдување на ЈКП Водовод и канализација Прилеп, за регулиран период започнувајќи од месец Октомври 2022-2023 година, бр. 02-317/2 од 22.09.2022 година.

-Одлука за давање согласност на Одлуката за утврдување на цена за собирање и одведување на урбани отпадни води на ЈКП Водовод и канализација Прилеп, за регулиран период започнувајќи од месец Октомври 2022-2023 година, бр.02-317/2-1 од 22.09.2022 година.

-Одлука за давање согласност на Одлуката за утврдување на цена за прочистување на отпадни води на ЈКП Водовод и канализација-Прилеп, за регулиран период започнувајќи од месец Октомври 2022-2023 година, бр.02-317/2-2 од 22.09.2022 година.

-Одлука за давање согласност на Одлуката за утврдување на надоместок за одржување на водомерни инстрименти-водомерите за сите корисници на услугите од ЈКП Водовод и канализација Прилеп (физички и правни лица), бр.02-317/2-3 од 22.09.2022 година.

Пред да отворам претрес ја повикувам Претседателката на Комисија за финансирање и буџет, г-ѓа Ирена Стерјовска -Локвенец да го поднеси извештајот по однос на овие точки.

Добро, согласно Деловник имам право да го променам редоследот на разгледување на точките. Консултирајте си го Деловникот. Деловникот за работа. Мислам дека не Ви менува ништо во сценариово, дали е или ..

Член 50, претрес во прашањето од дневниот ред се врши според утврдениот редослед на дневниот ред. Во текот на седницата по предлог на Претседателот на Советот или по предлог на 5 членови, Советот без претрес може да одлучи да се извршат измени во редоследот на претресот на одделни прашања, односно да се води единствен ...

Овде имаме повеќе договори вечерва што се прекршени. Деловничко право е дека можам да го сменам редоследот во текот на седницата.

Ве молам од место да не зборувате. ..Заради Вас..заради Вас.

**ИРЕНА СТЕРЈОВСКА -ЛОКВЕНЕЦ:**

Претседателе можи да почнам?

**ДЕЈАН ПРОДАНОСКИ:**

Да, да повелете.

**ИРЕНА СТЕРЈОВСКА -ЛОКВЕНЕЦ:**

Комисијата за финансирање и буџет на 26.09. одржа седница на која што на дневен ред како дополнителни точки се најде и предлог одлуката за давање согласност на Одлуката за утврдување на цена за снабдување со вода за пиење или водоснабдување на ЈКП “Водовод и канализација” -Прилеп за регулиран период започнувајќи од месец октомври 2022 година до 2023 година број 02-317/2 од 22.09.2022 година. На дневен ред беше предлог одлука за давање согласност на Одлуката за утврдување за собирање и одведување на урбани отпадни води на ЈКП “Водовод и канализација” -Прилеп за регулиран период започнувајќи од месец октомври 2022 - 2023 година број 02-317/2-1 од 22.09.2022 година. Наредна предлог одлука е предлог одлуката за давање согласност на Одлуката за утврдување на цена за прочистување на отпадни води на ЈКП “Водовод и канализација”-Прилеп, за регулиран период започнувајќи од месец Октомври 2022 -2023 година, бр.02-317/2-2 од 22.09.2022 година. На дневен ред се најде и Одлуката за утврдување на надоместок за одржување на водомерни инстрименти-водомерите за сите корисници на услугите од ЈКП “Водовод и канализација”- Прилеп (физички и правни лица), бр.02-317/2-3 од 22.09.2022 година. На седницата на Комисијата за финансирање и буџет беше присутен претставник на ова јавно комунално претпријатие, кој што прецизно и детално ги образложи, ја образложи потребата за носење на овие одлуки кои што денес се на дневен ред. Истите точки на комисијата беа донесени со 4 гласови ЗА и 1 ПРОТИВ. Како такви ги предлагаме овие предлог одлуки денес на усвојување на Советот на Општина Прилеп.

Благодарам.

**ДЕЈАН ПРОДАНОСКИ:**

Ви благодарам. Отворам претрес по точките. Кој бара за збор?

Повелете г-дине Герамитчиоски.

**ДАРКО ГЕРАМИТЧИОСКИ:**

Согласно член 58, став 1 точка 4 од Деловникот, процедурално предлагам предлог -одлуката за давање согласност на одлуката за утврдување на цена за собирање и одведување на урбани и отпадни води на ЈКП “Водовод и канализација”-Прилеп за регулиран период започнувајќи од месец октомври 2022 -2023 година, број 02-317/2-1 од 22.09.2022 година да се врати на повторно разгледување и обработка пред предлагачот. И тоа поради лошата економска состојба на корисниците на услугите го предлагаме ова решение во корист на граѓаните на општина Прилеп. Сметаме дека на овој начин ќе доприносиме за олеснување на граѓаните полесно и поефтино да ги извршуваат секојдневните обврски. За таа цел предлагаме измените во предлог одлуката за давање согласност на одлуката за утврдување на цена за прочистување на отпадни води на ЈКП “Водовод и канализација” -Прилеп за регулиран период започнувајќи од месец октомври 2022- 2023 година број 02-317/2-1 од 22.09.2022 година и тоа во став 1, точка 2, каде што се наведува за 2023 година во износ од 6,36 денари на метар кубен за сите корисници, да стои за 2023 година во износ од 5 денари за метар кубен за сите корисници.

Благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор? Повелете г-ѓо Грашеска Илиеска.

**МОНИКА ГРАШЕСКА ИЛИЕСКА:**

Колеги советници, во однос на точката 30, 31, 32 и 33, ќе гласаме против поскапување на водата на цената на услугите на ЈКП “Водовод”. Ова покачување на цената на водата всушност е најголемата изборна измама на Вмро Дпмне и Вас Градоначалник. Ветувавте пониска цена на водата, јавно, јасно и гласно. Што би рекле Вие реално и остварливо. Но Вие всушност најмногу остваривте вработувања на Вашите најблиски партиски соработници. Чинам како во програмата да Ви е запишано во првите 100 дена вработување на братот на вечната пратеничка Ана Лашкоска и како обавезно во првите 100 дена да има вработување на кординаторот на советничката група, колешката Ирена Стерјовска. Тука мислам и дека има и конфликт на интереси, затоа што си и заменик Градоначалник, сте на чело на Комисијата за финансирање, координатор на советничката група и плус вработена во јавното комунално претпријатие, но тоа можеби во изборната програма и ги имате ветено во првите 100 дена и тука не Ви се мешаме. Но тоа најмногу го остваривте. Остваривте и миниум 400.000 денари трошоци по основ на награди и прекувремени сати. И сега сакате да не убедите дека овие трошоци треба да ги платат граѓаните од својот џеб. Ниту е реално, ниту е нормално. Доколку не сте во можност да го менаџирате претпријатието, најдобро е да дадете оставка, а не да посегнувате по џебот на прилепчаните, преку 23% поскапа цена на водата. За пример, да знаат граѓаните што ќе му се случи, на едно четворочлено семејство кое месечно троши 20 кубици вода, сега ќе плаќа поскапа цена на водата за 223 денари, поголем грабеж здравје.

Благодарам.

**ДЕЈАН ПРОДАНОСКИ:**

Во благодарам. Повелете г-дине Ѓорѓиоски.

**АЛЕКСАНДАР ЃОРЃИОСКИ:**

Почитувани, за ЈКП “Водовод и канализација” и за сметките кои што стасуваат до граѓаните зборував од оваа говорница уште од првата седница на Совет на Општина Прилеп и еве сега на 15тата седница сеуште ја имаме истата полемика. Г-дине Градоначалник на 8.10.2021 година, ветивте реално остварливо намалување на цената на водата за граѓаните на општина Прилеп. Рековте дека Сдсм ги лажеше граѓаните 4 години за намалување на цената на водата, а цената на водата остана непроменета. Не само што не ја намаливте г-дине Градоначалник цената на водата, туку цената на водата за која што граѓаните ќе добиваат од наредниот месец ќе им биде зголемена за 23%, а од 01.01.2023 ќе биди зголемена за 25%. Можеби процентуално зголемувањето на цената на чинење на водата е најмало од трите поскапување кои што денеска Вие како владеачко, локално мнозинство пробувате да ги помините, но сепак тоа според цената која што ќе ја добијат граѓаните на следната сметка ќе биде највисока. Ова е најголем удар кој што граѓаните ќе го добијат со ова ново поскапување од страна на ЈКП “Водовод и канализација”. Многу добро и имам и поставено советничко прашање од ова место. Добив еден штул одговор од една реченица, дали од Ваша или од Вашата ПР служба не знам, но јас многу добро се сеќавам на таа прес конференција и имам тука, ајде да речам, мал извадок каде што велите дека, после 17ти октомври новата локална власт предводена од мене како Градоначалник заедно со Советот на општината ќе пристапиме кон конкретни мерки за намалување на сумата на сметките за вода и канализација. Затоа што веќе имаме план како тоа да го направиме и имаме веќе готов проект и после направени пресметки од стручни лица овој план ќе го реализираме. Имено ова ќе го реализираме со првиот буџет. Првиот буџет ние го донесовме во декември 2021 година, ништо. Сега во септември месец 2022 година наместо намалување на цената или наместо зачувување на постојаната цена на чинење на водата, ние ја зголемуваме цената на водата. Имено ова ќе го реализираме со првиот буџет, кој го спремаме јас и мојот тим од стручни лица, државни службеници во локалната самоуправа. Обврска на општината е да се грижи и да ги потпомага јавните претпријатија на која е таа основач. Општината ја има обврската да ги потпомага јавните претпријатија на која што е таа основач. Тоа е точно, али општината има пари за 53 привремени вработувања во Општина, има пари за привремени вработувања во “Водовод и канализација”, во ЈКП “Комуналец”, али за субвенционирање на сметките на водата на граѓаните или не мора субвенционирање, туку едноставно оставање на цената на чинење на водата како што е денеска, ЈКП “Водовод”, односно општината како нејзин основач не можи да најди средства за цените за вода да не се зголемат на таа енормна сума. Поднесовме барање, амандманска расправа, со која што цената на водата ќе остани иста и е одбиана од страна на Претседателот на Совет. Побаравте од Вас, како советничка група да се приклучите кон нас, да се вразумите, да го послушате гласот на прилепчани, да послушате дека во оваа тешка ситуација ова не е потребно. Да ги повлечиме дополнителни точки меѓу кои беа и трите точки за ЈКП “Водовод и канализација”. Но сепак Вие останавте глуви и се гледа дека Вашиот план за зголемување на сметките во овие три јавни комунални претпријатија ќе ги истуркате до крај и дека, ајде, од нареден месец животот во Прилеп ќе се зголеми, ќе стани поскап за 1000денари од страна на трите комунални прептпријатија.

Ви благодарам.

**ДЕЈАН ПРОДАНОСКИ:**

Ви благодарам. Дали некој се јавува друг за збор? Повелете г-це Кузмановиќ.

**ИВОНА КУЗМАНОВИЌ:**

Почитуван Градоначалник, овде Вие сте најповикан. Цената ја покачувате за фантастични 23%. Од наредниот месец граѓаните на oпштина Прилеп, оние кои сте ги излажале во предизборната кампања и Ве гласале ќе плаќаат повисоки сметки. Ќе Ве прашам повторно, дали не е чесно да си признаете дека сте ги излажале прилепчани и удривте по нивниот џеб.

Благодарам.

**ДЕЈАН ПРОДАНОСКИ:**

Ви благодарам. Повелете Градоначалник.

**БОРЧЕ ЈОВЧЕСКИ -Градоначалник:**

Да, пошто неколку пати бев прозван, ќе ви кажам еден податок. Добро паметите кога сум кажал предизборно, дека ќе се потрудиме со стручниот тим да направат анализа и да изнајдиме начин како водата ќе биди поефтина за 20%. И направена е анализа. Точно. Таа е вистината. Без разлика нема да повторувам по 100ти пат како вас, каква, милуваме, да речиме економска криза и од каде потекнува, поскапување на сите енергенси, али најважно е што идејата ја имавме уште тогаш за фотоволтаици, рачунајќи на прочистителната станица. И знаете, сега јас ќе го повикам директорот на ЈКП “Водовод и канализација”, знаете од Вашата Влада каков одговор е добиен? Не смеете да поставувате фотоволтаици. Тука беше единствената идеја каде што ние можиме на тој начин и да ја поефтиниме. За тоа не сакате да зборувате или не сакате да слушате?

Благодарам.

**ДЕЈАН ПРОДАНОСКИ:**

Ви благодарам. Повелете со контра реплика г-дине Ѓорѓиоски.

**АЛЕКСАНДАР ЃОРЃИОСКИ:**

Првичниот план на општина Прилеп беше намалување, односно на Вашето предизборно ветување беше намалување на цената со првиот буџет. За време на првиот буџет ние не добивме никаков предлог од Ваша страна за намалување на цената на водата. И уште тогаш ги излажавте прилепчани. Ова е ваша втора лага. Ова е втора лага, наместо намалување, добиваме зголемување. И како што кажавте, убо имате кажано во тој прес тогаш. Општината има обврска спрема јавните претпријатија која што таа, на која што таа е оновач. Значи вие како општина треба да се грижите за нив.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки? Повелете г-дине Мариновски.

**НИКОЛЧЕ МАРИНОВСКИ:**

Почитуван Претседателе, согласно член 58 од Деловникот за работа на ова собрание, предлагам предлог -одлуката за давање на согласност на Одлуката за утврдување на цена за собирање и одведување на урбани отпадни води на ЈКП “Водовод и канализација” -Прилеп за регулиран период започнувајќи од месец Октомври 2022-2023 година, бр.02-317/2-1 од 22.09.2022 година, да биди вратена на повторно одлучување или разгледување до Управниот одбор на “Водовод и канализација”. А исто така да ја искористам оваа прилика и да му предложам, доколку советниците одлучат да се врати на повторно разгледување, да предложам измени во предлог на одлуката за давање согласност на Одлуката за утврдување на цена за прочистување на отпадни води на ЈКП “Водовод и канализација” -Прилеп за регулиран период започнувајќи од месец октомври 2022-2023 година бр.02-317/2-1 од 22.09.2022 година и тоа во став 1, точка 2, каде што се наведува, за 2023 година во износ 6,36 денари за метар кубен за сите корисници, да стои за 2023 година во износ од 6,17 денари за метар кубен за сите корисници. Образложението како советник и го давам поради лошата економска состојба го предлагам ова решение во корист на граѓаните на општина Прилеп. Тоа е во врска со точката. Би сакал да го запрашам директорот, дали со овие покачувања, велите дека ви се пресметани сите тие работи, дали со овие покачувања можите да ги уверите прилепчани дека дополнително нема да има нови поскапувања. Дали Вие ќе го внесите ова претпријатие во рентабилност? Дали сметате дека од усвојувањето на овие поскапувања нема да имаме нови, односно нема да се створи потреба да има нови? И се надевам, пошто директорот на “Комуналец” во прес конференцијата не уверуваше дека нема да има нови вработувања, односно ќе се труди со истите, истиот број на вработени. Се надевам дека и Вие нема да имате нови вработувања за дополнително да го оптеретувате претпријатието.

Благодарам.

**ДЕЈАН ПРОДАНОСКИ:**

Ви благодарам. Повелете со одговор.

**ИГОР ГУЛАБОСКИ -Директор на ЈКП “Водовод и канализација”:**

Ќе почнам еве од кај Мариновски, па ќе се вратам наназад. И Градоначалникот еве што ме повика да ги образложам некои работи. За “Водовод”, конкретно за “Водовод” знаете дека Регулаторна ја формира цената. Последната изјава што ја дадов некни, претпоставувам дека ја имате добро слушнато, Регулаторна ги формира цените. Моментално во 2020 врз балансот од 2020 дава цени за ‘21ва, ‘22ра и ‘23та. Но тогаш овие цени за струја, горива, репроматеријали не биле сегашните и ги дала овие цени. Истата таа Регулаторна на последниот состанок кажа дека од сите јавни комунални претпријатија кои што послужуваат вода ќе побара после завршувањето на оваа година врз основа на завршната сметка да поднесиме ново барање. Таа Регулаторна комисија оформена од Влада. Дотогаш ни јас, ни ти, ни никој не можи да претпостави дали цените на струјата ќе одат нагоре или ќе се намалат. Нивно е како Регулаторна комисија да ни даде нови цени. Тука веќе во овој момент можиме само да претпоставуваме, но не можиме точно да одговориме. На прашањето дали планираме понатака да поскапуваме, значи попросто малце, ако Регулаторна ни даде нови цени, како владино тело, за жал Вие и сите овдека не можиме да се спротиставиме на таа одлука. Тоа не знаеме, тогаш немаме ни право, ни ние едните, ни другите да коментираме. Овдека сега да одиме, просечно за фамилија, за една фамилија просечна сметка извадена е 576 денари. Значи тоа е просек за цела година и ‘21ва и ‘20та и овие месеци. 576 денари. Таа сметка се зголемува за 118 денари, 694. Тоа е просек. Некој троша 200 денари, некој 1000, значи просеко е тој изваден од домаќинство. Или 20,48%. Не 23, 20,48%. И одма тука ќе се надоврзам за 2023та, мораме веќе кога одиме со бројки да бидиме прецизни и нештово, убаво е кажано, се снима. За домаќинства според Регулаторна за 23та што ни има дадено, цената за домаќинства ќе се зголеми за 0,87 за вода. За собирање и одведување на урбани води 0,04 за 2023та. И за прочистување 0,25. Или тоа сето ако го соберите, цената за ‘23та ќе се зголеми само за 1,16 денари. Да бидиме прецизни. За правни лица, водата се намалува така Регулаторна кажала. Затоа што Регулаторна се стреми во текот на 10 години да ја избалансира кај правни лица да ја поднамалува, а домаќинство да ја зголемува. Значи тука за ‘23та имаме намалување за 0,45 денари. За урбани отпадни води исто поскапување 0,04 и исто и за прочистување 0,25 или тогаш ко ќе соберите сето ова идиме за правни лица помала сума за 0,16 денари помала во ‘23та. Соберете го тоа слободно ќе видите дека во ‘23та немаме зголемување. Зборот не треба да се користи. За 1,16 денари или намалување за 0,16 за правни лица. Мислам дека г-дине Мариновски Ви одговорив. Фала.

Е сега да кажам за предизборното, пошто ме повика и Градоначалникот и сум должен да кажам. Едно барање имаме, треба во овој случај да не разберите и да кажите и Вие дека сме во право. Значи јавни претпријатија оформени од Влада имаат право за поставување на фотоволтаици, а јавни претпријатија оформени од Oпштина и од Советов немаат право. Јас од првиот месец на назначување во новиот состав на Ат ком, бидејќи таму бевме сите нови членови, станав Претседател на Надзорен одбор. Со тоа присуствувам на сите состаноци и прво наше барање беше да се смени законот. Законот го сменува Влада на Р. Македонија. Иницијативата, ние на крајот на 11ти месец ја почнавме. И конечно, конечно добив, прибидејќи тука во Централниот регистар бев одбиен и сега ајде и во Скопје. И еве го известувањето. Еве го известувањето, каде што Централен регистар мене ми вика, не можиме да Ве отпишиме, немате дејност. Еве ако сакате, не е многу големо, ќе Ви го прочитам. Значи вика, согласно член 4 од истиот закон за комунална дејност е стопанска дејност за давање комунални услуги итн., значи немате, не смее да не регистрира да ја додадеме оваа дејност. Ние разлика имаме 30 милиони денари во овие 10 месеци. Фотоволтаиците ќе коштаат тие 30 милиони денари досега и ќе ги инсталиравме и ќе ги вратевме и парите. Е сега тука не знам зошто, некогаш треба да бидиме реални. Во 2018та година одлучува јавното прептпријатие во Кочани исто како јавното претпријатие во Прилеп да му ја смени дејноста. Еве тековна состојба, му ја сменува, не е тоа ..Кога поднесовме во Скопје му го пративме, викам еве во Кочани сте го смениле. Зошто не го сменувате во други јавни претпријатија? Еве ја тековната состојба. Му викаме кога можиме во Кочани, но за жал немој да ме сфатите погрешно тогаш и централната власт и локалната власт била од една иста партија. И можело тогаш. Дали има прекршочна спрема тој директор во Централен регистар, мислам дека има, поведена е, не е поведена, не знам, не знам да одговорам, не е мое да Ви одговорам. Значи ако тој проблем сте го решеле немаше да дојдиме довдека. Немаше. Значи ако поставуваме фотоволтаици, немаше да дојдиме. Еве 10 месеци молиме и убаво имам, прееска кажа и тој ги има истите, не е тука за жал, податоци. Значи од целокупното производство на електрична енергија во Македонија 2,5% отпаѓаат на јавни комунални претпријатија, гратско осветлување и училишта. Владата треба да се откажи или да ги субвенционира 2.5% од целокупното наше производство во Македонија. Да ги врати цените на електричната енергија што беа 3,16 денари. Фантастични 34,73 киловат час. Фантастични 7.5 милиони. И на прочистителна цело време што ја спомнуваме имате четирипартитивен договор. Градоначалникот претходен, директорот и Влада го има потпишано и инспекторот. Кажува дека прочистителна станица мора да функционира. Добивките од прочистителна во моментов ни се приближно 4.5 милиони. Таа ми потроши само струја 5.5 милиони луѓе. Кај се реагенси, кај се вработени. Малце треба реално да ги гледаме работиве. И за тоа ви одговорив.

Еве сеа да Ви одговорам, на Мариновски ќе се вратам повторно, со тоа завршувам. Направена е пресметка целосна Мариновски, г-дине Мариновски и добивката ние можиме да ја видиме, приближно максимум 3 милиони денари. Сакам да ви одговорам на прашањето, но ќе ви одговорам како, на Вашето прашање со одговор што е прашање. Стварно никој не можи да претпростави до каде ќе оди електричната енергија. Претходнио месец беше 5.5 милиони, сега е 7.5. Не знам наредниот киловат час од ден на ден се зголемува, тие се на слободен пазар. Што ако дојди да дојди 10 милиони. Значи оваа добивка од ова покачување што го имам ќе ја изгубам пак. Тоа не можам јас да го предвидам за жал. И друга ситуација, само Господ да не послужи сите. Значи моментално издашноста на изворот Студенчица е 800, за кој ги разбира работите. Тоа значи ако падни уште 100литри, тогаш треба да се приклучуваат бунари. Градов да се опслужи. Да не дај Господ сите 27 бунари да ги уклучиме, тоа значи плус уште една сметка 7.5. Значи тогаш имаме наплата 16 милиони струја. Тогаш еве сите овдека советници сте, ви дале граѓаните право, сите трезвено да размислуваме.

Ви благодарам. Мислам дека детално ви одговорив.

**ДЕЈАН ПРОДАНОСКИ:**

Ви благодарам. Контра реплика повелете.

**НИКОЛЧЕ МАРИНОВСКИ:**

Благодарам директоре. Чесен одговор да бидам искрен. Зошто повторно излегов? Регулаторна комисија кога ги утврдува цените за едно јавно претпријатие работи врз основа на оперативните трошоци на јавното претпријатие кои Вие ги доставувате. Затоа Ве замолив, да гледате да ги намалите оперативните трошоци. Во делот на електричната енергија сите знаеме. Тоа е така. Она што, на една од претходните седници, кога се обраќав до Градоначалникот беше дека со вработувањата вие ги зголемувате фиксните трошоци. Кога ги зголемувате фиксните трошоци тие и ви се веќе товар. Да имате променливи, тогаш е во ред. Ова е променлива и сега вие тука да можите да влијаете. Не ме држете за збор, ова сега понатаму што ќе ви го зборувам, не знам дали е точно али еве како предлог видете, разгледајте го. Владата донесе одлука за олеснување во делот на поставување на фотоволтаици. Вие барате да смените дејност за производство на електрична енергија. Тоа сакав да кажам. Ако е за сопствени потреби мислам до 40 киловати можите да наместите. Не знам ,не тврдам, затоа ви кажувам, проверете имаше и нови. Има најавена едно дека ќе се фиксира во наредните 6 месеци цената, да се надеваме дека ќе биди така и дека Владата ќе го субвенционира то нешто. Да се надеваме дека ќе биди така, али повторно мојот апел да гледате оперативните трошоци да ги намалувате за да можат граѓаните на Прилеп да имаат пониска цена.

Благодарам.

**ДЕЈАН ПРОДАНОСКИ:**

Благодарам. Дали некој друг се јавува за збор? Повелете г-ѓо Симоновска.

**МАРИЈА СИМОНОВСКА:**

Почитуван директоре на “Водовод и канализација”, ми интересира дали освен покачување на цени, имате во план и други мерки за справување со енергетската криза или пак одлуката за да се зголемат цените беше како најлесен и набрз механизам за прибирање на средства за покривање на трошоците за новите вработувања? Дали воопшто имате преземено мерки за намалување на други трошоци во насоки на економично работење, ако ги имате ме интересира да ги кажите во моментов и дали Вие сметате дека е оправдано нови вработувања кога веќе кажувате дека претпријатието е во финансиска криза?

Ви благодарам.

**ДЕЈАН ПРОДАНОСКИ:**

Ви благодарам. Повелете со одговор.

**ИГОР ГУЛАБОСКИ -Директор на ЈКП “Водовод и канализација”:**

Благодарам на прашањето. Превземени се мерки можам сега да Ви кажам неколку податоци. Тоа е опширно, но еве во кратки црти мислам дека ќе ме разберите. Еве на пример ќе почнам од горивата за 2021 година потрошени се 2, приближно зборувам али доста прецизно, 2.300.000 за гориво. Презедов мерки при ова покачување од 2021 година до 2022 не знам колку е, 60, 100% зголемена нафтата, јас во моментов за 2022 планирам истата сума за горива да ја потрошам при овие покачени цени. Значи распоред на движење на колите на поправка, на дефеци се собират на едно место, малце е долго за објаснување, значи со цифри истата сума ќе биди потрошена при толку зголемени горива. Овој записник прееска го спомнав, во него се е наведено, каде раководителите да внимаваат повеќе, каде да обрнат внимание. Еве друг предлог ќе ви дадам. При покачување уште овој пример, многу примери каде што работиме и превземаме мерки. Сигурно ве убедувам во тоа. И за вработувањето не се зголемени. Значи тие што заминаја во пензија што се ослободија работни места. Ви имам кажано на 206 ми е начекано јавното претпријатие. Моментално има 204, надополнување на некои места.

Другото прашање извинете беше за? Нема нови вработувања, не го зголемувам. Еве бројките кажуваат дека не го зголемувам.

**ДЕЈАН ПРОДАНОСКИ:**

Ви благодарам. Повелете г-дине Китаноски имате право на збор.

**АЛЕКСАНДАР КИТАНОСКИ:**

Почитуван директор на ЈКП “Водовод”, кога зборувавте за зголемувањата малку игравте со бројките за 2022 година зголемувањета вкупно се 20%, додека за 2023 година во однос на сегашната цена, зголемувањето ќе биди 23%. И една друга работа, Регулаторна дава оптек, рамка минимална и максимална. За утврдување на цена за водоснабдување, за урбани за отпадни води. Значи Регулаторна не ја формира цената. Согласност на цената кој и дава денеска? Советот. Денеска владејачкото мнозинство ќе донеси одлука со која граѓаните на Прилеп ќе плаќаат 20% повисока сметка од месец октомври, а 23% од месец јануари.

По однос на трошоците упорно ги спомнувате кои ги прави прочистителна станица за електрична енергија. Ме интересира да ми одговорите, спомнувате износ од 5.5 милиони денари последната фактура дека била така. Само за прочистителна. Колкав е износот кој го фактурирате за прочистување на отпадни води, за урбани води, ме разбирате што сакам да Ве прашам. Колкав е износот за плати за тие 20тина вработени? Колкави се тековните трошоци за таа институција. Дали прочистителна станица повеќе троши или повеќе наплаќате од тие фактури на нив сметки?

По однос на одлуката согласно член 58, став 1, точка 4 од Деловникот на Советот на Општина Прилеп, предлагам предлог одлуката за давање на согласност на одлуката за утврдување на цена за прочистување на отпадни води на ЈКП “Вододод и канализација” за регулиран период почнувајќи од месец октомври 2022-2023 година, предлог одлука број 02-317/2-3 од 22.09.2022 година, оваа предлог одлука да се врати на повторно разгледување на предлагачот, односно истата повторно да ја разгледа Управниот одбор на ова јавно претпријатие. Предлагам во точка, во став 1, точка 1, каде што се наведува износот започнувајќи од месец октомври 2022година до крајот на 2022 година, изност од 20,93 денари по метар квадратен за сите корисници да се замени да стои започнувајќи од месец октомври 2022 година до крајот на 2022 година во износ 16,83 денари. Оваа одлука исто ја даваме поради лошата економска состојба на корисниците на услугите. И ова предлог решение, овие измени на предлог одлуката се во корист на граѓаните на општина Прилеп. Друго почитуван директор ме интересира какви мерки превземате Вие по однос на домајќинското работење во Вашето јавно претпријатие. Дали ги ограничивте користењето на службените возила во Вашето јавно претрпијатие со оглед на тоа што се жалите дека скапо е горивото. Кои други мерки ги имате преземено за заштеда на непродуктивните трошоци? Што направивте во овие изминати 10, 11 месеци да се намалат овие непродоктивни трошоци.

При доставеното барање заедно со колешката Кузмановиќ, за информации, барањето за пристап на информации од јавен карактер кое ми го доставивте минатата недела, гледаме машала дека во изминативе 10 месеци имате огромен број на вработени кои сте ги наградиле. Скоро 1.400.000 денари имате за награди. Да не зборувам за формирањето на новите сектори во Вашето јавно претпријатие. Ги формирате знаете за што? Да ги згрижите вашите партиски војници кон кои имавте обврска. Немате потреба од толку сектори да зема и тие вработени по 50, 55.000 плата, можеа некој да функционира и како одделение. Околу наградените, референт по хлорирање од јануари до септември награден 43.000денари, одговорен на баждарница 40тина илјади, 39.863. Некој возач 31.000. Или вкупно дополнителни трошоци во овој период како што напомнав 1.400.000 денари.

Ме интересира уште една друга работа, таа е лично кон Вас. Согласно менаџерскиот договор, кој го имате со Градоначалник на општина Прилеп односоно со Општината. Верувам дека во истиот стои ваква одредба, ако јавното претпријатие е во тешка финансиска состојба, дали треба Вие да бидите пример, односно Градоначалникот да Ви ја намали платата Вас лично, кој земате повеќе од 1.000 евра плата? Почитуван директор и почитуван Градоначалник, така ќе покажите дека се грижите за јавното претпријатие, а не со оваа одлука Вие советниците од владејачкото мнозинство да удрите по џебот на граѓаните. Апелирам уште еднаш кон вас, почитувани советници, мандатот од граѓаните сите заедно не го добивме да гласаме вакви одлуки.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор? Повелете г-ѓо Цековска.

**ЈУЛИЈАНА ЦЕКОВСКА:**

Почитуван директор на ЈКП “Водовод”, почитуван Градоначалник, кога делувате синхронизирано оддавате впечаток дека сте во паника. Знаете што е во овој момент паниката? Немате на кој начин да го оправдате, немате на кој начин да го оправдате поскапувањето на водата. Знаете зошто? Можеби ќе беше почесно од ваша страна и пополитички коректно, ако она директоре кое што го кажавте, на крајот сега за Регулаторната комисија го ставевте како прв аргумент, но излеговте, исто така и Градоначалникот на говорница и ова покачување на сметките го браневте дека некој друг е виновен. Тоа прво е политички некоректно, политички неодговорно и менаџерски неодговорно. Секогаш за Вас е некој друг виновен. Виновна е државата, виновна е меѓународната заедница, виновна е Северна Кореја, виновна е Америка, виновна е Русија. Сите се виновни. Доблеста во менаџирањето на едно јавно комунално претпријатие кога гледате и признавате овде на говорница, јас не знам како да се справам, Ве цитирам, со покачувањето на сметките на електричната енергија и добивте брилијантна идеја да удрите по џебот на граѓаните. И никако и никогаш, Вие за ништо не сте виновни. Е затоа ќе Ве запамтат по она што бевте. Вмро лоповска.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки? Повелете г-ѓо Стерјовска -Локвенец.

**ИРЕНА СТЕРЈОВСКА -ЛОКВЕНЕЦ:**

Благодарам Претседателе за добиениот збор. Коректно ги ислушав дискусиите на сите советници од советничката група на Сдсм и коалицијата, па одлучив да земам збор. Немојте да мислите дека денеска овдека сме ние некој глинени гулаби по кои можи лесно да пукате. Пукајте куршуми колку што сакате. Меѓутоа има причини зошто е доведена оваа ситуација денес која што ние како советнички состав мораме еве храбро да застаниме и пред вас и пред граѓаните и да ги донесиме овие одлуки. Не популарни, не популистички, меѓутоа некогаш политиката и економијата треба да се најдат на половина. На средина некаде. Зборувате за сите нас, но чесно е, мислам дека сите имаме огледало дома, па првин да се видиме самите себеси. Што сме правеле ние, што сте правеле вие, па да можиме денеска отворено да зборуваме. Да почнам да зборувам за првиот ред тука, па за вториот, па за третиот? Па да продолжам за советниците од минатиот состав кој што ја практицираа власта на Советот на Општина Прилеп. Нема да се спуштам на тоа ниво, затоа што голем дел од нив и покрај тоа што се сме опоненти политички, веќе сум изградила мислење дека треба да ги почитувам и како луѓе и како политичари со кои што овдека треба да вкрстуваме аргументи и факти.

Лесно ви е Вас, опозиција сте. Ете нас ни падна парето. Ама знаете што? Кога Ве затекна Вас ковид пандемијата, кога Вие бевте на локална власт имавте централната власт. Колку мерки донесе централната власт? Јас ќе ви кажам. 106 мерки за справување со кризата. Сега ќе речите дека правам дефокус? Дека одам од локална на централна? Па поврзани садови се. Како да функционира локалната без централната? Едноставно зависни сме, преку блок дотации и различни начини. Цело време овдека не повикувате од првиот ред од интелегнцијата, кашкавал што еве да Ви кажам јас од пред 2 недели не користам кашкавал. Зошто? Затоа што Вие не се погриживте да ги стопирате растот на инфлацијата и на цените каде што некој екстра профитира, а зборувате овдека за економска оправданост на носење на одлуки се со цел само за да можат да се издржат овие Јавни претпријатија. Да ја преживеаат оваа криза. Зборувате како економист за други мерки. Па ајде кажете ги кои мерки на пример. Кога се носеле одлуки за овдека за субвенционирање на јавните претпријатија, критика, така? И сега, ајде вие ако сте економист кажете други извори на финансирање на јавните претпријатија. Цело време не повикувате овдека, интелегенцијата, советничкиот состав. И јас ја повикувам Вашата интелегенција, кажете ајде други, ајде. Ајде да видиме. Кои се другите начини за справување со оваа криза кога одговор на сите барања на јавните претпријатија, не само на овие во Прилеп, нема. Цело време одговорот од Владата е ќе биди разгледано. До кога? До кога со лагите? Кој ја донесе оваа ситуација ние денеска Ви кажуваме единствена причина за зголемување на цените на водата се поскапувањата на електричната енергија. 700 пати % повисока. Ајде кажете друг начин како да се справи менаџерот на ова јавно претпријатие. Зборувате за оперативни трошоци, продуктивни, непродуктивни, ма ајде кажете ми од 70 бројот до 1 бројот, помало или поголемо стои? Ајде јас да ве вратам во основно одделение. Па колку вработувања имаше реализирано во ова претпријатие во период од ‘17та и ‘21ва година. Да навлезиме ние сега да аргументираме дали се оправдани или неоправдани? Па ќе треба други чекори да превземи. Па можеби ќе преземи. Ќе видиме за тоа. Ама вие претпријатието го оставивте со обврски кон добавувачи во 11ти месец 2021година од 5.840.832 денари. Обврски кон најголемиот добавувач Студенчица за 3.491.175 денари.

..Од место ако сакате до 101 зборувајте. Не ве перцепирам. Оставивте вкупни обврски за надомест на користење на водите заклучно со 15.11.2021 од 23.765.660 денари. Кој што овај надоместок сега го плаќа овој директор. И ќе зборувате дека Вие тогаш успешно сте го менаџирале? Да Ви ја сфатев искрената намера, знаете кога ќе Ви ја сфатев? Кога ќе речевте ајде Ирена, Јулијана, Александра кој се тука други економисти, Анита колешката, Марија, и да појдиме во Министерство за економија, да појдиме во Влада, дајте да бараме заедно, за јавните претпријатија или која е целта? Јавните претпријатија да ги ставиме на колена да ги симниме? После повторно прстот ќе се посочува. Вие ненавремено сте реагирале и не можите да речите дека сега сме брзале со оваа одлука. Па 10 месеци се справуваме со оваа криза. Што презеде Владата? Ете отворете на Министерство за економија, сектор енергетика. Што ќе видите, препораки за домаќинството и стопанството. Па кои мерки ги донесе за стопанството, ајде кажете една. Освен препораките како да не се возиме во лифт или како да готвиме.

Жално е што навистина го дискутирате на овој начин, а не сакате, не сакате некако Ве боли кога ќе речат Вие во централната власт, оти неуспешно се справува со енергетскава криза. Не сакате дека кога ќе Ви речиме дека лажат кога ќе речат дека максиум се произведува електрична енергија од Рек Битола. Лажат по медиуми кога велат дека трите блока работат. Еден блок работи, кој што оптималноста му е да произведува 220 мегават часови, а произведува 160 мегават часови. Лага е тоа. Лош ПР на Владата по кој што Вие потпаѓате. А ние мораме да се справуваме денес овде. И ќе го надминиме ова. Ама знаете уште еднаш што ќе кажам, еден локален портал пошто, ајде да не навлегувам кој е подржувач, ќе го цитирам насловот кој што денеска ми излезе, ќе го препознаете тоа. Граѓаните на град Скопје ќе имаат парно согласно Законот за енергетика, загарантирана е јавната дејност да се врши во целост без прекин. Која е јавната дејност на “Водовод и канализација”? Водоснабдување со свежа пивка вода за пијање? Да го оставиме населението без вода? До таму сакате да не доведите? Повторно прстот да го вперите? Па последниот маневр е овој. Ако мислевме дека можи поинаку ќе го напраевме ние многу порано. Ајде еве економистиве од вашиот состав нека кажат како. Како? И да ми одговорите дали од 70 помало или поголемо е 1. Меѓу 70 и 1 ставете знак. Поголемо, помало или еднакво. Зборувам за 70 вработувања кои што се реализирани во период од ‘17та до ‘21ва година. Ве чекам да ме викните да одиме во Министерство за економија.

**ДЕЈАН ПРОДАНОСКИ:**

Благодарам. Повелете реплика.

**НИКОЛЧЕ МАРИНОВСКИ:**

Колешке, долго време сте советник, така? Ајде сега ќе Ви прочитам ревизорски извештај. Побарувањата од купувачи во “Водовод” се 110.862.000 од кои вика, 33.573.000 отпаѓаат на побарувања постари од една година. Не биле тужени. Значи, сега те молам, сакаше да ти кажам, 61 милион денари, можите сега да почните да ги наплаќате. Зошто не ги наплатувате? Овие долгови се колешке од 2004 до 2021 година. Вие можите сега математика да напрајте од 2004 до 2021 колку време Вмро Дпмне го водеше Јавното претпријатие? Па напрајте. И тогаш помало поголемо кажувајте ми. То е прво.

И второ, само колешкава ви наброј миниум двајца што се вработени во Водовод, немој еден да ми кажувате , 70 помало од 1 или 1 поголемо од 70. Нејќам да спомнувам имина, 100 пати ти имам кажано, 9 имате вработено, не 1.

Одиме понатаму. Долгот за фондот за води е од 2010 година. Неспорно. Е кој го водеше од 2010 до 2017. Јас? Па затоа немој да ми објаснувате. Ако Ви е тешка работата, оставете ја. Постои оставка. А ова во врска со кашкавалов, па Вие довикувавте за кашкавалот. Ти за млекото, колегата за кашкавалот. Ама знаете како, сега не знам како да ти објаснам, како прајте така Ви се прај. Затоа го спомнав кашкавалот. Почнете да соработувате со опозицијата ќе Ви дај конструктивни...па еве ви кажувам, почнете да ги наплаќате долгојте.

**ДЕЈАН ПРОДАНОСКИ:**

Ве молам од место. Ве замолувам да си ја завршите мислата.

**НИКОЛЧЕ МАРИНОВСКИ:**

Во ред Претседателе. Се извинувам.Почнете.

**ДЕЈАН ПРОДАНОСКИ:**

Ве молам од место да не дофрлате.

**НИКОЛЧЕ МАРИНОВСКИ:**

Па еве Ви кажуваме. Почнете со тој дел, почнете со овие 70, ако не работат што ги вработиле Сдсм, отпуштете ги, ама најдете и овие останативе да почнат да работат.

Благодарам.

**ДЕЈАН ПРОДАНОСКИ:**

Повелете. Да.

Не се јавивте, се јави колешката сега.

**МОНИКА ГРАШЕСКА ИЛИЕСКА:**

Колешке Ирена со толкав напој на енергија нема да ги уверите прилепчани во исправноста на одлуката. Тешко. Нездозволиво е да се повикувате само и единствено на цената на струјата како причина за покачување на цените на комуналните претпријатија. Вие не сте овде случајни минувачи. Вие овде сте локална власт. Имате свој буџет. Имате свој ингеренции, можности. Имате економски тим што треба да работи во време невреме и во време на енергетска криза. Вие овде не сте статисти. Вие сте носители на локалната власт. Ваша одговорност е подобрување на животот на граѓаните, унапредување на условите за живот. И во тој контекст посебно што граѓаните очекуваат од Вас е да ги зголемите цените и да ги осиромашите домашните буџети. Како општина всушност Вие немате ниедна, ама ниедна мерка како да се надмини економската криза и енергетската криза која не е ексклузивно наша, ами светска, глобална. И секој чинител на локалната власт има одговорност да придонеси за што полесно да се надмини. Има одговорност да најдува решение за проблемите. А вие единствено што направивте покрај лошото менаџирање на претпријатијата, ги поскапувате цените. Тоа граѓаните не само што не го очекуваат, туку најмалку го заслужуваат.

Ја спомнувате централната власт која овде воопшто не и е местото оти е време на децентрализација. Последно што треба да барате пари за сметката за струја да Ви ја плати државата или слично, но сепак државата и те како Ви помага. Многу Ви помага. Повеќе од тоа што Вие можи да замислите, а никако да искористите. 1.200.000 евра за ул. “Леце Котески”, за граѓаните на Прилеп, мала помош е? За Гимназијата 100.000 евра од МОН, мала помош е? За манастирот Трескавец мала помош е? Значи и те како централната власт Вас Ви дава пари. Тоа што не знаете да ги искористите трапаво, невешто, неумешно и долго ги терате процедурите за да дојдат граѓаниете до бенефитот на тие пари е Ваш проблем. И те како Ве помага. За струјата спомнавте 200 милиони евра државата вложи во 80% на субвенционирање на сметките за струја за физички лица и за 70.000 мали претпријатија. Вложува пари и те како, но Вашите сметки за жал не ќе можи да Ви ги плати.

Благодарам.

**ДЕЈАН ПРОДАНОСКИ:**

Ви благодарам. Контра реплика имате право.

**ИРЕНА СТЕРЈОВСКА -ЛОКВЕНЕЦ:**

Колешка како да не се повикуваме на покачувањето на електричната енергија кога таа е главниот предизвикувач за денес да ја разгледуваме оваа предлог одлука. Како да Ви објасниме дека енормно се покачени сметките за струја. И како да не се повикуваме на тоа, кога цената за вода се формира и врз потрошената електрична енергија. Цената. Во минатото се направени овие цени, стари, за цена од чинење на електрична енергија 3.16 по киловат часови. Денес знаете колку ја наплаќаме. 36 денари или 34, корегирајте ме. И како да не се повикуваме на покачувањево на електричнава енергија. Па имаме учено и еве да се повикам и на закон, на Њутнов закон. Акција реакција. Па ова е реакција на акцијата која што не ја презема централната власт. Ви спомнав 2,9 милиони денари, Владата му дава на град Скопје за топлификација. Или изумив да го спомнам во претходното не се сеќавам. Па со што се позаслужни скопјани да добиваат таков бенефит. Што сме ние овдека во Прилеп? Зошто да не го помогни и работењето на јавните претпријатија централаната власт кога можи да го помогни јавното претпријатие на топлификација на град Скопје, ТеТо..како се викаше. Зошто можи него? Па кажете ми зошто во 2018та година 5,5 милиони денари централната власт и даде на општинава за подмирување на обврските. 51% од обврските кои што ги имаше. Значи можи да помогни централната власт, ама работава е што не сака. Зошто? Затоа што локалната власт ја немате Вие. Жалам што изгубивте. Жалам што денес не можите да се помирите тоа што мнозинството овдека го има Вмро Дпмне. Жалам. Сме биле и ние во таа позиција. Мора да го помините тој период. Мнозинството го имаме и ние во интерес на јавните претпријатија, а јавните претпријатија се граѓаните и со цел да може да има вода за секого сме принудени денес да ги носиме овие одлуки.

**ДЕЈАН ПРОДАНОСКИ:**

Ви благодарам. Повелете реплика.

**АЛЕКСАНДАР ЃОРЃИОСКИ:**

Како Ви вика Данела Арсовска, смањи доживљај. Од кога дојдовте, цело време централната власт, централната власт. Како што кажав и во мојот говор, основач на јавните комунални претпријатија во општина Прилеп е Општина Прилеп. Дајте да ги зголемиме приходите на Општина Прилеп за да можиме да ги субвенционираме јавните комунални претпријатија. Кога добивме еден квартален извештај не знам дали беше првиот или вториот, приходи на општината од легализации беа 100.000 денари. Смешка. Дајте да ги зголемиме, дајте нека постои урбанизмов, нешто да работи, не да дојди и да ни кажува дека писмено ќе ни одговори за нешто само. Дајте нека почни општинава нека работи, нека генерира приходи за да можи да ги субвенционираме јавните комунални претпријатија, не граѓаните да ни ги субвенционираат нас јавните комунални претпријатија. Централната власт. 1 милион евра за “Леце Котески”, 100.000 евра за гимназијата, водоводот 70 милиони евра со закон се сега доделени за развој на општините преку Собранието. Ете пари од централната власт. Што треба централната власт? Ако не, нека го преземи раководењето со Општина Прилеп. Само централната власт, локалната власт шо? Не знам како али ќе ги зголемиме цените. Така? Не така.

Благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки? Повелете г-дине Костоски.

**МЕТОДИЈА КОСТОСКИ:**

Лесно е вака кога Ве гледам од страна. Кога барате утеха во поскапувањето на струјата, но треба да знаете дека ова поскапување на сите сметки од локално ниво според мене е најголем производ на превработеноста од партиски неработници, лешинари, луѓе кои што само се тука за да цицаат и да јадат, а на крајот ништо не произведуваат. Од нив очекувате да гласаат и тоа со години се таложело. Сега имате проблем затоа што не можете да ги натерате да работат, затоа што многу знаат, многу знаат што сте правеле, како сте правеле и сега обострано најдувате еден начин да се корегирате околу нивните изјави и дали да ги пуштат во јавност. Сепак да, јас Ви препорачувам да најдете начин како овие неработници да ги ангажирате, да им најдете место правилно каде што ќе можат сами да си го вадат лепчето, а не ние сите овде да работиме за нив.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор?

Бидејќи никој не се јавува за збор....

Повелете процедурално.

**МОНИКА ГРАШЕСКА ИЛИЕСКА:**

На крај на дискусијата кога ги употребивме сите аргументи, сите можности уште еднаш ќе кажам и ќе Ве повикам. Да не ја гласате оваа одлука. Ние ќе гласаме секако против, граѓаните сведочат, гледаат, но вас Ве повикувам на Вашата совест да се издигните над политиката и да не гласате за оваа штетна одлука. Ги повикувам и другите мои сопартијци да излезат и да покажиме за што нема да гласаме.

**ДЕЈАН ПРОДАНОСКИ:**

Ви благодарам за процедуралното изјаснување.

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за давање согласност на Одлуката за утврдување на цена за снабдување со вода запиење или водоснабдување на ЈКП Водовод и канализација Прилеп, за регулиран период започнувајќи од месец Октомври 2022-2023 година, бр. 02-317/2 од 22.09.2022 година?

Дали е некој "ПРОТИВ"? "ВОЗДРЖАН"?

Констатирам дека со 14 гласови ЗА, 10 гласови ПРОТИВ и 1 глас ВОЗДРЖАН, Одлуката е усвоена.

Кој е "ЗА" усвојување на Одлука за давање согласност на Одлуката за утврдување на цена за собирање и одведување на урбани отпадни води на ЈКП Водовод и канализација Прилеп, за регулиран период започнувајќи од месец Октомври 2022-2023 година, бр.02-317/2-1 од 22.09.2022 година?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 11 гласови ПРОТИВ, Одлуката е усвоена.

Кој е "ЗА" усвојување на Одлука за давање согласност на Одлуката за утврдување на цена за прочистување на отпадни води на ЈКП Водовод и канализација-Прилеп, за регулиран период започнувајќи од месец Октомври 2022-20223 година, бр.02-317/2-2 од 22.09.2022 година?

Дали е некој "ПРОТИВ"?

Констатирам дека со 14 гласови ЗА, 11 гласови ПРОТИВ, Одлуката е усвоена.

Кој е "ЗА" усвојување на Одлука за давање согласност на Одлуката за утврдување на надоместок за одржување на водомерни инстрименти-водомерите за сите корисници на услугите од ЈКП Водовод и канализација Прилеп (физички и правни лица), бр.02-317/2-3 од 22.09.2022 година?

Дали е некој "ПРОТИВ"?

Констатирам дека со 14 гласови ЗА, 11 гласови ПРОТИВ, Одлуката е усвоена.

По **27та, 28та и 29тата** точка од дневниот ред

-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП Комуналец Прилеп на територијата на Општина Прилеп, бр.02-1606/2 од 23.09.2022 година.

Ве молам на место да си седните и тишина во салата.

-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП Комуналец Прилеп на територијата на Општина Прилеп, бр.02-1606/3 од 23.09.2022 година.

-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП Комуналец Прилеп на територијата на Општина Прилеп, бр.02-1606/4 од 23.09.2022 година.

Пред да отворам претрес ја повикувам Претседателката на Комисија за финансирање и буџет г-ѓа Ирена Стерјовска -Локвенец да го поднеси извештајот по однос на оваа точка.

**ИРЕНА СТЕРЈОВСКА -ЛОКВЕНЕЦ:**

Комисијата за финансирање и буџет на дневен ред ги разгледа предлог одлука за давање на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП “Комуналец” -Прилеп на територијата на Општина Прилеп, бр.02-1606/2 од 23.09.2022 година. Втора предлог одлука што ја разгледавме, доставена од ова јавно претпријатие е за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП “Комуналец”- Прилеп на територијата на Општина Прилеп, бр.02-1606/3 од 23.09.2022 година. Наредна предлог одлука која што ја разгледавме и ја донесовме истовремено на Комисијата за финансирање и буџет е предлог-Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП “Комуналец”- Прилеп на територијата на Општина Прилеп, бр.02-1606/4 од 23.09.2022 година. На седницата на Комисијата за финансирање и буџет беше присутен директорот на ова јавно комунално претпријатие заедно со неговиот економски тим и како комисија предлагаме, која што ја усвоивме со 4 гласови ЗА и 1 ПРОТИВ, да се усвојат овие предлог одлуки на денешната седница на Совет.

Благодарам.

**ДЕЈАН ПРОДАНОСКИ:**

Ви благодарам за извештајот. Отворам претрес по однос на овие точки. Дали некој се јавува за збор? Повелете г-дине Китаноски.

**АЛЕКСАНДАР КИТАНОСКИ:**

Почитувани советници еве дојде на дневен ред и одлуката за највисокото процентуално зголемување на сите овие четири, пет одлуки со кои ги зголемивте цените на услугите за вода, градскиот превоз и сега предлог одлуките за “Комуналец”. Значи цената за домаќинства предлагате од 1.8 денари да се зголеми на 3 денари. Тоа е во проценти 67% повисока сметка. Додека измената на цената на надоместок за гробишта предлагате да биди 9,29 денари по метар квадратен.

Согласно член 58, став 1, точка 4 од Деловникот, предлагаме одлуката за утврдување на надеоместокот и начинот на плаќање на комуналните услуги во рамките на регистрираните дејности на ЈКП “Комуналец” -Прилеп на териотријата на општина Прилеп, донесена од страна на Управниот одбор под бр.02-1606/3 од 23.09.2022 година да се врати повторно на разгледување на Управниот одбор на Вашето, на нашето заедничко јавно претпријатие и да се направи измена, така што износот во таа одлука каде што стои единечна цена од 9,29 денари да се замени со износ од 6,04 денари.

Почитуван директор на седницата на Комисијата за финасирање и буџет се жалевте во каква состојба Ви било оставено ова јавно комунално претпријатие. Ова јавно комунално претпријатие, при доаѓањето во месец ноември или декември не знам кога за директор, беше оставено во одлична состојба, во многу подобра состојба отколку во периодот во 2017та година каде што одреден период и Вие бевте последните шест месеци заменик директор или не знам што бевте во тоа јавно комунално претпријатие. Каква состојба оставивте вие во 2017та година во “Комуналец”? Долговите кон добавувачи, износ од 24.150.000 денари. Долг за неплатен ддв оставивте во 2017та износ од 25.000.000 денари. Долг кон вработени 30.000.000 денари. Неисплатени К15, новогодишен надоместок за претходни седум, осум години. Директорите кои дојдоја после Вас ги сервисираа најголемиот број од овие обврски. Неплатено редовно ддв 3.000.000 денари. Аванс земен од фирма 1.000.000 денари. Казни за незаконито работење 600.000 денари. Камати на закаснети плаќања 7.407.000 денари. Или вкупно беа долговите на крајот од 2017та година 91.000.000 денари. Во 2018та година исплатени се кон добавувачи 11.000.000 денари, кон вработените, сите оние обврски кои беа по основ на тужби, 10.568.000 денари. Редовно ддв 3.000.000 денари. Авансот 1.000.000 денари. Каматите 7.400.000 денари. Или вкупно се сервисирани 39.568.000 денари. И бидете искрени почитуван директоре, одговорете ми, после колку години како вработен во тоа јавно комунално претпријатие, Вие како сегашен директор, односно во изминатите 4 години како дел од тој колектив, прв пат ви беше исплатен регрес за годишен одмор и новогодишен надоместок. Во кое време и која власт почна да ги исплаќа овие надоместоци кон вработените?

Ме интересира и дали машината за селекција на отпад, која е набавена во ваше време, во износ од 200.000 евра, ќе ја ставите во употреба. По однос на сегашното работење на комуналново претпријатие, дискутиравме и на комисијата, ништо немате сработено цела година во делот на хортикултурно уредување на градов. Се жалевте дека не Ви успеваат тендерите. Сега овие неколку денови со овие темјанушките, разговаравме и тогаш, први цвеќенца се сега засадени во парковите. Ништо немаме цела година видено. Паркот во Точила кој што се пофаливте дека го реновирате, сега во детскиот парк во крај на месец септемри ќе го освежувате, ќе го обновувате? За две, три недели есента, зима по месец, два и толку.

Ме интересира и уште едно прашање. Дали директорот на Дооел Терминал се врати од годишниот одмор во Хрватска, како поминал, заработил добро, уште е директор, не е, го разрешивте? Видовме одлука дека има на Управен одбор и за жал одговорете ми како ја дозволивте Вие како раководител на таа институција, таа ситуација? А за чудење е и како Градоначалникот не побара одговорност од Вас. Конкретно за случувањата со директорот во Терминал.

Ви багодарам.

**ДЕЈАН ПРОДАНОСКИ:**

Ви благодарам. Повелете, имате право за збор.

**МОНИКА ГРАШЕСКА ИЛИЕСКА**:

Сега на ред дојде најголемото покачување на сметките. 67% поскапи сметки граѓаните ќе добиваат од услугите на ЈКП “Комуналец”. Да му кажиме на граѓаните во превод што тоа ќе значи по нивниот буџет. Ако плаќале 700 до 800 денари некоја просечна цена претходно, сега ќе плаќаат 1200 до 1300 денари. Овдека најголемото поскапување. И нормално ние ќе гласаме против ваквото нешто. При излагањето на финансикиот извештај за вториот квартал видовме што сте сработиле директоре. Повисоки трошоци за исплатени бруто плати на Агенцијата за привремени вработувања сте исплатиле 1.800.000 денари повеќе во споредба со 2021 година. Зголемени обврски спрема добавувачи. Никакви капитални вложувања. Всушност Вие сакате Вашата неумешност во менаџирањето и во финансиското работење да ја наплатите преку џебот на граѓаните. Преку џебот на прилепчани со покачени сметки на услугите за цели 67%. Недозволиво и кажувам од овде од оваа говорница да знаат прилепчани ние ќе гласаме против.

Благодарам.

**ДЕЈАН ПРОДАНОСКИ:**

Благодарам. Повелете за збор.

**АЛЕКСАНДАР ЃОРЃИОСКИ:**

Почитувани највероватно без да излегувате на оваа говорница знам дека одбраната исто на ЈКП “Комуналец” -Прилеп ќе биде централната власт, централната власт. Денеска пред нас го добиваме најголемото процентуално зголемување од трите зголемувања во јавните претпријатија во општина Прилеп, односно 67% поскапување за едно домаќинство на цените на подигање на отпад од страна на јавно комунално претпријатие. Ова е еден мал приказ кој што сам го напрајв. Се гледа едно домаќинство доколку плаќало 400 денари за собирање на отпад, сега ќе плаќа 700 денари за истото. Кажете ми на што се должи тоа? Во еден, една дискусија која што ја имавме со директорот на јавното комунално претпријатие на Комисијата за финансирање и буџет, рече дека зголемувањето на цената ќе биде, зголемувањето ќе биде големо во проценти, но мало во цена. Директоре зголемувањето е големо и во проценти и во цена. 300денари зголемување на 400 денари сметка, не се малце пари. Можи да си признајме и јас и Вие. На што се должи зголемувањето на ЈКП “Комуналец” -Прилеп, не знам. Во претходниот период може да заблежиме од страна на граѓаните на општина Прилеп, кои што не се членови ни на Сдсм , не се членови на Вмро Дпмне, обични граѓани кои што можеби не ни гласале на претходните локални избори, дека најголемите забелешки се према ова јавно комунално претпријатие. Кучиња скитници насекаде, големи глутници од по 15-20 кучиња се шетаат низ прилепскава чаршија, али еве како што кажавте Вие некој Ви ги подметнува, Ви прај саботажи, кучиња Ви пушта низ чаршија.

Имаше слики, ајде во континуитет каде што гробиштата во Прилеп не беа искосени подолг временски период. Паркови кои што не се искосени од страна на јавното комунално претпријатие во долг временски период, а да не зборувам за еден од најдобрите проекти, односно еден од најубавите проекти на претходната локална власт, односно проектот -нови авантури, нови можности на езеро, кое што заради негрижата Ваша е почнато да се амортизира во преголема брзина. Гледаме таму слики кои што беа објавени на социјалните медиуми дека имаме дел од ајде од урбаната опрема искршена, кал по игралиштата, односно почнува тоа едно катче кое што е направено со кофинансирање од страна на Европската унија, вложени преку 700.000 евра, кое што гледаме како се распаѓа.

Според ова што го кажав од основните работи кои што ги работи ЈКП “Комуналец”- Прилеп, кажете ми на што се базира зголемувањето? Намалена е работата на јавното комунално претпријатие, односно гледаме дека од она што се случува секој ден што се случува низ градот, гледаме дека јавното комунално претпријатие далеку од тоа што треба да си ја брка работата, ама сепак цената треба да се зголеми за 67% во еден ден.

Уште еднаш ќе апелирам до советниците на Вмро Дпмне, не се оѕваа на нашите први два повици, за ЈП за ПУП, не се оѕваа на нашите повици за ЈКП “Водовод и канализација”, се надевам дека барем за ова, бидејќи ова поскапување е колку заедно двете поскапувања. Да не послушаат, да се одважат и да не дозволиме 67% сметките да стасуваат повисоки, бидејќи тие сметки ќе стасат и кај нас и кај Вас и кај сите граѓани на општина Прилеп. Да не дозволиме енормно поскапување, да не дозволиме 1.000 денари да ја зголемиме живеачката во општина Прилеп во еден ден. Али како што кажа советникот Мариновски во неговиот говор, башка од живеачката ја зголемуваат и умирачката.

Ви благодарам. Чао.

**ДЕЈАН ПРОДАНОСКИ:**

Ви благодарам. Дали некој друг се јавува за збор?

Повелете г-дине Мариновски.

**НИКОЛЧЕ МАРИНОВСКИ:**

Благодарам Претседателе. Ве мачиме ама мораме. Повторно согласно член 58 од Деловникот за работа, барам предлог одлуката за утврдување на надоместокот и начинот за плаќање за комунални услуги во рамките на регистрирани дејности на ЈКП “Комуналец” -Прилеп на територија на општина Прилеп број 02-1606/2 од 23.09.2022 година, да се врати повторно на разгледување до Управниот одбор на јавното претпријатие и користејќи ја оваа прилика да му предложам на Управниот одбор на јавното претпријатие да донеси нова предлог одлука за утврдување на надоместокот и начинот на плаќање за комунални услуги во рамките на регистрираните дејности на ЈКП “Комуналец” на територија на општина Прилеп број 02-1606/2 од 23.09.2022 година и тоа во член 2 во прикачената табела, каде што се наведува измена на цена за подигање на отпад за домаќинствата под кров и истата изнесува 3 денари за метар квадратен, да стои измена на цена за подигање на отпад за домаќинствата под кров и истата да изнесува 1.75 денари за метар квадратен. Образложението е исто како претходното поради лошата економска состојба на граѓаните.

Ќе искористам еден, ќе искористам дел од текстот од записникот. Во реплика Градоначалникот што ми реплицираше на минатата седница, вели, малку ми е чудно, ми падна чудно и на изглед смешно загриженоста за граѓаните како наеднаш станаа стварно предмет на сожалување. Дека раководителите на јавните претпријатија штелуваат или спремаат сметки за ново поскапување. А воопшто не е спомната потрошувачката кошница. Не е е спомнато покачувањето на горивото, на струјата. Како граѓаните не се потрошувачи во тој домен? Знаете ли за колку проценти се зголемени потрошувачките, да речам, од платата, издвојување за покривање на такви елементарни основни потреби. Добро. Тоа ќе го ставиме сам себеси нека си процени. Зборувам за загриженоста. Почитуван Градоначалник, Вие оставивте на мојата совест да проценам, овие поскапувања нема да имам можност, али овие поскапувања на чија совест ќе ги прокнижиме сега? На нашата совест, на совеста на овие советници, на совеста на директорите, на Вашата совест? Мене прашањето ми остана и уште ми остана неодговорено, на чија совест ова ќе оди?

Предлагам на колегите од Вмро Дпмне, нашата последна молба, овие три точки да се вратат кон Управниот одбор и да донесат нови одлуки и да ги употребат ако веќе и тие, да ги вратат старите цени.

Ви благодарам.

**ДЕЈАН ПРОДАНОСКИ:**

Ви благодарам. Повелете

**ДАРКО ГЕРАМИТЧИОСКИ:**

Ќе се надоврзам на говорот на моите колеги советници, исто така ќе побарам повторно согласно член 58, став 1, точка 4 од Деловникот, повлекување и враќање на повторно разгледување и обработка пред предлагачот на точките 27, 28 и 29 од пречистениот дневен ред на денешната 15та седница на Совет. Од причини што сметам дека ова претпријатие со неговото неработење не заслужува ни половина од надоместокот кој граѓаните го плаќаат сега, а не пак да бараат едно вакво драконско зголемување од 67%.

Благодарам.

**ДЕЈАН ПРОДАНОСКИ:**

Ви благодарам. Друг се јавува за збор? Повелете.

**МОНИКА ГРАШЕСКА ИЛИЕСКА:**

За крај на денот, уште еднаш ќе Ве повикам. Можеби безуспешно, но должност ми е и совеста така ми налага. Ова последно најголемо поскапување да не го гласате и да не удирате така брутално врз џебот на граѓаните. 67% поскапување барате на услугите. Уште еднаш повикувам на совест и доблест да не ја гласате барем оваа одлука, ова најголемо поскапување. Ние нормално ќе гласаме против и повикувам повторно тука да Ви застаниме да Ви кажиме како ќе гласаме.

**ДЕЈАН ПРОДАНОСКИ:**

Да. Повелете.

Процедурално се јави колешката.

**РУБИН АБРАШОСКИ- Директор на ЈКП “Комуналец”:**

Ајде сега вака ќе почниме. Не така одамна во мај месец оваа година, градот Прилеп беше прогласен за најзелен град иако велевте дека тоа било заслуга за 2021 година. Не е така. Инспекцијата од канцеларијата на Европската унија во која беа, не само македонци туку и странци, дојдоја, ги посетија објектите на јавното комунално претпријатие низ градот, посебно Одделението за селекција кое им остави најдобар впечаток. И Прилеп не случајно ја доби наградата за најзелен град, најчист град. Сигурно сеќавањето Ве служи. За ситни политички поени можите да зборувате се и сешто.

Кога сме веќе кај добивката и некни со бројка настапив, 2017та година крајот, добивката е 14.883.000 денари, додека крајот на 2021ва година ја завршуваме со негатива од 827.947 денари. Поставивте многу прашања ќе се потрудам на сите да Ви одговорам. Малце ме боли грлото и ме фати убаво, ама ќе издржам. Зборувавте за стариот данок од 23.000.000 денари. До 2017та година исплатени се повеќе од 7.000.000 денари од стариот данок или месечно се плаќа по 254.000 денари, додека во период од ноември, да не речам или од нова година 2018та до скоро не повеќе од милион денари се платени. Ме прашавте кога сум земал К15 и друг надоместок. Сум го земал на рати, нити тогаш, нити во време од 2018та не сум ја тужел фирмата по никој основ. Онаму од каде што заработувам леб. Сега немој да ми дофрлате, јас не ви дофрлав.

Прашавте зошто е зголемен издатокот во Агенцијата за привремени вработувања. Нормално, не по моја вина. Вашето претходно раководство не изготви План за вработување. И претходно и сега можам да ви кажам дека сите овие вработувања се за хигиената, метачи, косачи и селекција на отпад и подигачи на отпад. Хортикултурното одгледување. Одам по некој редослед. Сезонско цвеќе бе Аце. Халата за селекција. Со овие трошоци, не знам дали ќе можиме да продолжиме во моментов да ја градиме. Меѓутоа во иднина ние не велиме дека ќе се откажиме. Имаме сеуште време. За кучината скитници, истото ќе го кажам.

Е сега интересно е за проектот езеро. Прекрасен објект, меѓутоа ни е предаен на ЈКП “Комуналец” -Прилеп. Ама ние го одржуваме редовно. Е сега да Ве запознам со некој факти оти многу кажувате се направило во некое време претходно. Целиот проект не е изготвен пошто патеката не е дозавршена. Заборавате да кажете дека нема потпорни ѕидови, дека нема извичнаци и она што се случува со наносот на кал, земја и други работи е по таа вина. Запуштено велам, не е запуштено. Игралиштата се барем по пет пати сменети, ама пак ќе кажам ради политички маркетинг сакате да кажувате пошто Ве гледа јавноста дека многу сте работеле. Градот не бил почист. Зошто Ви го зборувам ова? Прв пат во ЈКП “Комуналец” работи втора смена за подигање на отпад, два камиони во оваа криза. Вие сакате да кажите дека Вие сте од Марс паднати и дека се што се случува овдека, никој не е виновен. Владата не е виновна, виновни се менаџерите и се многу неспособни. Таа Влада не успеа да се справи со цената на нафтата. Главен енерегенс нас ни е нафтата, 50 возила секојден излегуваат. Очекувам да прашате како ќе се справите со кризата? Ние не можиме градот да го потониме во смет. Можеме сега да излезиме сите, 12 часот е, Ви гарантирам два контињери полни нема да видите. То можам да ви го кажам.

Ајде сега ќе се вратиме кон вработувањата. Втор човек во јавното комунално претпријатие е ваш кадар. Трет ваш кадар. Доколку преземам мерки против нив, Вие очекувам да излезите можеби пред Владата, а можи и пред општина и да кажите дека политички реваншизам правам. Ако се случи ќе кажувате намерно оти не можи да работи. Ете сега ќе дојдиме и кон главните трошоци на јавното комунално претпријатие. Рековме нафтата, струјата што ја негирате, ние денар не плативме во последниот ладен месец, март 2022 и тоа без дистрибуција, 200.000 денари. 1.200.000 денари. И ако за нафта ние плативме 1.200.000 плус никој не ја спомнува минималната плата. Минималната плата, ние сакаме да земаат работниците, не 18.000, како вашиот премиер и претходно реков, на претходната седница и сега, ни фрли атомска бомба. Во буџетите за оваа година не беше предвидена таа минимална плата, 1.300.000 денари месечно. И од март месец до 12 месец, 13.000.000 денари. Кога ќе ги собериме сите тие средства, ќе дојдиме до бројка од 25.000.000 денари непланирано. Меѓутоа сега ќе зборуваме за други работи.

За вработувањата во “Комуналец”. Кажувате не чини фирмата, лошо менаџирана, ама еден поранешен Ваш директор си ја вдоми неговата сопруга на високо место кај што зема солидна плата. Одиме понатаму. Сопругата на командирот на Полициска станица -Прилеп. Си ја вдоми и неговата сопруга, не е атрактивно местото во приватните фирми не мора да работат тие. Одиме понатаму. Претходниот директор си отвори работно место, се смени систематизација да се удоми вероватно не му најдовте лево или десно некое поатрактивно место па го ставивте во ЈКП “Комуналец”. Ако продолжам бројкава ќе биди голема, а можам да зборувам и за унапредувањето од бравари во шефови, од метачи во шефови, за пусти избори. Ете така. Кога веќе зборувате за јавното комунално претпријатие, овдека седи во советничките редови, сопругот си го вдоми во едно јавно претпријатие, не напаѓаат нас, неспособни сме, ама прибежиште во јавните претпријатија и за сопругите и за сопрузите си бараат. Како што работеше во една државна фирма, излезе од истата таа фирма со отприемнина и беше наместен за директор во ова јавно комунално претпријатие...не, и за “Водовод” поранешниот директор, ја вдоми неговата сопруга во ЈКП “Комуналец”.

**ДЕЈАН ПРОДАНОСКИ:**

Ве молам од место да нема дофрлање.

**РУБИН АБРАШОСКИ -Директор во ЈКП “Комуналец”:**

Аце немој да ми дофрлаш Аце. Јас многу убаво те слушав. Е сега со бројки ќе зборниме. На бегање од примопредавањето до мое назначување поранешниот директор набави камион во вредност од 1.400.000 денари за кого не плати ниту денар. Меѓутоа мене ми се јавуваат, од мене ги бараат парите. Во истиот период набавува две пикап возила во вредност од 850.000 денари, 0 денари плаќа. За да Ви кажам како е дојдено до сето ова наталожување на трошоците. Одиме понатаму. Метларките се посебна приказна. 2018та година, 15.08 е правен тендер, кажувате сум бил. Аце пошто ме прозва, јас бев технички директор 6 месеци. Финансиската проблематика јас не ја работев. Оперативниот технички дел и секогаш исполнително сум го завршувал. Само тоа да ти кажам. За метларките, за 4,2 милиони со камата сега треба да платиме 6 милиони. Во Ваше време, Ваши директори го направија тоа. Не го направи Рубин од ко е назначен. Инаку можи пошто баравме преку Владата да излези со некое субвенционирање, да плаќам некоја повластена цена, да ми се намалат режиските трошоци. Владата немаше слух. И тоа е битно. Владата ја одредува цената за сите работи. Увоз извоз, така се формира цените. Не да не сте економисти, ама за пусти ситни политички поени сакате да излезите и да напаѓате дека сите ние не чиниме. Ајде сега вака ќе зборниме и малку за корекцијата на цените. 2006та година јавно прометните површини, додека за гробно место и за цените за комунални услуги под кров за правни и физички лица не се корегирани од 2009та година. Да земиме и сигурно знаете дека платата тогаш беше околу 8.000 денари. Сега е 18.000 денари. Цената на нафтата не повеќе од 40 денари, достигна 100 денари, сега 90тина денари можеби.

**ДЕЈАН ПРОДАНОСКИ:**

Ве молам да привршите.

**РУБИН АБРАШОСКИ -Директор на ЈКП “Комуналец”:**

Ќе привршам. Меѓутоа морам да кажам, целта е една и единствена да се прикажи дека сите сме ние неуспешни, тие се најпаметни. Ама гледам и тие што работат, а не се во приватниот сектор работат во јавни институции каде што не се грижат како на први ќе ја земат платата. Како тоа не се трудат наплата од вода сметките. Не се трудат и не ги интересира кој ќе им ја плати струјата. Не се трудат за други некој проблеми што ги имаат како ќе ги намалат. Не се.

**ДЕЈАН ПРОДАНОСКИ:**

Ве молам да завршите.

**РУБИН АБРАШОСКИ -Директор на ЈКП “Комуналец”:**

Сме биле, сме и ќе работиме. Ќе покажиме дека секогаш со работа можиме да направиме. Инаку при формирањето на цените заедовме да се ориентираме преку градовите кои најмногу одговараат за градот Прилеп. Куманово и Струмица. Зошто ова го кажувам? Ако во Куманово цената беше 3 денари со покачувањето изгласаа цена од 4,5 денари. Правниве субјекти...

**ДЕЈАН ПРОДАНОСКИ:**

Ве молам завршете.

**РУБИН АБРАШОСКИ -Директор на ЈКП “Комуналец”:**

Сакам со бројки да ги запознам...молам? Сакам да кажам, Ве молам остајте ме. За правни субјекти плаќаат 10 денари на метар квадратен дојде 12,5 денари во Куманово.

**ДЕЈАН ПРОДАНОСКИ:**

Има право на уште 5 минути. Член 51 од Деловникот за работа.

**РУБИН АБРАШОСКИ -Директор на ЈКП “Комуналец”:**

Кај нас 3,16 денари. Струмица цената е 3,51 денар со 0.78 денари од метар квадратен. Многу е битно да знаат дека и вработените во “Комуналец” поштено си ја вршат работата. Секогаш се на висина на задачата, а не само да се напаѓаат посебно. Во моментов јас сум и друг да биди ќе биди напаѓан за сета неспособност во минатите 4 години да ја префрлат на нас. Инаку од 2020 година со ковид пандемијата, Владата преку Актум префрли 5.5 милиони денари. Ако не ги префрлеше Владата ќе се прикажеше голема загуба уште таа година.

Благодарам.

**ДЕЈАН ПРОДАНОСКИ:**

Ви благодарам. Повелете реплика г-дине Китаноски.

**АЛЕКСАНДАР КИТАНОСКИ:**

Почитуван директоре не знам од кои причини толку нервоза? Па нервозни сте. Не се брани ова директоре.

**ДЕЈАН ПРОДАНОСКИ:**

Ве молам од место да нема.

**АЛЕКСАНДАР КИТАНОСКИ:**

Не се брани ова. 67% зголемување. Затоа сте нервозни. Нервозни сте. Утре треба да излезите, граѓаните ќе Ве прашаат. Што направивте со ова зголемување. Треба да се појавите низ чаршијата овдека. Тоа е проблемот. Не се брани оваа одлука. Не е ова одлуката од вашата програма. Затоа сте нервозни.

**ДЕЈАН ПРОДАНОСКИ:**

Ве молам од место.

**АЛЕКСАНДАР КИТАНОСКИ:**

Поради тоа сте нервозни. Не можи ова да го браните. По однос на набавените камиони, возила. Зборувавте за претходните директори. Не биле сервисирани обврските за да се платат. Па Вие имате и идни приходи за да ги подмирите тие. Добро е што се набавиле. Како ќе ги сервисирате...ама немојте сега од место. Еве доказ е дека сте нервозни. Претседателе нека не....

**ДЕЈАН ПРОДАНОСКИ:**

Реков, изреагирав. Вие го воспоставивте редот со од место дофрлање.

**АЛЕКСАНДАР КИТАНОСКИ:**

Ако не беа тие камиони, возила набавени како ќе функционираше.

**ДЕЈАН ПРОДАНОСКИ:**

Ве молам. Ве молам од место не дофрлајте.

**АЛЕКСАНДАР КИТАНОСКИ:**

Оспособете ги, нека работат. За метларките, тие што ги спомнувате упорно. Па Вие бевте во комисија за прием на тие, потпишани сте. Заедно со комисиите за јавни набавки. Комисија за прием за нив.

**ДЕЈАН ПРОДАНОСКИ:**

Ве молам.

**АЛЕКСАНДАР КИТАНОСКИ:**

Па не знам јас. Ќе објасните подобро Вие.

**ДЕЈАН ПРОДАНОСКИ:**

Ве молам.

**АЛЕКСАНДАР КИТАНОСКИ:**

Не одговоривте на прашањето главно. Не го ни спомнавте. Срам беше, потсмев бевме за цела Македонија. Со директорот кој Ви замина на одмор во Хрватска. Социјалните мрежи пукаа со таа прикаска. Потсмев за цела Македонија. “Комуналец” Терминал и Општина Прилеп. Тоа е. Одговорете ми за директорот уште спомнете го.

**ДЕЈАН ПРОДАНОСКИ:**

Ве молам уште една реплика има пред Вас, после ќе си одговорите.

**РУБИН АБРАШОСКИ -Директор на ЈКП “Комуналец”:**

Не сум нервозен Аце. Денов ми е долг. Полош ден Аце зато сум, устава ми се потсуши, не сум и добар. За метларките, директорката Ирена Станкоска ме назначи пошто имаше доверба жената во мене да бидам во комисијата тричлена за да се одредат дали метларките се во ред. И во овластен сервис беа носени Ацка, а во тендерската комисија беа да не речам освен еден, двајца членови, Ваши да речам. На 15.08. е тендерот Аце пуштен. Јас бев само во Комисија за одредување на исправноста на метларките. Толку. За тоа да кажам. А да кажуваш дека сум бил, не бев.

И за терминалот, рабравме како што разбравме и ќе ти кажам друго. И неидењето на работа се казнува. Како што бил наместен така бил разрешен. Јас не се страмам. Го пропуштив. Но го прашав во прашањата. Инаку фирмата знајме во каква состојба е. И за фирмата јас кажував прво и сега ќе кажам. Една недела од моето назначување беше блокирана. За седум дена во мое време се направија тие долгови? Вода околу 200.000 денари не беше платена. Кон добавувачи 0 денари платено. Уште не се платени Аце. Дека само кажувате. И повторно УЈП можи да блокира. Сакам да кажам 300.000 денари не се пра на тот. 5, 6 месеци од 10 месеци, некој не работел 4 години и тој што бил управител во тој период беше награден и му беше отворено место раководител на гробишта.

**ДЕЈАН ПРОДАНОСКИ:**

Благодарам. Повелете со контра реплика.

**МОНИКА ГРАШЕСКА ИЛИЕСКА:**

Директоре што ви стана? Директоре што ви стана, се изгубивте. Лошо ги менаџирате Вашите емоции и делувате овдека хаотично. Верувајте воопшто не ги убедивте прилепчани дека мора да ја поскапите цената на Вашите услуги за 67% или во превод еве пластично да кажиме 10 леба месечно Вие му зедовте од домот на секој прилепчанец. Со оваа тон нервоза и лошо менаџирана енергија Вие воопшто не ги убедивте, туку кажавте колку сте немоќен. Оваа нервоза кажува само дека и Вас утре баш нема да ви е згодно да излезите меѓу прилепчани.

Благодарам.

**ДЕЈАН ПРОДАНОСКИ:**

Благодарам. Повелете.

Контра реплика.

**АЛЕКСАНДАР ЃОРЃИОСКИ:**

Стварно била Данела Арсовска во право, кога викала смањете дозивљај. Викате дека претходниот директор купил камион за отпад пред одење и 2 пикап возила. Директорот не ги купи за дома. Возилава Ви се кај Вас во “Комуналец”, Вие ги користите за потребите на граѓаните. Кажувате како да ги зел директорот после завршувањето на мандатот си ги однесол дома. Има, ги набавил возилата му завршил мандатот, останала обврската. Остана на ЈКП “Комуналец”, не на Рубин Абрашоски. Утре, другиден можи ќе биди некој друг. Истиот тој новиот директор што ќе дојди ќе ја има истата обврска. Значи не ја презедовте Вие обврската. Обврската остана на јавното комунално претпријатие. Се смени директорот на јавното комунално претпријатие.

Зборувате за терминалот, како бил назначен, така бил разрешен директорот. После 3 месеци? 3 месеци да не можи да разберите Вие дека директорот кој што го поставивте Вие, нигде не иди на работа. Не е во државава. Објавува слики на фејсбук од Хрватска и слично. Стварно е брука.

Ви благодарам.

**ДЕЈАН ПРОДАНОСКИ:**

Благодарам. Немате право сега контра реплика беше. Немате право. Немате право сега ќе ја оддолжиме дискусијава, да го почитуваме Деловникот за работа. Контра реплика повелете Мариновски.

Ве молам да го одржиме редот, Ве молам ако си имате муабет нашпуштете ја салава.

Бидете посериозни сега. 12 сати овде расправаме и сега ако сте за муабет сите што имате муабет, повелете надвор и прајте си, докажувајте си. Или побарајте како што е ред. Се извинувам Мариновски.

**НИКОЛЧЕ МАРИНОВСКИ:**

Благодарам Претседателе. Директоре еве јас да Ви речиме дека Ви поверував во се што рековте. Ве замолувам да ми одговорите до кога според вашите планови сметате дека недомаќинското работење на сите претходни директори според вас, Вие ќе успеете да го надвладеете и дека ова јавно претпријатие ќе можи правилно да работи. Кога Вие, или до кога Вие, или 4 години ќе го слушаме истото? Затоа Ве прашувам до кога според Вашите планови сметате или било кој еве некој од директориве дека Вие ќе ги помините овие проблеми или според не знам, вашата ликвидност и ќе почниме еднаш да речиме еве денеска домаќински работиме.

Во врска со кучината скитници ви останав должен од претходно да Ви кажам дека правниот субјект кој јас го управувам работи точно на медицинскиот третман на кучината. Она што Вие ќе го донесите тоа ние ќе го сработиме. Нема да навлегувам за делот на бројките, зборнавме надвор, касно е. Доволно е. Инаку треба да зборуваме многу.

Благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на овие точки? Повелете Градоначалниче.

**БОРЧЕ ЈОВЧЕСКИ -Градоначалник:**

Нема многу да се задржам на говорница. Само една порака имам према вас. Залудни се критиките на раководителот, односно директорот на ЈКП “Комуналец”, тешки да имаме 10 вакви луѓе. В очи Ве гледам, нема потреба колешке да кревате раце. Рековме дека ќе се воздржиме од емоции нема потреба од нервози, се разбира. Останав до крај позитивен расположен, в очи Ве гледам повторно, кренете ја главата. Така Ве сакам, одлично. Ваков раководител можите да сонувате.

Ви благодарам.

**ДЕЈАН ПРОДАНОСКИ:**

Ви благодарам. Ве молам да нема дофрлања од место. Дали некој друг се јавува за збор? Повелете г-дине Костоски.

**МЕТОДИЈА КОСТОСКИ:**

Ви благодарам. Факт е дека не бевме спремни како општина за ваква ситуација, никој не ни очекуваше претпоставуваме. Но сепак да бидиме малку конструктивни за да не начекаме по некоја година да викаме требаше да почниме од порано, затоа еве се надевам и со иницијатививе дека ќе проработи сето тоа, дека ќе можиме нашите идеи да Ви ги презентираме овде. Ова е само како мое мал апел до директорот, да почне да размислува и практично да се произведува како порано што имаја пракса да произведуваат садници. Ние очекуваме дека за година, две, три, зависи од Вашиот ангажман, да произведите 5.000 садници автохтон орев, 1.000 садници бадем, 1000 садници багрем, 500 липа, 500 врба, 500 јавор, 500 костен за да можиме во иднина нашите иницијативи да ги оствариме и планови со.. да створиме оревова градина и медена градина. Тоа и ни беше во програмата и мислиме е добро и за развој на пчеларството и за општо за општината.

И само едно прашање имам, што се случува со таа како спомен костурница таму во Алинци има еден објект почнат, дали за селекција, со години стои така и.. Да, за тоа беше? За селекција на отпад? Тоа беше? Да. Добро, оти стои не знам ни за што е, мислев споменик е некој.

Ви благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП Комуналец Прилеп на територијата на Општина Прилеп, бр.02-1606/2 од 23.09.2022 година?

Дали е некој "ПРОТИВ"?

Констатирам дека со 15 гласови ЗА, 11 гласови ПРОТИВ, Одлуката е усвоена.

Кој е "ЗА" усвојување на Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП Комуналец Прилеп на територијата на Општина Прилеп, бр.02-1606/3 од 23.09.2022 година?

Кој е "ПРОТИВ"?

Констатирам дека со 15 гласови ЗА, 11 гласови ПРОТИВ, Одлуката е усвоена.

Кој е "ЗА" усвојување на Одлука за давање согласност на Одлуката за утврдување на надоместокот и начинот на плаќање за комунални услуги во рамките на регистрираните дејности на ЈКП Комуналец Прилеп на територијата на Општина Прилеп, бр.02-1606/4 од 23.09.2022 година?

Дали е некој "ПРОТИВ"?

Констатирам дека со 15 гласови ЗА, 11 гласови ПРОТИВ, Одлуката е усвоена.

По **34тата** точка од дневниот ред

-Одлука за давање на стопанисување на јавното осветлување на територијата на Општина Прилеп

Пред да отворам претрес ја повикувам Претседателката на Комисијата за финансирање и буџет, г-ѓа Ирена Стерјовска -Локвенец да го поднеси извештајот по однос на оваа точка.

Повелете г-ѓо Стерјовска- Локвенец.

**ИРЕНА СТЕРЈОВСКА -ЛОКВЕНЕЦ:**

Комисијата за финансирање и буџет на вчерашната одржана седница на дневен ред ја разгледа предлог- одлуката за давање на стопанисување на јавното осветлување на територијата на Општина Прилеп. Оваа точка ја усвоивме со 4 гласа ЗА и 1 ПРОТИВ и како таква ја предлагаме на усвојување на денешниот Совет.

**ДЕЈАН ПРОДАНОСКИ:**

Ви благодарам. Отворам претрес по однос на оваа точка. Повелете г-дине Китаноски имате право на збор.

**АЛЕКСАНДАР КИТАНОСКИ:**

Почитувани советници на вчерашната седница на Комисијата за финансирање и буџет беше доставена и оваа предлог одлука. И што се случи во текот на работењето на комисијата, истото се нервирам што се случува и денеска на седницава на Совет. Го нема предлагачот на материјалот, го разгледуваме без предлагач. Нема кој да ја образложи точката. Градоначалникот не испратил никој. Го испратиле директорот на новоименуваниот директор на ова јавно претпријатие, В. Д. директор Тони Ѓорѓиоски, кој не беше предлагач на материјалот. Значи она истото, беше пресликано и вчера. Без предлагачи ги разгледуваме точките. Успешно со оваа одлука. Сакате сте нашле некоја дупка во законот, како и некои други општини, да користите, односно општината преку пренесувањето на надлежностите во делот на јавното осветлување, да користи субвенционирана цена на енергија како што користат граѓаните. Таа е иста онаа субвенционира цена на енергија за која што сигурно државата одделува огромен износ и која што ја плаќаме ние физичките лица.

Во текот на вчерашната расправа, бидејќи немавте пратено претставник Ваш кој што ќе ја брани оваа одлука и ќе ја образложи, имавме дискусија со В.Д директорот на ова јавно претпријатие по однос на оваа одлука. Во член 2 од оваа одлука е наведено дека стопанисувањето со јавното осветлување од членот 1 на оваа одлука опфаќа набавка на електрична енергија за јавно осветлување, како и сервисирање и тековно одржување на мрежата за јавно осветлување од страна ЈП “Енерго Прилеп”- Прилеп. Има и одлука каде што член 3 од истава одлука во која што е цитирам дека на јавното претпријатие му се пренесуваат во надлежност броилата на користење, приклучоците кои до сега беа во надлежност на Општина Прилеп. Ајде во ред, еве ова броилава и ќе донесиме еве со одлуката. Ќе ја донесите односно одлуката, ќе се пренесат. Ама ме интересира член 1 во оваа одлука. Го прашував директорот како ќе го врши тој сервисирањето и тековното одржување на мрежата за јавно осветлување. На кој начин? Со еден вработен тој е сега е во моментов. Му ја пренесувате цела надлежност, тој еден В.Д. директор или исто, пак тоа јавно претпријатие ќе распишува тендер понатаму, наместо таа обврска да ја врши општината па сега “Енерго Прилеп” за одржување. Кој ќе ја промени сијалицата? Кој? Тони со кого ќе работи? Имате Управен одбор од 7 лица и 1 директор. Не е екипирано. Би Ве замолил објаснете ми конкретно околу сервисирањето и тековното одржување на мрежата за јавното осветлување како ќе ја обавува таа дејност во наредниот период ова јавно претпријатие?

Ви благодарам.

**ДЕЈАН ПРОДАНОСКИ:**

Ви благодарам. Повелете Градоначалник со одговор.

**БОРЧЕ ЈОВЧЕСКИ -Градоначалник:**

И се восхитувам на загриженоста во одбрана на како што разбрав, Владата која што..

**ДЕЈАН ПРОДАНОСКИ:**

Ве молам од место..

**БОРЧЕ ЈОВЧЕСКИ -Градоначалник:**

Спомнавте Влада која рековте дека ќе издвојува, односно ќе не воведи во тарифа на домашно користење на струја, а државата добро.. Владата, државата..покрива огромен дел од тие трошоци. Се восхитувате на нешто неблагодарно? Сега досега викавте во име на народот, во име на џебот на народот. Ви се чудам, не можам да верувам. Друга работа нешто да знаете.

**ДЕЈАН ПРОДАНОСКИ:**

Ве молам...

**БОРЧЕ ЈОВЧЕСКИ -Градоначалник:**

Нешто да знаете. Ова е трет пат како ЗЕЛС се обидува, не го потценувајте ЗЕЛС Ве молам. Се обидува како да не одбегнува склучување договор на Евн со вакви јавни претпријатија кои што во Македонија ги имаме повеќе, се повеќе. Ова е трет обид. Инаку тоа јавно претпријатие ќе профункционираше многу порано. И се ситите на тоа што би можело да плаќа домајќинска тарифа? Погледнете ме Александар. Се извинувам Китаноски. Срамота е да зборуваме за едно јавно претпријатие кое што ќе му служи на граѓаните. Нашле дупки во законот. Знаете со кој речник се служите? Дали знаете со кој речник се служите? Дупки во законот. Ова е не е криминогено претпријатие. Дали сте свесни со која терминологија ако ..браво. Најдовте дупки...не смирен сум.. Јас многу сум смирен.

**ДЕЈАН ПРОДАНОСКИ:**

Ве молам од место не дофрлајте.

**БОРЧЕ ЈОВЧЕСКИ -Градоначалник:**

Сега пулс да измериме меѓу мене и вас...

**ДЕЈАН ПРОДАНОСКИ:**

Ве молам, не реагирајте Вие.

**БОРЧЕ ЈОВЧЕСКИ -Градоначалник:**

Јас не Ви дофрлав од место. Значи само се восхитувам на желбата да не профункционира ова јавно претпријатие. За жал, ќе профункционира, ќе докажиме дека многу поефтино ќе ја плаќаме струјата за јавно осветлување. Ве молам барем на тоа не ситете се. Се друго ќе ви образложи ако треба и електроинжинерот, а можам и јас. Доволно сум упатен во ова. Го работам 6 месеци.

Што Ве интересира еве можам од говорница. Што? Одржувањето? Одржување како и до сега. Тоа јавно претпријатие за да функционира му требаат основни двајца или тројца кои што би биле претставници на јавното претпријатие. Не значи дека од почеток ќе има екипа за одржување, сервисирање или отклонување на дефекти. Како и досега. Тендер, односно објавување на јавни набавки, како и досега. Кој ги поправал? Се до оној момент додека, верувајте дека се работи на тоа во комбинација со јавното претпријатие “Комуналец” да се искористат и возила и едукација на персонал да можи да ја превземи. Се трудам се помалку, помалку тендерирање да има, како што било претходниве 4 години и да не знајме кој се учествува на тендери во се. Јас сум тој. Ќе ја прекинам таа лоша традиција на тендерирање. Кога можиме сами да се одржуваме ќе бидиме пресреќни.

Ви благодарам.

**ДЕЈАН ПРОДАНОСКИ:**

Повелете. За збор се јавувате? Повелете за реплика.

**ДАРКО ГЕРАМИТЧИОСКИ:**

Почитуван Градоначалник, веќе изјавивте дека со намера да ги скусите трошоците за струја го формирате ова јавно претпријатие преку кое електричната енергија за улично осветлување ќе се добива од Евн по цена за домаќинствата. Меѓутоа немој да ја манипулирате јавноста бидејќи и првиот човек на Регулаторната комисија за енергетика веќе јавно се произнесе по однос на ова прашање. Изјави дека поради манипулации на дел од општините, меѓу кои и нашата, со формирање на едно вакво претпријатие, во екот на енергетската криза за набавка на електрична енергија по повластена тарифа ќе причини да се зголемат цената на струјата за граѓаните за 10%. Истиот тој, првиот човек на Регулаторната комисија за енергетика, изјави и дека на ваков начин заклучно со месец мај веќе беше направен долг од 30 милиони евра и како последица на тој долг струјата веќе еднаш поскапи за 10%. Па немојте ова повторно да се удри на главата на граѓаните наместо да им причините добро, ваквото постапување да се одрази со повторно зголемување на цената на струјата која ќе ја плаќаат граѓаните.

**ДЕЈАН ПРОДАНОСКИ:**

Повелете контра реплика.

Ве молам да не си прајте муабет во салава.

**БОРЧЕ ЈОВЧЕСКИ -Градоначалник:**

Зарем верувате во таа изјава? Зошто е дозволено сеуште да се склучуваат договори? Мислите не се проверени овие информации? Знаете која беше намерата? Единствен начин законски, пак ќе речам законски, не дупки во законот, да може едно такво јавно претпријатие со помалку од 50 вработени члена и помал обрт од 2 милиони евра годишно, ги има законските привилегии да Евн да се вклучи дирекно како дистрибутер на таа струја. Не го измислив јас. Само тоа знајте зошто пак да не ја спомнам централната власт. Тоа беше еден од начините да го клекнат на колена било кој град. Нема да успее. Се покажа. Сигурно не би влегол намерно или незаконски во ваков предизвик. Не јас. Па и вие го изгласавте минатиот пат за објавување, да речам на тоа јавно претпријатие “Енерго Прилеп”. Мислам дека бев присутен. Сите го..прво го формиравте, а сега му дадовме дејност. Не го повлекувајте зборот. Не плукајте на она што сте го...

**ДЕЈАН ПРОДАНОСКИ:**

Од место не дофрлајте.

**БОРЧЕ ЈОВЧЕСКИ -Градоначалник:**

Значи свесно, бевте информирани. А тоа изјавата верувајте, проверете уште еднаш ќе видите дека само популистички беше кажано. А тврдам дека законски постои можност и начин да го превземи ова јавно претпријатие јавното осветлување.

Ви благодарам. Времето ќе докажи.

**ДЕЈАН ПРОДАНОСКИ:**

Ви благодарам. Дали некој друг се јавува за збор по однос на оваа точка? Повелете г-дине Костоски.

**МЕТОДИЈА КОСТОСКИ:**

Ги шалтаме темиве. Вчера зборувавме за дрвја, сега за струја. Малку се сменија времинава. Да се посмејме. Подолго време, ајде накратко, имав едно барање за до Претседателот да го обезбеди за да дојди овде Тони Ѓорѓиоски в.д директорот на “Енерго Прилеп”. Не знам дали му испративте барање да дојди...

**ДЕЈАН ПРОДАНОСКИ:**

Почитуван господине советник тука е.

**МЕТОДИЈА КОСТОСКИ:**

Тука е? Вие сте?

**ДЕЈАН ПРОДАНОСКИ:**

Ве молам.

**МЕТОДИЈА КОСТОСКИ:**

Зато сакав да прашам дали сте тука за да се запознајме малку. Како оснивачи ние од Советот имаме право да Ве видиме, да се запознаеме. Имам неколку, шест вкупно, но еве малку е доцна. Гледам и концентрацијата паѓа. Писмено ќе Ви ги пратам и мислам дека...

**ДЕЈАН ПРОДАНОСКИ:**

Ве молам. Ве молам значи. Ве молам.

Дали некој друг се јавува за збор по однос на оваа точка?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за давање на стопанисување на јавното осветлување на територијата на Општина Прилеп?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 11 гласови ВОЗДРЖАН, Одлуката е усвоена.

Ќе ми дозволите уште 1 минута иако сме на самиот крај. Прво морам да направам еден вовед затоа што во минатото имаше претседатели овде на Советов кој што седеја и на овластени новинари не им дозволуваја да фотографираат овде во салата, а вечерва така во жарот на вашата дискусија си пуштивте фотографии, неовластено зедовте фотографии и пуштавте по медиуми. Со тоа прекршивте еден сериозен член од Законот за кривична постапка и како Претседател и за да се задржи редот, оти секоја добронамерна постапка која што се праеше во интерес на демократијата е злоупотребена и мора да се воспостави ред овде во салава на Советов. Ќе си ги преземам сите активности за ова што се случи вечерва.

Ви благодарам. Констатирам дека седницата е завршена.

Седницата заврши во 00:18 часот.

Број 09-3457/1 ПРЕТСЕДАТЕЛ

27.09.2022 година на Советот на Општина Прилеп

П р и л е п Дејан Проданоски с.р.

СТЕНОГРАФ

Соња Мирческа